text:
星期日想黎個 morning driving, 不妨揸到鹿頸既茶杯室食個all day breakfast! 揸車沿路上都係岸邊小路, 景色怡人. 一家大小黎既話重可以選擇到鹿頸既釣魚場釣魚, 附近重有一條鹿頸-谷埔既家樂徑, 該徑平路居多, 起終點都係鹿頸; 到達谷埔重有一大片蘆葦草地, 可以帶定相機黎影靚相添!
遊車河資訊
好多人都鐘意由大埔出發, 經大尾篤及新娘潭路往鹿頸食茶記; 如果想黎個新界區晨操既話不妨考慮下呢個路徑 (不過記住精神夠先好行呀! ), 各位都可以參考下網站內大美督有咩做嫁!
大埔起點 → 大美督 → 新娘潭路 → 鹿頸 → 粉嶺終點
泊車地點多, 車聚首選
要去鹿頸可以由大埔新娘潭路/ 粉嶺沙頭角路兩邊進入; 前者係雙線雙程, 後者會有單線雙程路既情況出現.今次小編就係由大埔新娘潭路入去等司機哥哥過下車河癮, 沿途都見到好多電單車係度練車.
開多一陣車就會見到停車場啦! 不過泊位比較少, 週末的話可能會難D泊係呢度
鹿頸位於沙頭角海旁, 而係停車場既望向對面會見到深圳既大小梅沙
作為車聚既熱門地, 呢度緊係有好多靚車出沒啦!
係停車場左面就係其中一個車聚熱點發記士多啦! 呢度亦係鹿頸-谷埔家樂徑既入口
食個All day breakfast再出發
入到黎鹿頸緊係要食下呢度既茶座啦! 係停車場右邊分別有兩間餐廳- BB開心茶座同陳鳳記.
BB開心茶座出名既係鹽焗雞, 而兩間茶座都有提供All day breakfast.小編兩間都食過, 認為陳鳳記好味少少, 但係貴過BB開心茶座.不過兩次都掛住食, 唔記得影相lol
如果想睇食評既話, 可以睇番下面既Openrice 食評
餐廳門口都停左好多部車聚緊既電單車
鹿頸魚場釣魚樂
呢度旁邊都有一個釣魚場 (金門海水漁場), 場內可以泊車.
漁場附近環境清幽, 面向山景同農田釣魚係週末既好選擇; 而魚場內有多款魚類, 例如黃立倉,細鱗,盲曹,石斑等等
魚場內提供燒烤爐比各位即烤即食海鮮 (租金100元), 下圖為魚場價目表 (攝於2016年3月)
有興趣黎到呢個魚場的話, 可以瀏覽魚場網站
營業時間: 星期一至日及公眾假期 9:30 – 19:30
輕鬆臨海山徑行
除左食野同釣魚, 鹿頸重有一條大約行1.5小時既家樂徑(鹿頸-谷埔來回),沿路靠海之餘重有一大片蘆葦草地比大家影相;有興趣既不妨留多少少時間做下運動,欣賞大自然美景.(圖片來源:Google)
鹿頸-谷埔(需時1.5小時)
路線:鹿頸 – 雞谷樹下 – 鳳坑 – 谷埔 – 沿路折返
駕車前往
- 前往鹿頸地圖
交通工具
粉嶺港鐵站搭65K綠色小巴到鹿頸總站 (需時30分鐘)


c: text/html

text:
出國旅遊最驚忘唔記得呢個嗰個,如果喺第一次出國嘅人,咁一定好緊張到底要帶D咩?邊D嘢要帶,邊D嘢帶咗喺多餘?仲得人驚嘅喺要擔心番嚟行李會超重,喺唔喺要先預留空間嘅問題~~~~~
到底?!!!
根據DailyView網路溫度計運用《KEYPO大數據關鍵引擎》揾咗十樣出遊一定要帶嘅物品,保證唔帶會好淒慘,帶咗保證旅遊順順利利,仲可以提升旅遊品質!
第十名: 電子行李秤
啱啱仲擔心回程行李超重問題,有咗電子行李秤,就唔洗擔心要狠心留低買番嚟嘅戰利品仲有其他送人嘅旅遊紀念品訂製,又或者畀超重費嚟化財擋災啦.網路上仲有人大力推薦電子行李秤嘅重要性,因為體積細也唔太掗拃,果然喺出國必備啊!
第九名: 酸痛貼布
自由行意識抬頭嘅時代,好多人唔要旅遊車走馬看花嘅安排,揀用自己對腳行天下,不過長時間行路,仲要抬住行李,肌肉痠痛就一定啦,呢個時候酸痛貼布就好重要啦!佢可以暫時舒緩肌肉痛,第二日仲可以繼續大戰唔同景點唔會攰~
第八名: 眼罩
出國旅行,瞓嘅都唔喺自己張床,難免會瞓唔著,如果唔想旅行過程中面上有一雙熊貓眼,或者想影張靚照,影到嘅全部都喺大大對金魚眼.有咗眼罩,咁就可以遮光,全黑嘅環境更加容易瞓著,儲好體力,令旅遊玩得更加盡興.
第七名: 萬字夾
旅途中難免會發生D小事,例如著嘅衫唔小心穿窿或者鬆咗,發現靚景想影相果時就好瘀,喺國外想要上網打卡,突然發現手機sim卡拎唔到,電話打唔到,睇落小事,但喺一連串發生就會好鬼煩啊~如果你事前有準備萬字夾,仲可以將萬字夾夾起爛咗嘅衫褲,收納機飛車飛等等,真嘅好有幫助!
第六名: 自拍神棍 (自拍棒)
呢個原因就唔洗再多講啦掛~
自拍王道,每個人都應該有一隻自拍神棍,行到邊影到邊仲唔洗叫人幫手,隨時都可以同靚景入鏡.所以唔好猶豫直接將自拍神棍放入行李,出遊唔再需要老公或者男友,甚至唔洗麻煩路人,想影就拍影~
第五名: 轉換插頭
唔好話你唔知每個國家嘅電壓都唔一樣,以為任何插頭都可以叉電,咁你就大錯特錯~出國前記得check好你去嘅國家嘅電壓,準備好對應嘅插頭,以免燒壞手機,相機,咁就慘慘豬啦.
第四名: 分裝樽
女仔D立立雜雜嘢最多,而家喺個保養嘅時代,將面霜,卸妝水等之類嘅瓶瓶罐罐,用幾個分裝樽方便帶,咁咪都喺減輕行李嘅方法之一?
第三名: Wi-Fi分享器
手機唔離身嘅各位睇呢邊,如果沒有網路,就冇得上網打卡,搵邊到紀念品訂製最hit,隨時分享啊!唔洗諗啦,呢個真喺必備啦~~
第二名: 頸枕
長途旅行最怕冇覺好瞓,長時間坐飛機或者因為時差,擘大眼等天光,諗住第日仲要行好多行程,咁就真喺可以話生不如死啊.所以呢,準備個品質優良嘅頸枕真嘅唔不可以少啊~
第一名: 行動電源
出國手機唔可以冇網路同電,兩者一樣好重要!尤其喺搵路線搵方向,手機真喺唔可以shot down,所以準備幾個又輕又容量大嘅叉電尿袋,呢個第一名必帶冇錯啊,不過要記得,叉電尿袋唔可以放喺托運行李(如果唔喺就會畀海關捉走~)

robotstxt: allowed

filter: keep


text:
港女,佢叫麗港,今年十九歲,自細喺沙田區長大,讀書成績唔喺太叻,中五之後就出嚟好勤力咁做嘢,平時又幾慳,佢話想儲筆錢,有機會嘅話第日再讀書.
而麗港嘅大姨媽,即係親戚口中成日提住嘅表姐,個樣都有少少似鄭裕玲,幾年前開始由大陸落嚟探佢,每月一次到啦,每次都嚟住幾日.起初麗港係有少少唔知點反應,不過都適應到,學阿媽話齋好快就慣.
譬如唔識講大姨媽嘅家鄉話,但慢慢都叫聽得明,係大聲咗啲.又或者大姨媽半夜去廁所貪方便唔閂門,又唔記得沖廁,聽阿媽話其實都好小事,人同人一齊唔多唔少都會有磨擦㗎啦.
況且大姨媽本身生活都應該愈來愈好,次次嚟嘅時候又會帶好多家鄉特產畀佢哋,麗港因為睇得大陸黑心食品嘅新聞多,開頭都唔願食,不過大姨媽話佢自己都食咗好多年啦,而阿媽都話放心食,咁咪食囉.
另外大姨媽每一次仲會喺成家人面前畀封利時阿媽,話係一份心意,多謝我哋成日都帶佢去玩,帶佢食好嘢咁.
咁照計大姨媽份人其實都冇乜嘢,不過直到年幾前,大姨媽嚟得愈來愈密,要麗港成日陪佢出去,每次使好多錢,買好多嘢,金呀,補品呀,名牌手袋之類帶返上大陸.咁麗港放咗工之後好多時都好攰,一齊出去見到大姨媽咁洗錢法,自己就日日咁做,感覺好差.
然後有一日,打開門竟然見到大姨媽帶埋個好耐冇見,個樣都唔認得嘅表妹小京落嚟,話小京要喺麗港屋企住一段長時間.
跟住阿媽就吩咐麗港讓張床出嚟畀表妹.麗港當然好唔開心,自己放工返到屋企都想有自己嘅私人空間,有張舒服嘅床唞吓.
麗港覺得要同阿媽傾吓,但問題係佢阿媽呢幾年就愈來愈沉迷打牌,成日都唔喺屋企,打親電話畀阿媽,一係話唔打閒趕住收線,一係就索性唔聽,留言都唔覆.
就咁樣麗港一家人就開始咗同小京一齊住嘅生活.
所謂相見好,同住難,而家做咗小京口中嘅表姐港,表姐港就生活得愈來愈忟.
好多時放工之後仲要煮埋飯畀全家食,但呢位小京表妹就話唔啱胃口,想食開佢自己中意食嘅.大姨媽話遷就下小京,麗港就忍咗去.
不過有好多嘢,唔係話就到就就,其實小京都住唔慣,兜口兜臉對麗港講佢間房好細,張床唔夠佢屋企嗰張舒服,又話聽唔明麗港講乜,又話大家同一個家鄉,點可能唔識講家鄉話.
終於麗港同小京鬧咗次大交,導火線係出於屋企個坐廁.因為小京不嬲用開蹲廁,好多時都會踎咗上去,有一朝麗港起身發現廁所板有啲屎漬,當堂好慶,就係咁同小京嘈起上嚟,麗港仲嬲到講晒粗口話小京係寄生蟲,要趕小京出去,最後仲搞到大姨媽即刻落嚟問咩事蝦佢個女.
起初大姨媽問有咩證明啲屎漬係佢果女整嘅,講吓講吓就話佢每次嚟都有畀錢麗港阿媽,唔係白食白住,鬧麗港點解可以咁樣對自己嘅表妹,仲話佢遺傳咗佢死鬼老豆狗眼看人低啲衰格,點解唔學下麗香咁明白事理.
麗香,即係麗港嘅孖生家姐,果樣當然同麗港生得好似,不過性格上都講得上係南轅北撤,唔係好夾.而且麗香讀書成績叻啲,喺屯門嘅嶺南大學讀緊,因為住宿舍嘅關係,好少返沙田嘅屋企.
不過炒大鑊呢單嘢麗香當然知啦,因為果晚佢都喺屋企,只係喺間房度冇出嚟,因為要溫書應付考試.
而麗港真係好慶,諗住同麗香訴吓,點知麗香一早已經唔見人,返咗大學去考試.
惟有等到嗰晚先打電話同麗香傾,諗住有人開解下.
點知傾唔夠兩句,兩個人又開始鬧交嘞.
港:究竟你明唔明呀?
香:我點會唔明呢?我都同大姨媽住過啦,但係人哋喺大陸落嚟啫,你鬧人寄生蟲就係唔啱,仲夠膽講趕人出去,嗰個係你表妹呀!
港:咁我直頭係你阿妹啦,你都係唔明,我唔中意佢哋根本唔關佢哋喺邊度嚟嘅事,我係頂唔順佢哋嘅行為呀,做錯咗仲死撐.
香:我幫理不幫親,你冇做錯過咩?記唔記得你嗰年暑假去加拿大阿叔度住呀,你仲將條巾沖落廁所,塞晒呀?
港:咁我以後仲有冇咁做呀?
香:總之你講粗口鬧人寄生蟲就係錯撚晒啦!點解你唔學習包容一下,唔好覺得自己做咩都高人一等,人人生活習慣梗係有唔同㗎啦,佢做錯咗咪同佢講囉.
港:我冇講咩,但次次都係咁,仲話返我轉頭.咩大姨媽老啦,習慣好難改.表妹夠好生啦啩,咪一樣咁?乜都遷就,係咪要將個廁所拆咗去改造踎廁先得呀?
香:你唔忍嘅話想點呀,唔通要打交上差館咩?你成日嘈都解決唔倒,我返到嚟都想靜吓睇吓書㗎.仲有點解你唔同阿媽講?我覺得同阿媽講先係辦法.
港:你唔係唔知阿媽成日玩失蹤,返到嚟又入房瞓,話好攰遲啲先傾,有次仲話我咁唔中意,有本事就搬走,仲話可以安排我搬去大姨媽度住,痴線.我雖然揾得唔多,但都有畀家用㗎,仲叫我搬出去.
香:我明呀,但係總之你就唔好再發火,我搵日同你一齊同阿媽三口六面講清楚.
港:搵日搵日,咁搵到幾時呀?
—
誰是誰, 大家心中有數,可是我們太過習慣以各種親人關係形容彼此的同時,卻忘記了所有比喻再貼切也有失真的情況.一些看來普通不過的家庭糾紛放到現實裡亦未必容易化解,更何況是現在的衝突呢?


text:
「疫苗」
其實小朋友一出世就會開始接種唔同嘅疫苗,而疫苗其實係預防一啲嚴重嘅疾病.疫苗本身就係病毒,而希望透過身體接種疫苗要有免疫能力.當然接種疫苗亦都唔一定百分百可以預防疾病,而如果有研究話某啲疫苗會導致某啲問題,我相信你都會花少少時間去了解嚟啲問題.不過講到尾小朋友接種疫苗係必須嘅,因為有一啲疾病真係會致命.
「自閉」
今日同郭大少去打疫苗,但係琴晚老婆突然同我講話一歲有一支疫苗係有機會令小朋友患上自閉症.而嚟支其實係麻疹,腮腺炎同德國麻疹混合疫苗.當然佢一講完就即刻上網睇相關嘅資料,果然有好多人都係唔同嘅平台討論嚟個問題.不過睇咗成晚,我都得唔到一個答案,所以寧可信其有,因為打咗就無得返轉頭,最終同老婆講不如再睇定啲先再打.
「研究」
其實首次有學術研究自閉症可能同麻腮風三聯疫苗有關係一九九八年,但係嚟個研究有人批評可信性.而係二零一零年英國《刺針》醫學週刊正式廢除嚟種疫苗對於自閉症嘅有關報導.話雖如此,無論係有無關係都好,疫苗始終係病毒,為咗審慎起見,我同老婆都覺得唔使一次過一日打晒三種疫苗.最起碼係可以等我在消化下相關嘅資料再作定論.
Also published on Medium.


text:
時代論壇報道,位於美國,製作聖經動畫短片嘅「聖經工程」(Bible Project)幾年前已經推出廣東話版嘅聖經動畫短片,希望令更多人簡單噉認識聖經故事.繼早前推出粵語「讀聖經」系列(Read Scripture),佢哋最近再推出「路加福音—使徒行傳」系列.
有份參與「聖經工程」廣東話版嘅事工,Vine Church青少年牧者Chapman Fu話,呢次嘅「路加福音——使徒行傳」系列,由佢同視博恩(CBN)香港團隊合作,視博恩嘅同工首會先改「聖經工程」嘅文稿,之後佢就同另一位同工做錄音.Chapman Fu預計,之後「聖經工程」亦會推出「將臨期(Advent)」系列同「點樣讀聖經(How to read the Bible)」系列.
Chapman Fu話,香港其實都有唔少弟兄姊妹留意到「聖經工程」嘅片,而且喺未有廣東話版之前會自行翻譯,再錄製影片放上網,可見「聖經工程」嘅廣東話版有一定需求.佢相信呢啲片會幫到弟兄姊妹更容易掌握聖經內容,綱要同一啲神學主題.「我哋好多時對聖經嘅學習,容易流於金句式嘅背誦,或者喺主日聽道時以段落形式去理解.但係,「聖經工程」嘅片係要幫我哋睇到成本聖經係一個上下一致,既連貫又完整嘅故事,有它嘅主題同脈絡」,大家亦能夠喺呢個連貫嘅故事裏面搵到自己嘅身份.
呢啲片並唔流於硬知識層面.Chapman Fu認為神喺字裡行間亦向弟兄姊妹講緊嘢,佢分享每次入錄音室望著稿讀嘅時候,往往到總結嘅部份,佢都會被訊息所感動,可見神嘅話語仍然透過有千年以上歷史嘅聖經向今日嘅信徒講嘢.
「聖經工程」係一間位於美國嘅非營利基督教機構,由麥基(Timothy Mackie)同柯林(Jon Collins)一同創立.自二〇一三年起,佢哋主要創作簡短嘅聖經動畫同其他聖經資源,推出嘅片至今已經翻譯成四十二種語言.其中一個早期嘅知名項目,係同出名嘅美籍華裔牧師陳恩藩(Francis Chan)合作嘅「讀聖經」系列.約莫喺二〇一五,一六年,佢哋推出粵語版「讀聖經」嘅短片,令觀眾透過動畫快速噉睇晒聖經各個經卷;另外,亦有一啲以聖經主題為主嘅動畫,例如彌賽亞,贖罪,聖靈等.
(註︰另外,而家網上有好多粵語聖經,畀尤其是老一輩眼力唔係咁好嘅人,以聽嘅方式,追隨上帝嘅話語.)
整理:Alan
#聖經故事 #聖經 #廣東話聖經 #粵語聖經 #香港教會 #香港基督教 #基督教 #廣東話 #粵語 #港語學


text:
成日話香港人工作時數全球最長,原來香港人嘅鄉下-日本都有類似情況,佢嘅嚴重程度去到,有導演將呢個社會現象拍成劇集.有留意開日劇嘅人應該都有睇過,就係上年度播出嘅《我要準時收工》.聽個劇名都覺得好吸引,究竟主角係咪真係可以,每一日都準時收工呢?
2019年播出嘅《我要準時收工》講述:女主角因為健康問題,所以堅持每日準時收工.但因為日本傳統職場文化,令佢遇到好多挑戰.有興趣嘅話,就去睇吓套戲啦!今日一枚打工仔想分享嘅係,究竟準時收工係咪一個自私嘅行為?
以下可能係你老細,甚至你同事都會係你準時放工嘅時候,問過你嘅問題,今日一枚打工仔代你答番佢哋.睇完答案,你再諗吓你應唔應該準時收工?
| 1. 其實點解會想準時收工?
答:下,乜準時收工唔係基本嘅咩?如果唔係,點解要制定工作時間?合約就明明寫明朝9晚6,我又唔係早走,又做晒啲嘢,有問題咩?
| 2. 人人都OT,點解你可以準時?
答:因為我盡我能力,喺九個鐘頭內完成今日嘅份內事.我為咗可以準時收工,我不停提高自己嘅工作效率,我唔會拖慢啲嘢來做,所以可以準時放工.
| 3. 點解唔放多啲時間落工作,你咁冇上進心㗎?
答:有冇諗過享受生活嘅同時,其實可以識到更多嘅人,擴闊到更多嘅眼界,呢一啲經驗同經歷可以帶俾我新嘅思維同諗法.加上,我喺私人時間繼續學習新語言,或者睇書增值自己,唔通我又周圍同人講?
| 4. 淨係做自己嘅嘢,你真係一個好自私嘅人.
你好憎個個同事,就答:
若果每日都要幫其他人做埋野,係咪可以攞埋佢哋嘅人工啊?點解唔諗吓,你哋都好自私咁覺得,你哋做唔晒嘅嘢,人哋就要用私人時間同你一齊留低做?
普通同事,就答:
當有project係要一齊合作,我會同拍檔分好工,六點前完成要合作嘅部份,仲會做好自己負責嘅項目.總之宗旨係: 要參與嘅部份,一定會係放工前做完.
唔知大家睇到呢度仲會唔會覺得,準時收工係一件好自私嘅事,或者代表緊唔投入於工作?你要人哋用緊私人時間幫你做,係自私.工作時間扮公唔認真,係唔投入.但準時收工同以上所有嘢都冇抵觸.所以都係果句,你想有底氣咁同人講:我要準時收工!你就一定要遵守一件事:收工前完成你當日承諾嘅工作!咁就可以開開心心放工去食自己最鍾意嘅小籠包啦!(劇中對白)


text:
「人口」
其實好多地方都有人口老化嘅問題.但係點解會咁?因為第二次世界大戰之後有一個嬰兒潮.如果你計返轉頭個班小朋友而家都最少都六十幾歲,就係因為咁所以人口老化問題日趨嚴重.當然香港亦都唔例外啦,所以而家好多人都講緊人口老化等退休嘅問題.而一般嘅退休年齡係大約五十五至六十五歲,所以其實退休之後仲有十幾二十年甚至三十年嘅生活要兼顧.
「退休」
現今嘅社會真係可以完完全全咁話退休?其實真係「退而不休」因為就算你做到六十五歲,講真你可唔可以淨係靠強積金支持你嘅退休生活.先唔好講你有幾多錢,因為錢好多時都會隨著時間而貶值.況且加上物價上漲,基本上就算啲錢唔貶值,都好難維持以前嘅生活水平!如果你有睇最近一啲時事節目,見到啲公公婆婆仲要去執紙皮,天未光去改變賣嘢,你就知個問題係邊.
「政策」
點解大家勞累一身,到最後都唔可以安享晚年?係社會嘅問題,係政策嘅問題,定係個人問題.你可以話啲人無為退休打算,但係事實上唔係個個人都有咁嘅能力.所以係唔係打一世工就可以搵到足夠嘅錢去退休?可想而知唔得啦.所以我真係唔希望「退而不休」,嚟個亦都係我創業同創造品牌嘅原因.因為可以長久,而且真係要考慮當自己無能力搵錢嘅時候,最起碼有自己嘅公司.


text:
攷
攷 (粵拼: haau 2 ,英文:Reference, 參考 )係講緊兩樣嘢之間嘅關係,前一樣嘢畀人叫做「提及」(refer to)咗後者;而後面嗰樣畀前者提及嘅嘢就叫前者嘅指涉物(referent).
慣性參考系
慣性參考系 ( inertial frame of reference )喺古典物理學同狹義相對論當中指一種參考系,喺呢種參考系裏面,一件冇受到淨力嘅物件唔會有加速度,只會唔郁或者以恆定嘅速度郁.
參考系
喺物理學上,一個 參考系 ( frame of reference )包含咗一個抽象嘅坐標系統以及一柞對照點,講明邊度係原點以及邊度係上邊度係下等嘅嘢.
參考橢球體
參考橢球體 係測地學入面一個由數學定義嘅地球表面,似大地水準面,但形狀比較簡單,所以用嚟定義緯度,經度同海拔.
物種分類
物種分類 係生物學用嚟對生物物種分類嘅方法.現代物種分類法係參考林奈將物種共有生理特徵分類,再參考查理斯 達爾文關於共同祖先嘅原則改進.
香港電腦漢字參考字形
香港電腦漢字參考字形 係香港特別行政區政府中文界面諮詢委員會(簡稱「中諮會」)2016年頒佈嘅文件,喺字符層面上提供可以應合教學用途嘅電腦漢字參考寫法.佢嘅前身係中諮會喺2002年公佈嘅,
康熙字典
(粵拼: hong 1 hei 1 zi 6 din 2 ),亦都寫做,喺大清康熙年間由翰林院嘅張玉書同陳廷敬主編,參考大明嘅,兩本書而編寫嘅中文辭典.由康熙五年寫到康熙五十五年(1716年)至成書,重印次數多到數唔倒. 康熙字典總共有 4萬7035 個字,分成 12 集,用 214 個部首分類,有反切注音,出處,參考等等.另外仲附有字母切韻要法同等韻切音指南. 康熙字典字頭之下列有嗰個字嘅唔同音切同意義,除僻字僻義之外都有引書為證.清代法律規定,凡讀書人應考科舉考試,寫嘅字必須攞康熙字典做標準,因此,該書對學術界影響好大,成書之後好流行,即使今時今日,都仲係一本好有用嘅工具書. 康熙字典有清代嘅木刻本,晚清時,上海出現幾種影印本,中華 ...
大會堂公共圖書館
大會堂公共圖書館 (英文: City Hall Public Library )係一間喺中環香港大會堂嘅公共圖書館,喺香港大會堂高座入面,1962年3月啟用 .圖書館嘅設備完善,畀市民好多類型嘅借書服務.圖書館而家由香港康樂及文化事務署管理.1976年加咗音響圖書館,嚮2003年大會堂公共圖書館重新裝修同擴建參考圖書館. 大會堂公共圖書館係香港戰後第一間公共圖書館 .雖然18世紀後期至19世紀早期,香港匯豐銀行總行大廈現址隔離嘅舊香港大會堂同樣整咗一間圖書館,由香港嘅英資集團出錢搞,但華人用呢間圖書館有好多限制.隨住華人地位嘅提升,新大會堂嘅圖書館,先爭取到有而家平等嘅狀況. 以前班後生,好鍾意去大會堂公共圖書館睇書,大多數係知識分子. ...
地平經度
地平經度 ( Azimuth ),係地平坐標系統嘅角測量.方法係將由觀察者到目標點嘅向量垂直投影喺參考平面上,之後喺投影向量同喺參考平面上一個參考向量之間產生嘅角度,就係地平經度.
卡通片
卡通片 可以係: 動畫:以動畫方式拍攝而成嘅影片 動畫劇集:喺電視台,互聯網上面播放嘅動畫單元劇或者連續劇作品 動畫電影嘅俗稱,泛指以動畫方式呈現嘅電影作品.請參考詞條「電影類型」
全等
全等 係幾何學嘅概念,指兩個圖形形狀同大細完全一樣,若果只係形狀一樣大細唔同,就只算係相似.
土瓜灣公共圖書館
土瓜灣公共圖書館 (英文: To Kwa Wan Public Library )係一間喺香港土瓜灣嘅公共圖書館,康樂及文化事務署管理,喺土瓜灣政府合署5至6樓.


text:
(香港製造的第三步 – 口罩機)
想響香港建立口罩生產線,繼無塵間同原材料問題後,接下來就係看似最簡單,但其實係最花心機嘅一環,就係購入口罩機啦!睇到呢到可能大家都R緊頭,點解又難又易咁呢?
一切由set up 開始
其實買一部口罩機只需要有肯俾錢提早訂就無問題,但由收到口罩機開始去到可以自動生產口罩,呢個就係 #同舟unitemask 團體面對難關啦,因為口罩機係由唔同嘅部件組成,每個部件嘅組裝都要屬於不同嘅專業,分別由唔同嘅工程師及顧問負責,但口罩機係一整組不可分割嘅生產線,所以每個部件都環環相扣,團體需要有好強嘅默契及合作度先可以成事.
香港製造的第三步
口罩機嘅生產工序可以簡單分為:整合三層不織布料,加入鼻樑條及壓上耳繩等等,以上嘅工序都係使用超音波熱溶技術去完成,但每個工序所需嘅時間都唔同,呢時候就係工程師團隊發揮實力嘅時候啦,因為需要佢地嘅專業為每一個步驟作出微調,以達到口罩機可以好流暢咁自動生產.最高峰嘅時候,我地OEM既工廠總共有10位工程師一齊操作口罩機,場面 #何其壯觀 !最後當然成功建立咗香港專屬口罩嘅生產線,#同舟unitemask 團隊 想藉呢個機會 #借大家嘅掌聲 比咁專業嘅團隊.
不過都可以 #賣個關子 先, #同舟unitemask 為咗癲到貫徹 #香港製造 呢件事,我地響口罩機上都會有小突破,我地都希望可以盡快公開講比大家知,不過暫時先耐心等待一下先啦!
最後,附上初期測試機器拍攝嘅短片一條~~
#同舟共濟 #港人自救 #逆境女王 #香港人為香港製造嘅口罩 #香港製造並唔係咁易的
Source


text:
15 FEBRUARY 2014(SAT)
我地成日都好想增加小小豬嘅人生體驗,參加多啲慈善活動,等佢見識多啲,所以成日都好想搵啲相關活動俾佢走玩吓.
今日又有機會去參加慈善活動,就係去親子賣旗啦~
對上一次我地親子賣旗足足有一年,係依段期間唔係我地唔想去做,只係因為我地搵唔到相關機構,所以咁耐先有第二次嘅賣旗活動~
今次我地都真係幾人強頂盛,小小豬一個負責賣旗,就有我地四個人陪,都真係幾勁呀!不過其實開頭小豬媽同LULU妹都只係負責幫我地影相,不過見小小豬咁開心同咁用心,所以又一齊玩埋一份啦!
因為經過一年嘅時候,小小豬比上次表現都有明顯嘅進步.
由於小小豬個高度關係,所以開頭都係要抱住等佢可以易啲等途人入錢同貼貼紙~
雖然都係抱住,不過小小豬都好熱衷,仲好大聲咁叫人買旗呀~
不過一輪WARM-UP之後,小小豬已經不甘抱住,要落地行去搵日買旗啦~
每當成日賣旗之後,小小豬都會有一個好興奮嘅笑容,我地係旁邊睇到都真係好攪笑呀~
經過今次賣旗活動,我地見小小豬真完全唔驚陌生人,仲識得同佢地溝通,見佢又好認真投入咁享受賣旗過程,真係大個仔左好多呀!
希望嚟緊可以搵多啲唔同種類嘅慈善活動,可以等小小豬再繼續進步,繼續豐富佢嘅人生經驗,好習慣係要由細個開始培養嘛!


text:
「第一」
人生有好多嘢都會係你嘅第一次,而有幾多第一次最令你深刻?第一次返學?第一次返工?第一次出糧?但係有啲嘢你真係希望淨係得一次,而有啲嘢你就希望可以重新嚟過.但係人生就係咁,好多時淨係得一次嘅機會,而如果錯過咗第一次嘅話,抑或第一次做錯咗,你真係會希望有第二次嘅機會.但係人生邊樹會咁完美,所以好多時只可以將每一件事睇成第一次.因為你未必咁好彩有兩次嘅機會!
「珍惜」
做咗人哋老竇,當然希望同個仔一齊去經歷佢每一個嘅第一次.無論大小事務都希望睇住佢成長,因為細路仔真係大得好快.雖然佢出咗世兩個月,但係睇返啲相佢已經變咗好多.而我同佢最深刻嘅第一次就當然係佢出世啦,第一次聽到佢喊,第一次見到佢,第一次剪臍帶,第一次做人老竇.好多好難忘嘅第一次!所以真係要懂得珍惜每一次嘅經歷,因為個仔淨係只會出世一次同長大一次,真係無得補番數㗎!
「老婆」
當然講完好多同個仔嘅第一次,咁就梗係講我同老婆嘅好多第一次.唔洗講就當然第一次認識,第一次出街,第一次拍拖,第一次去旅行,等等.數都數唔晒!而我當然希望同老婆有更多屬於我哋嘅第一次啦,雖然唔係次次都係開心嘢但係只要係兩公婆一齊嘅第一次就已經足夠,因為全部都係我哋兩個嘅回憶.不過我自己多數都淨係記住開心嗰啲第一次,因為唔開心嘅記嚟仲乜鬼嘢呢?


text:
是咁的我每日放工都會係樓梯食叉燒飯: 一
是咁的,我每一日放工都會係屋企附近既酒樓買一盒叉燒飯返歸食.
因為日日我都係差唔多時間去買飯,所以斬燒味果個大叔已經認得到我.
今日我同樣去到果一間酒樓.
燒味大叔見到我就問我
「喂 靚仔係唔係又係叉燒飯啊 今日啲燒鵝都好靚 你日日都食叉燒飯唔悶咩」
我聽到燒味大叔咁問我 我笑而不語 竟然日日對住啲燒味既人都唔明白
「唔喇 都係叉燒飯得喇 肥啲 多色唔該」
我交完錢之後 一手就張果一盒叉燒飯拎走.
離開酒樓返到屋企,我唔係立即係屋企享受依一盒叉燒飯
而係係屋企雪櫃入面拎出一罐啤酒然後走到樓梯口坐係梯級到打開我果一盒叉燒飯慢慢品嚐.
每一次我望住盒叉燒飯既時候都會好慨嘆,可能平常人都睇唔出有啲咩.
但係我既雙眼係望到一隻豬俾人屠宰又俾人染紅左而舊叉燒覆蓋住已經俾豉油染黑既白飯.
就好似依家個社會,一班港豬俾人任意屠宰,染紅哂之後又要隱藏社會既腐敗.原本白色既米粒粒晶瑩剔透但係如果俾豉油染黑左之後就變到暗淡無光.
我一到食一到流住眼淚,開左罐啤酒不斷諗住麻醉自己但係一到飲一到諗仲更加煩.
好快飯就食完,我隨手執起係地下既煙頭,我重新點起支煙.
抽左一下,可能你會問我點解要吸係地下俾人食過啲煙頭.
幾年前我可能唔識答你但係今日我已經睇得好化.
我地何嘗唔係要接班MK既手尾 食佢地既口水尾咩 只不過係煙頭姐 唔洗對一世咪已經算好囉.
我企返起身飄飄然咁返返我果個單位.
好彩我叫左肥叉 因為今晚同以往一樣真係好凍.


text:
「型人」
晨型人就係指「上午頭腦好清醒,但係晚上超想睡」,夜型人反而係「早上頭腦唔清楚,但係夜晚就好精神」.不過除咗晨型人同夜型人嘅分別之外,其實每個人每日嘅狀況好同唔好嘅時段都有唔同.而大家嘅生活節奏都係由生理時鐘嚟控制,要一時三刻去改變生理時鐘係一件比較難嘅事.當然好多人都係晨型人因為一般人都係早出晚歸,只不過亦都有好多人因為環境而改變.無論係晨型又好夜型又好,每個人都有唔同嘅生活習慣.
「晨型」
早啲起身係唔係代表好啲?我諗每個人都會唔同,而我真係唔係一個晨型人,因為以前係返夜班,晏晝兩點開工到深夜,所以好習慣夜晚嘅寧靜.而夜晚通常可以令我專心啲做嘢,事關無人騷擾我,可以安安靜靜咁工作.我夜晚諗嘢係快啲,效率都高啲,反而有時因為要早起身,自己好早就已經會無電.當然有人話晨型人嘅生活健康啲,有效率啲.不過亦都有研究話夜型人嘅注意力比晨型者仲更加集中,真係唔知信邊個好!故大家又係邊種人呢?
「夜型」
其實有好多研究去對比晨型人同夜型人,而研究話夜型人有較多係比較聰明,比較靈敏,但係夜型人嘅健康問題的而且確比晨型人差,尤其係心臟相關疾病.有好多人都希望改變自己嘅生活習慣,由夜型人變成晨型人,不過我反而覺得每個人都有唔同嘅生活,所以只要自己覺得舒適就得.有時唔好只係相信單方面嘅訊息,自己應該都去做下研究,正所謂凡事都有正反兩面,夜型人唔一定係唔好,晨型人又唔一定好.
Also published on Medium.


text:
아가씨/下女誘罪/The Handmaiden
入場睇咗三次之後,我決定咗揀呢套戲做自己嘅Movie of the Year.
故事大綱之類想知就自己揾啦,朴贊郁導演今次係改編英國作家Sarah Waters嘅”Fingersmith”,然後將時空由維多利亞時代搬到日治朝鮮.我想強調嘅係朴導嘅回勇令呢套戲特別好睇,點解話回勇?上次套”Stoker”/《私房嚇》囉,唔知係咪編劇Wentworth Miller(係呀”Prison Break”個男主角施米高呀)嘅問題搞到成套戲出哂事,今次揀返個啱用嘅故事就大師兄返嚟喇.
「女僕」小姐「伯爵」姨丈四個人嘅計中計中計唔係咩新奇嘢,朴導跟原著將故事斬開三部分,頭兩部兩個主視角最後玩返拿手復仇戲就係妙處.第一部我哋睇住「女僕」點樣實行計劃點樣沉船最後點樣__,好一貫韓國異色片劇情呀可?第二部就嚟料喇,你會睇到姨丈呢個始作俑者有幾變態兼仆街(一定要引用佢呢一句:「我只係一個鍾意聽咸故嘅阿伯.」),睇到「伯爵」為咗計劃其實做咗幾多嘢,但睇得最多嘅其實係小姐,梗係啦韓文片名아가씨都已經話過你知朴導將重心放喺邊啦,係中文同英文片名「誤導」你以為「女僕」係唯一主角嗟.好啦其實佢都好緊要,冇佢小姐又點知自己想要啲乜?冇第一部嘅主視角同結尾嘅扭橋,又點令你睇第二部補完之前刻意掩蓋嘅部分時有拍案驚奇兼感動你心?尤其是係櫻花樹下一幕呀.不過小姐真係好重要,重要到大呼過癮嘅第三部看似係「伯爵」嘅主場,其實都係小姐玩哂,「女僕」真係冇講錯,呢個小姐真係___.
講完故事講其他,朴導嘅戲電影語言一向係賣點,由鏡頭嘅推移,剪接,佈景,用色,到充滿象徵意義嘅道具——一條繩一對鞋一幅《章魚與海女圖》等等,全部都係講緊故事,講緊一個攝人心魄嘅故事.四個主要演員都交足功課,兩位女主角金敏喜同金泰梨自然不在話下,沖涼磨牙一幕可謂氣氛營造嘅絕佳示範,仲有私奔逃走嘅幾段戲,加埋朴導嘅場面調度,倆忘烟水裏五個字活靈活現.河正宇嘅「伯爵」亦都搶鏡,一出場就已經帶住劇情走,舉手投足都散發著奇怪嘅優雅同淡定.至於趙震雄⋯⋯你覺得姨丈變態兼仆街佢已經成功咗.
有讚亦有彈,最重要嗰一場做愛戲,我點睇都係認為突兀咗,就算之前幾有鋪排都係咁話.仲有「伯爵」失手又係,雖然之前一段讀書會嘅戲已經顯示出佢並非真係心如止水,不過咁中招法除咗柒都係柒囉.
撇除朴導灑多咗少少鹽花(出埋《金瓶梅》添呀),아가씨喺扭曲嘅背境當中顯示咗真摯嘅感情,令人更加動容.最後想講嘅係,韓版其中一款海報好正,類似浮世繪嘅風格顯示其中一啲重要場景真係絢麗非常,不過同一款海報嘅英文版竟然劇透囉好鬼掃興.


text:
30 DECEMBER 2013(MON)今日可以話係小小豬嘅新嘗試,亦都係我地三口子嘅第一次,就係一齊入戲院睇魔雪奇緣啦~
其實自從上次參加過"FROZEN"活動之後,我都已經好想去睇,仲打算同大肥豬搵日拍拖去睇.正當我地PLAN緊幾時去睇嘅時候,就收到迪士尼公司送俾我地三口子嘅換票証,就係咁...我地就決定帶埋小小豬入場,等佢可以感受吓睇電影啦~
冇錯...小小豬咁大個仔都係未入過戲院,因為大肥豬話睇電視會影響學習,所以我地由小小豬返學之後開始,平日係屋企都唔會開電視俾佢睇,所以又點帶佢入戲院呢?不過,大肥豬話既然有依個機會,都可以試吓帶小小豬去睇吓,所以我地三口子就今日去睇戲啦!
原來我地張換票証係可以換3D場次,不過始終都係小小豬嘅第一次,所以就簡單啲睇2D啦~
成套電影都好緊湊,中文版配音又聽到好好笑,勁鐘意小白呀!啲動畫真係畫得好靚,我印象最深就係嗰個城堡,真係靚到好似真實咁呀!我都有一位朋友睇左3D版,佢話係睇嘅時候會見到好多雪花,令人覺得真係處身雪地.真係有啲覺得可惜冇睇3D版,不過為左小小豬冇計啦!
另外,我覺得成個主題都好好,因為依套動畫係帶出一個好正面嘅姊妹情.依個題材可以更加令我地觀眾有多一份代入感,令我地睇得更加投入.(大家唔好誤會,我同LULU妹感情都幾好呀!)
我覺得同一般迪士尼電影有少少唔同就係,整套電影唱歌部分都佔左好大篇幅.雖然我係睇中文版,不過我都覺得每一首歌都好好聽,尤其係初後兩姊妹成長之後隔著門嗰一首(請原諒我唔係好知道首歌名),我都聽到好感動呀!唔知迪士尼會唔會考慮出原聲大碟呢?如果係我一定會買返隻呀!
就係因為成套動畫都係有歌仔聽,小小豬又係好鐘意歌唱嘅小朋友,所以小小豬都睇得好投入,冇扭計又冇驚個環境咁,都算佢乖仔啦!睇今次小小豬嘅表現,真係可以考慮再帶佢入場睇戲啦!
散場時見到小白,小小豬話要同佢影相呀~
整體上我都好鐘意睇,所以都會推介俾各位朋友仔呀!另一樣值得留意就係,播前加映短片《米奇拯救米妮大作戰》都好好笑,所以大家去睇時記得要準時入場呀!


text:
細個我第一套接觸既機械人動畫,可能就係《魔動王》.
超鍾意睇,雖然我果陣可能都唔係太有心裝栽,對成個故仔又唔係真係太有印象,但我好記得個召喚機械人畫面,真係好好好經典.主角要首先拎個有大衛之星既魔動硬幣出黎,好型咁樣轉佢幾下先,之後先放入之魔動槍到發射.然後個地面就會出現一個相同圖案既魔法陣,隻機械人先會現身.係呢個時候,當然少不了一個極其熱血既背景音樂,然後主角仲要唔知係邊度拎塊滑板出黎,以高速滑向機械人,再係半空翻騰,換埋套戰衣,入去機械人入面,一氣呵成.
之所以提起魔動王係因為今日有新聞話動畫監督井內秀治走左,終年六十六歲.其實除左魔動王,係香港到今時今日都仍然係人人講得出「機會黎喇飛雲」既《魔神英雄傳》,一樣有佢手筆.至於我地果陣仲有大量既動畫係閃電傳真機入面播,其中有一套又係極高知名度,《媽媽是小學四年級生》,我相信我地個年代亦有唔少人有印象.果陣仲好興搵歌手唱粵語版主題曲,係湯寶如既《寶貝甜心》.其實講下都已經可能超過廿年……
我地去到呢個年紀,都無可避免要同身邊既人或者事,逐一講再見.有D野當然可以珍而重之,但係有D野你無論點樣去追,都注定會係你身邊溜走.雖然大家可能都對井內秀治個名好陌生,無咩CONNECTION,但再妨再諗番起《魔動王》主角既配音,係邊個?其實就係配大雄既娟姐盧素娟.
屈指一數,大大話話,娟姐已經離開左我地十年啦.唔知佢同保全叔依家係世界既另一邊,點呢?諗起個心都有D乸住乸住...


text:
租用迷你箱, 迷你倉 等額外儲存空間嘅用家,往往有個壞習慣,就係將好多雜物一次過放入倉之後,就唔再去郁佢哋,久而久之,倉中物品有如廢物,直到永遠……其實,大家應該定時定候,將嚟緊一季少用嘅物品放入倉,又將當季要用嘅物品攞回家,咁樣有出有入,定期循環,咁先可以最有效發揮到額外儲存空間嘅作用.冬季將至,以下物品就絕對可以暫時放入倉,為你大大節省家居空間.
換季
天氣又開始轉涼,係時候摷番啲 冬天衣物 ,被褥等出來,唔好等到冷鋒到港先至臨急抱佛腳.況且,啲冬衣攞出來之後係需要有適當嘅處理,如清洗及晾曬,才可以發揮最佳效用.等Boxful提提大家點樣做好迎冬準備.
中秋過後,不經不覺好快又到深秋.雖然香港四季變化不算明顯,但大家總應該趁呢段時間執拾夏季衣物,準備 換季 踏入冬天.Boxful再次提提大家,喺收納夏季衣物前要作出適清洗處理,先可以令衣物妥善保存,到明年夏天攞出來時新嘅一樣!
夏天臨近,相信大家已經不經不覺換咗季,又或者已經出動選購今夏新裝.有冇發現,屋企個 衣櫃 似乎唔多夠位?係時候趁開季之際,實踐一下「斷捨離」嘅原則,清一清個衣櫃.其實只要你認真啲睇睇,你個衣櫃之中有好多衣物都係應該放棄嘅,不論你係男士女生,都要留意以下呢個清單!
每年2,3月份,又到所謂嘅「 回南天 」,天氣潮濕之餘,甚至連地板都會滲水,不但有跣倒之危險,亦相當唔衛生!咁點算好?等Boxful教你幾招,解決地板濕??嘅問題啦!
入秋要 換季 ,將啲夏天衣物用正確方法收納好固然重要,但除咗衣物之外,其實一啲夏日先會用到嘅衣著配搭品,配件,例如涼鞋,絲巾,泳衣等等,都需要正確咁存放,等佢哋好好「過冬」,迎接明年嘅夏季!即刻睇睇Boxful為你提供嘅小貼士!
秋風起,大家走到街上已感到陣陣涼意,係時候搵番啲秋裝出來,同夏天衫換位.唔好睇少呢個換季工程,將 夏天衣物 收納好其實都有啲地方要注意,並非求其摺埋攝入衣櫃中咁簡單.就等Boxful提提你一啲夏衣收納小貼士啦!
每逢大家要執衫,最煩惱係要處埋一啲過咗季嘅衣物.例如而家大熱天時,點樣處理一啲呢排唔會著嘅冷衫,厚褸等 換季衣物 呢?其實只要你掌握3個步驟,就可以好快手處理完成!即睇!


text:
前排APPLE推出最新款IPHONE X,好多果迷通宵排隊只為咗可以搶快用新機.無論咩品牌嘅手機,只要新機到手,相信大家都喺視機如寶,用盡一切方法保護手機,好似mon貼,手機殼等等,就連小配件訂做手機指環支架嘅功能都喺咁,除咗方便煲劇之外,最重要嘅喺可以輕鬆拎上手,減少手機跌落地嘅機會.
所以好多創意禮物睇到嘅關鍵字好多都喺同手機相關產品,畢竟佢已經融入我哋生活當中,變成不可或缺嘅野,除咗手機hand機,相信大家都有過手機爆mon嘅經驗,經過市場調查整理後,今日小編就要講畀大家知各牌子手機維修費大約喺邊啲價位!
表格中嘅價錢都淨喺以爆mon但唔影響功能嘅情況下計算,如果以價錢排行,第一名嘅喺IPHONE X,淨喺修理螢幕費用就算二千五,呢個價錢甚至可以買到其他牌子嘅空機,而第二,三名嘅分別喺samsung galaxy s8同htc u11,而手機推陳出新嘅速度非常之快,呢個亦表示價錢嘅波動都會受到影響,因為喺咁,好好保護手機都喺每個人最想做到嘅事.
電信業者嘅嘅保養方案
睇準手機市場嘅商機,好多電信業者提供咗延長保養嘅方案,只要每個月畀一定嘅錢,就可以提供消費者喺手機意外入水或者爆mon時免費維修硬件,呢種手法就好似畀錢買保險,買未來發生嘅維修風險,減少修mon嘅錢.由於好多消費者換手機速度之快,而且每款smartphone嘅單價又唔平,淨喺舊年嘅手機維修責任保險費用就高達二億二千萬,可以算喺產險業喺2016年成長速度最快嘅項目.
配件小物都夠力
除咗由畀錢保險之外,亦都可以從配件落手,好似喺mon貼就有分好多種,鋼化玻璃貼,滿版玻璃貼,高透光防刮或者霧面防指紋等等,皮套型嘅手機殼同犀牛盾防跌手機殼亦都喺大家喺換新機時嘅首選,另外對於喜歡裸機嘅朋友亦可以揀而家好流行手機支架同訂做手機指環支架,大方show出自己手機顏色同時都可以確保手機時時刻刻可以掌握喺手.
睇完呢篇,你喺咪會想買番個創意禮物嚟小心保護自己手機呢?無論用咩方法,小編喺到祝福大家都可以做個手機嘅好主人,保持佢嘅完整性!


text: 基督教圈子不知是否D人得閒無事做,成年幾兩年陸續有人為方舟真假之辯找證據.支持者如影音使團的擁護者其實都已經講咗好多,因為聖經記載的亞拉臘山便是現在土耳其既呢個山,係咁高既地方有木頭,仲唔係方舟係乜野?!現在話carbon14的報告出咗嚟,咁又話有創世前說和後說,咁大家又話睇法唔同,當然又有唔同結論.仲有網上不斷有人放片講嘢,話方舟不是什麼考古十大發現,大家唔好上影音使團既當,仲叫影音唔好做騙子,仲叫D人唔好捐錢俾佢哋等等.我認為其實搵方舟不如去搵伊甸園,因為起碼搵到都會發達,好過搵到舊木頭嚟自吹自擂!方舟真定假真係各有各說法,但係從科學角度來講,睇落真係幾難令人相信.記得好幾年前,影音使團第一齣方舟電影我都有睇,睇完都好懷疑自己係咪睇到方舟.因此,事隔幾年,仍為此事拂拂揚揚,實在有點悶!不過,要影音認錯又好難,因為衰咗無人再信佢哋同埋無人奉獻,咁樣執笠咪仲衰過明光社?!因此,佢哋祗會撐到底,甚至告人誹謗也在所不惜!因為你吹佢唔脹,佢哋真係上過亞拉臘手搵到舊木,你上過未?!好多年前,吳主光已經寫過本書仔叫「人造衛星發現方舟」,當時大家都無人爭論,甚至都係當真.但時移世易,D人求真精神上升,咁影音便係錯時間上自認權威囉!係我呢講,我都希望呢隻方舟係真既,但唔係都唔使死,祗係會笑死!其實,依家教會不少有識之士都懷疑方舟既真實,咁不如成立個探險調查隊,上山賺番筆;另外,約埋D科學家再研究和出報告,咁到時影音做埋旅行團及實驗室,就算係假都搏到同情,咁咪唔會無錢囉!講翻轉頭,要證實考古物係咪真,都有客觀方法,但係由於對時間看法不一致,於是才有達爾文進化論和創造論之爭.宜家既情況相似,再拗下去都係無用,不如面對現實,化爭論為力量,去帶人上山睇方舟,反正影音同土耳其政府咁熟,總好過去馬灣睇果隻人造方舟啊!


text:
終於好辛苦先訓得著,但無耐又有人已經醒左仲要整好多聲出黎,勁無奈,終於碌左輪頂唔順喇,八點左右就起左身整野囉!!!
其他人都唔好得我幾多,都係訓唔好所以陸陸續續出左房整野喇!
大家梳洗完臨走前又影下相咁囉!!
跟住有d人走先,我地淨返果d就繼續行,去左食豆腐花但唔記得影相.
咁咁眼訓去行山真係唔係講玩,幾經辛苦先行到上去風車發電站咋!!不過望見眼前美景,同清新空氣,都會覺得好值得!!
咁辛苦上到去當然要影下相啦!!!
跟住我地仲行埋上山上果亭,果度望落去又另有一返風味,可惜係我太眼訓喇,都無乜心機影相同欣賞風景囉!
勁死撐先撐得開對眼咋!!
影埋呢幾張相,我地就落返去食野喇!!
等食中0既我眼訓到幾乎坐0向度訓著,都無乜心機同大家講野,就連食都不知其味咁滯,無電呀!
飯後大家都帶住疲累0既身軀去搭船,好多仲一上船已經訓死左,我當然唔例外,去果陣暈船浪暈到嘔兼猛叫救命同叫要落船0既我,回程呢次終於無事喇,因為我未開船已經失去左意識,直至落船先醒囉!!哈!
同老公行左去信德果邊搭巴士,貪佢有得坐可以訓下,又係上車訓到落車,勁!!無計,我不嬲係個貪睡寶寶,要訓勁多先得架嘛!夜訓已經死,今次仲幾乎通頂,點會唔訓死左呀!
雖然真係好疲累,但可以同大班朋友bbq,玩大富翁,講0下笑0下,又可以行0下山呼吸0下新鮮空氣,其實都真係幾relax又開心,我覺得開心過兩個人過節呢!!!


text:
工程學
工程學 又叫 工學 ,係指涉及建築,機械,儀器,系統或者材料應用嘅學科.
電腦工程
電腦工程 ( computer engineering , CE )係工程學嘅一門,運用電腦科學同電子工程領域上嘅相關知識開發電腦軟件同硬件.
建造工程
建造工程 (英文: Construction engineering )係工程學一門,土木工程分支,係一種集合設計,規劃,建造管理同埋興建基建嘅工程學.相對於土木工程,會更注重營運需要.土本工程注重建築設計方面,分析多啲,而建造工程就注重實際營運,如管理地盤,人事,成本,施工方法,進度等等,目的係準時交貨同符合品質.
建築工程
建築工程 ( Architectural engineering ),又稱建造工程( Building engineering ),係工程學嘅分支,主要研究點樣起樓同埋搞各種建築施工.
核子工程
核子工程 ,工程一門.依門學問涉及應用核子物理,工業上點用法,同點樣善後.佢涉及核子分裂,核子融合同核子衰變,咁會放出核子輻射.咁有唔同應用,如核子能發電,核子武器.又如醫學所用嘅核子放射.所用嘅物料同設計,燃料處理,應用安全,以及用後廢料,都歸入核子工程範疇.
基因工程
基因工程 ,又叫 遺傳工程 ,係用DNA重組技術,將目的基因同載體DNA喺體外進行重組,之後將呢種重組DNA分子引入受體細胞,令佢增殖同表達嘅技術.呢種技術主要用喺醫療同農業.


text:
想試打斑,請問邊間好?
-
我都幾多斑,所以想去打,有冇邊間好,又唔會太hard sell?最好可以試做下先,真係work同岩我做先買package,求推介
-
Victim last edited by
通常個d咩免費試打500發個d 求其打 5分鐘走人..., 仲要永遠唔會免費落到樓, 一定sell到你暈又易中伏
-
Ash last edited by
搵d試做價又或者單次收費個d搵陣d
-
Lider last edited by
有好多免費試做d機都好參差 有時仲可能有假機 都係搵間正正經經既做啦
-
你有無睇造美人?我響個間美容院二百幾蚊試做完都ok,依家keep住有打
-
都係,我都好怕困喺房sell餐死,唔買package唔畀你走個d
-
試做價都可以,我見好多都係百幾蚊試做幾千蚊既機
-
呢d機都有假?點睇得出係咪用假機....
-
@hleee viutv個選美節目?之前睇過幾集,佢係邊間?
-
間野叫perFACE,我係睇完個節目,去試做
-
mandyyyyy last edited by
試做既話記得留意佢係包幾多發
-
nikkiK last edited by
O姐O姐話自己都有做先Keep得咁好XD 搞到我都想試下
-
Nicole last edited by
@hleee 咁佢個試做包幾多發?你做左幾多次之後有明顯效果?
-
@mandyyyyy 佢成6000發都係$298試做,抵啦
-
@nikkiK 話曬生招牌點會冇,佢到喱個年紀keep得咁好
-
佢打6000發,一打完皮膚滑好多,美容師話打完之後搽野會超吸收,所以我搽左好多靚精華,真係吸得好左
-
karachan last edited by
講到好似訓響度就瘦到, 真係咁神奇?
-
Luna last edited by
做女仔真係要keep嫁 有斑點搽野都冇用 打係最work
-
Nicole last edited by
@hleee 咁多咁應該夠清晒我d斑
-
係嫁,尤其斑一出就好難停
-
點會唔夠呀,咁多發咩斑都冇啦


text:
有冇試過被人激到噴飯?甚至噴血?話時話身上有啲敏感部位一旦被人激一激,真係會噴啲嘢出嚟!講緊嘅,就係成人影片出現嘅「潮吹」畫面,呢種因性高潮引發嘅生理反應,有時真係誇張到好似噴泉一樣,令唔少男士覺得勁興奮.講到噴泉嘅英文「Fountain」,一旦出現喺情色世界,同樣好有畫面,足以令男士噴鼻血!
講到有畫面,不得不提「Fountain Sex」呢個情色俚語,單睇字面,可譯作噴泉一樣嘅性愛,意思即係一場足以令女伴變成人肉噴泉嘅床上激戰,換言之,用嚟形容令人滿意嘅床戰最貼切不過.
「Fountain Pen」可解作墨水筆,但原來呢兩個字亦係一句情色俚語,暗指男士嘅兵器,其中「Pen」係「Penis」嘅簡稱,而能夠噴出水嘅「Pen」,相信唔使畫公仔畫出腸吧!
潮吹噴水嘅魅力,相信唔少男士都想體驗一吓,有性學家就提議咗一招叫「The Night Fountain」,其實係騎乘位嘅變奏版——首先,男方雙腿併合,女方嘅腳掌放喺男方胸前;之後,彼此手拉手,就可以進行互動.呢個動作嘅優點在於兵器進入嘅角度,能有效刺激女方嘅G點,腿控男士更能喺當中獲得額外快感.
水如泉湧嘅潮吹,令好多男士睇得興奮,所以美國四仔片廠好鍾意喺影片中加插呢種畫面,好似呢套由Teen Mega World喺2018年推出嘅《Squirting Fountains》,打正旗號以「Fountains」呢個字作為片名,當中嘅水量有幾勁,可想而知.影片搵嚟Katy Rose,Steve Q,Nikki Stills等脫星孭飛,個個都係專業四仔潮吹戶,高潮反應相當激烈,特別要留意捷克女郎Katy Rose,成人模特兒出身嘅佢,外形正到爆!
講起人肉噴泉,愛珠真央美就被好多日本AV迷視為新一代潮吹天后!呢位擁有一對34E巨乳嘅索女,起初以藝名「永沢真央美」出道,後來改名「水澤真央」,直至2019年先轉用現時藝名.值得一提,阿妹嘅體質敏感,所以每套作品都會有潮吹畫面,話咁易就能噴出大量泉水,難怪獲得「人肉噴泉」嘅稱號.
撰文:魂


text:
YouTube三大賺錢方法
你係咪覺得, YouTube賺錢係靠廣告收益,要好幾百萬嘅訂閱啦好多人睇係一個YouTuber先可以賺到一定嘅利潤
呢條片我會話俾你知三個大方向可以令你係YouTube 賺到錢.
同時間我會分享我從300個訂閱數的時候,已經每月有穩定有五位數字嘅收入的秘密.
如果唔想錯過我之後每一集講關於YouTube賺錢維思同方法的分享記住訂閱我的頻道.
Hello我係Roni
要喺YouTube賺錢有三個大方向.而要喺YouTube上面持續賺到錢就一定要聽到最尾嘅一個思維模式.
第一個就係影片廣告收益
基本上呢一個方式係最簡單,你只要專心拍你嘅影片,然後將影片放上YouTube,咁你就自動獲取到YouTube嘅廣告收益啦.
但係呢個都有最低嘅門檻,作為一個可以喺YouTube上面賺廣告收益的youtuber, 最基本要有1000個訂閱數同埋有4000個小時以上嘅觀看數才合乎資格.
係唔同嘅區域收廣告費都有機會唔一樣,但係最普遍嘅係每一千個觀看次數就會有一蚊美金嘅收入.
但係我做咗好一段時間我都未通這個訂閱數.放心咁又唔代表唔可以喺YouTube上面賺錢.
第二個賺錢方法,就係透過幫品牌做推廣,近年很多廣告商都會透過素人分享,就香港而言在你頻道或賬號上面有幾千至10,000訂閱,廣告商就有機會邀請你分享產品用後感,而香港就比較流行廣告商送產品或者coupon, 倘若你嘅頻道訂閱數達到某個數字可能有機會廣告商願意付廣告費,所以我哋嘅頻道必須要有獨特嘅見解,又或者你有獨門嘅專長可以分享,同時要不斷成長.
如果用呢一個嘅形式係千祈千祈唔可以買粉絲,因為廣告商會好容易就查出你嘅粉絲是真定係假.
可能你會話都幾被動個喎,如果想主動可以用推廣品牌嘅方法,我哋可以用一個外國已經行咗好多年方式,聯盟行銷affiliate marketing.
唔知大家有冇留意有好多開箱嘅影片,可能係淘寶開箱,或者係Amazon嘅開箱,講時裝,又或者係教你點樣係淘寶買晒成屋嘅家俬,亦有教你用一啲網絡軟件工具.
當然大前提是我哋用過真心想分享嘅一啲產品同工具先會推介啦.
如果你聽過你的YouTuber真心分享後, 透過我哋比出嚟嘅連結購買呢個產品,咁樣個產品供應商就會俾返commission呢個推薦人.
你喺台灣同外國亦都好流行分享書嘅內容,然後叫觀眾用佢嘅特別嘅條連結去買返呢本書咁都可以收到拆賬.
呢個方法都非常之適合剛剛起步嘅YouTuber,唔需要有自己的產品,唔使摘貨,亦都唔需要營運,就可以開始簡單嘅網上搵錢方法.
用呢個方法嘅條件係,你必須要用心去分享先可以有足夠嘅流量引領去你嘅購買連結,否則收入就不夠大.
第三個方法,非常適合推廣自己的產品,服務,尤其是賣而家好興嘅Online course.同時間Lay個就係點解我得300個訂閱數都可以將YouTube嘅流量引領去我自己嘅產品上邊. 我要先講一單真人真事比大家知.
咁喺幾年前,生意去到低潮,我就去請教一個高人點樣我先至可以令我個生意轉虧為盈呢?
當時高人就問我你識唔識釣魚啊,咁我就話都有試過釣下.
高人:咁佢就問我啦你覺得釣魚需要具備乜嘢呀?
我:魚竿魚絲魚餌就必然㗎啦,仲有耐性同埋運氣.
高人: 如果唔識釣魚的人就會這樣說.
其實喺網上面銷售,其中一個關鍵之處就係要為自己去建立一個正確嘅銷售漏斗,銷售漏斗就好似頭先我講嘅故事一樣,過海就係市場,魚群就係對我哋產品或者服務有興趣嘅人,大魚就係幫襯我哋嘅客人.
簡單一句銷售漏斗
就係引領你嘅客人, 由知道你存在,去到幫襯你嘅過程.
從認識你去到幫襯你中間都有好幾個步驟,而每個步驟嘅目的就係令客戶增加對你嘅信任度.同時亦是令觀眾知道我提供嘅服務正正係佢想要嘅過程.
詳細你想了解更多我呢個步驟同方法可以睇呢條影片.
簡單一個我之前用過的Case:
當時有個客人係網上賣雪要煮牡丹蝦,我都係用同樣的方法幫助他,跟據剛才釣魚方法,咁我首先就要喺個海面放誘餌粉,當其時我就用『20個煮蝦的食譜』,去吸引魚群,吸引到魚群之後,唔可以第一時間賣野,我就再比多一個 “如何煮出又爽又脆的蝦仁” 的方法,再之後,我先比張買蝦的Coupon佢地.這個係我2017年時用的方法.所以呢個方法係非常之適合用喺唔同嘅產品,只要我哋用心去諗到我哋客戶想解決啲咩問題,再比解決方法佢,咁樣就會好容易將生意給人返嚟啦.
下一次我會講一個係2018年時用的方法,同埋2020年的方法,有什麼不同,如果你唔想錯過咁實際的案例,就記住比個Like同訂閱我的頻道喇 88.


text:
所謂辛苦搵來自在食,平時搵錢搵得咁辛苦,食好啲都唔過份!講到威靈頓牛柳,相信大家第一時間會諗係Gordon Ramsay 嘅餐廳,好可惜香港嘅分店已經全線結業啦,不過唔緊要,原來香港仲有一間好頂級嘅傳統英式餐廳可以食到好食嘅威靈頓牛柳!佢就係位於銅鑼灣嘅The Leah.
The Leah
銅鑼灣恩平道28號利園二期3樓303-309及311號舖
餐廳分為內部及露台,唔怕熱又浪漫嘅自己友可以係預約時落remarks提提店員你想坐露枱啊!餐廳主打英國菜,最岀名的除了威靈頓牛柳外,就一定係蘇格蘭流心蛋,呢款小食以香腸及麵包碎包裹溏心蛋,旁邊脆脆的麵包條點上溏心蛋黃真係冇得彈啊!
主菜威靈頓牛柳係需要pre-order嘅,大家要留意啦,本來供預訂的威靈頓牛柳是四人份,但店員都非常友善,在預訂後,因留意到訂座人數只有2人,而詢問小編要唔要細份啲嘅威靈頓牛柳,當然價格亦相對便宜,因此,情侶檔去食嘅自己友都唔洗驚食唔曬啊!係真正品嘗威靈頓牛柳之前,店員仲會攞個完整版嘅威靈頓牛柳俾食客影咗先,認真係相機食先!牛柳嘅熟度當然係啱啱好啦,保留咗好多肉汁,好腍,仲有甜嘅紅汁煮醬配撘,而最特別係,包裹牛柳嘅蘑菇有黑松露味,比其他餐廳嘅威靈頓牛柳更特別!
甜品就有Sticky Toffee Pudding,唔好睇佢好似好普通咁,食落真係好甜,加埋蛋糕面上嘅cream又中和返甜度,拖啡味亦夠濃,真係可以食完一碟再食一碟啊!
要提提大家,店員落單時會問你飲咩水,如果大家諗住叫飲品,就記得唔好order水啦,要收費㗎,而小編就點咗呢杯Earl’s Old Fashioned 系列嘅Earl Grey Tea & Orange,適合鍾意飲whiskey 嘅朋友.


text:
你知唔知全世界每一年製造幾多條塑膠飲管垃圾?答案係幾千億條.
2015年喺網路瘋傳一張從海龜鼻窿抆出塑膠飲管嘅相,當時震驚全球,亦令好多人開始反思我哋製造嘅垃圾係咪喺無形之間對其他生物造成無法挽救嘅傷害呢?
「禁用一次性飲管」嘅政策臺灣就快喺在今年2019年7月1日啟動,到時包括公部門,公私立學校,百貨公司同購物中心,連鎖快餐店等等4大類,超過8000個場所,都唔再提供一次性飲管!好多業者都推出唔同質料嘅環保飲管,環保餐具袋,訂造環保袋,亦成為好多公司企業嘅活動贈品選項之一,但係身為消費者嘅我哋,面臨呢一波又一波嘅減塑政策,同埋業者陸續推出嘅環保商品,我哋要點係從中斟酌呢啲係自己真正需要買嘅呢?下面小編會介紹兩樣環保創意新奇產品,大家一齊開開眼界啦!
湯湯水水帶住走
Pockeat又叫「口袋入面嘅便當盒」.講求攜帶方便,簡而言之就係一個可以無限用嘅膠袋替代品,佢嘅優點就係保鮮盒會因為體積太大唔方便帶,就算真係帶咗,亦都擔心會有湯汁流出嚟.而且台灣路邊攤裝嘢食用嘅一般都係膠袋,一遇到油,熱,酸就會大量快速溶出塑膠添加劑等等有毒物質.呢款輕巧,襟熱,可以裝湯湯水水嘅環保食物袋,就係鍾意飲湯嘅你千奇唔可以錯過嘅一個環保商品.
食完食物換食你
圖片中嘅餐具你相唔相佢係可以食嘅呢?
由於印度高達13.39億人口,每年dum嘅免洗餐具仲高達1200億,為咗解決呢個問題,印度發明家就發明出可以食嘅餐具,佢係由小米,米飯,麵粉等等天然食材焗出嚟,仲有原味,甜味,辣味3種口味可以揀,更重要嘅係佢冇防腐劑!就算唔想食放喺土入面亦只要四到五日就可以分解,最正嘅係一百個只要TWD 130元!
小編認為呢個根本可以當成主食啦,一邊拎住主食一邊吃住配菜,既健康又環保!小編睇到都覺得肚好餓啊~~~


text:
長毛犀
長毛犀(又叫披毛犀,Coelodonta antiquitatis)係一種已經絕種嘅犀牛.生存於更新世,並喺冰河時期存活落嚟.披毛犀生活喺歐亞大陸北部,而佢嘅近親板齒犀就生活喺南方.長毛犀有一隻扁平嘅角,可以推開啲雪嚟吃草.佢亦有一層厚厚嘅毛皮同脂肪,用嚟喺寒冷嘅環境底下保暖.
生理特徵[編輯]
長毛犀約長3.7米.鼻端有兩隻角,前端嘅角呈劍形(同犀牛嘅錐形角好唔同),比眼前嘅角大1米.毛長,耳細,腳短厚同敦實嘅身體.長毛犀嘅石洞壁畫在前腳及後腳之間有一條深色闊帶,但其正確性則不清楚.冬天時,長毛犀用牠的角推開雪來吃草.
長毛犀是更新世犀牛分支中最後及衍生的成員,非常適應其生活環境.堅實的四肢及厚毛皮使牠能適應當時古北區的草原凍原環境.牠們的分佈亦按冷暖氣候的循環而擴展及收縮,數量亦因冰河時期過去而遷徙及消失.就像大部份犀牛,披毛犀與始新世最原始的犀牛有著相似的體形及形態.
食啲乜[編輯]
長毛犀嘅食性一直都被受爭議.氣候重組發現長毛犀鍾意寒冷同乾燥嘅草原凍原環境.另外有分析指出長毛犀鍾意食草同莎草等植物.
對一個喺斯塔福郡發現嘅長毛犀標本頭顱骨,顎骨同牙齒而進行應變向量生物化學研究,發現佢嘅肌肉同牙齒特徵都適合食草.佢哋嘅顳部同頸部肌肉亦適合對抗食地上植物嗰時所造成嘅大拉力.而長毛犀有好大嘅間隙亦支持這個說法.
同現存嘅奇蹄目比較,長毛犀係後腸發酵嘅動物同埋只有一個胃,故此佢哋較鍾意有豐富纖維素而較少蛋白質嘅食物.呢種消化方法需要大量嘅食物通過量,故此支持長毛犀大口用嚟食草同莎草嘅講法.
絕種[編輯]
長毛犀可能受到早期人類嘅獵殺,成為絕種嘅原因.響未發現波蘭嘅完整標本之前,佢哋嘅體形只有喺石洞壁畫中得知.呢個標本係一隻雌性長毛犀,現正存放喺克拉科夫嘅博物館度展覽.長毛犀一般生活喺歐洲北部,並喺英格蘭同北海嘅寒冷同乾燥沙漠中好普遍.
長毛犀同長毛象生活喺同一時代.長毛犀嘅近親蘇門答臘犀牛仍然住喺東南亞,但已經係極危物種.


text:
女人護膚嘅終極目標,就係要對抗衰老,保持童顏!但一踏入30歲後,就要面對現實,一唔小心喺額頭,眼尾,嘴角出現皺紋,個樣就即刻老10年.要改善皺紋,緊緻皮膚,提升輪廓其實一啲都唔難,因為市面上推出左好多去紋療程對於皺紋都非常有效,其中thermalshape去紋槍同熱瑪槍就係近期最hit嘅去紋療程,呢兩部儀器究竟適合咩人功效上有咩唔同?等我令日同大家揭曉!
有人話thermalshape去紋槍係最完美嘅去紋槍,因為thermalshape一共有5大機頭,有 3大聚焦型機頭專門針對眼部,面部同身體部位,唔係得塊面先有紋架嘛.儀器會以40 oC以上溫度嘅高熱射頻能量將且標部位進行加熱,激活肌底膠原增生,同時撫平脂肪細胞排列令脂肪層減薄.再配合磨擦型機頭針對淺層肌膚,同樣透過熱能去撫平紋理同提拉輪廓,幫皮膚增加彈性,收緊輪廓同促進肌底膠原蛋白,仲有效修護周邊組織,緊緻去皺,一次過滿足到女士們想瘦身同時又想緊膚嘅要求!
呢部機除左去紋好work之外,去橙皮紋仲勁,因為熱能係可以直接傳送到蜂巢組織,做到溶脂同時刺激膠原,做完有即時嘅輪廓提升緊緻效果架!
熱瑪槍
至於熱瑪槍,就係透過雙極射頻的技術,將能量係唔傷表皮嘅情況下傳送到肌膚底層,同thermalshape去紋槍一樣都可以促進膠原蛋白增生,恢復皮膚彈性,撫平皺紋,提升面部輪廓嘅功效,但由於機頭唔能夠將能量傳送到肌膚深層,所以相對thermalshape去紋槍,熱瑪槍嘅溶脂功效會冇咁突出.所以市面上大部分熱瑪槍都只會做面部,唔會叫你做全身.
究竟揀thermalshape去紋槍定熱瑪槍?就要睇下大家想改善嘅係咩問題啦,如果你只係有輕微嘅皺紋問題,或者初期嘅肌膚衰老徵狀,其實熱瑪槍都已經可以解決到你嘅問題.如果你需要強頸嘅去紋儀器,甚至係有脂肪,橙皮紋想去除嘅話,其實thermalshape去紋槍嘅性價比好高,有效之餘一部機仲有多個function,當減肥又好,緊緻皮膚去紋護理又好,提升輪廓又好,thermalshape去紋槍絕對係值得一試嘅療程!
#thermalshape去紋槍 #去紋槍 #皺紋 #熱瑪槍 #肌膚衰老 #眼紋 #魚尾紋 #膚紋 #橙皮紋


text:
26 AUGUST 2015(WED)哈哈哈...又大一歲了,其實都係搵個藉口俾我去玩.前幾日因為超級多人所以入唔到海洋公園,所以就趁今日三口子入去玩返轉啦~
我同小小豬都係八月生日,所以免費入場,即係話只係一張入場卷費用,就可以三口子嚟玩,真係勁抵啦!
一入場就已經見到好多LINE公仔,當然即刻要影下啦~
哈哈哈....我有個習慣,就係每年生日都會買套新衫俾自己(其實都係買衫嘅藉口),估唔到老公會讚我條裙仔靚,仲叫我著多啲依啲款添.唔知佢係真心定係因為生日而逗我開心呢?不過,俾人讚都係一件開心事嚟呀~
去到夏水禮場地,我同小小豬即刻換好晒衫就開始去玩啦!不過,我竟然大頭蝦拎漏左條短褲,所以冇得遮下個肥豬腳,希望冇嚇親大家.
好在今日唔算多人,我地玩都唔算要排好耐,每個遊戲都大約15分鐘左右,都叫做可以接受啦!
我地去濕水千秋進發,其實小小豬仲差少少先夠高去玩,最後.....好在著返對拖鞋又剛剛好,所以有得玩啦~
唔好睇好似好少水,但其實照頭淋,都幾過癮呀,就依個千秋小小豬都玩左四次,完全唔怕啲水呀~
之後我就自己去左玩滑梯,由於連眼鏡都唔可以帶住,就連排住隊時都已經要除,感覺唔太好,所以玩一次就算啦~
就係我玩滑梯時,佢地兩父子就去玩水柱~
之後我地就去玩大水筒啦~
其實開頭小小豬係勁驚,點都唔肯行埋去,不過玩左幾次之後佢就大膽左,仲敢行埋去個最勁水個位置啦~
其實仲有一個泡泡池,不過小小豬又真係差少少先夠高,職員姐姐又好嚴格,所以最後都係冇得玩.
雖然只係簡單一個夏水禮位置,都係得四個遊戲區位,不過估唔到我地都玩左差唔多兩個鐘.
臨離開之際當然又要集郵啦~
全日唯一三口子合照,係完全未做好準備時職員就話影完(我地之後係冇人排隊嘅),真係激C我呀~
離開夏水禮之後,我地就繼續周圍玩同周圍睇動物,同埋去小小豬至愛嘅兒童樂園玩.
其實兒童樂園嗰邊都有個小型夏水禮,不過由於我又懶再換衫,小小豬又唔敢自己入去玩,所以最後都係冇玩到.
唔緊要啦....出年我地一定會再嚟,到時小小豬一定會高多啲啲,樣樣遊戲都夠高玩,可以陪我再玩過呀!


text:
幫助:目錄
歡迎汝來到幫手頁.在邇頁,汝可以瞭解編寫客家語維基百科有關嘅建議(用字,發音,編寫方法,原則等等).有關還較多幫手信息,做得參詳中文維基幫手頁面.汝也做得撳邇位轉頭到頭頁.
概述編輯
今下正開放正體漢字無幾久,系統界面還吂支持漢字顯示,係講汝對邇項工作感興趣,做得去Translatewiki翻譯系統界面.正體漢字嘅用法做得參照臺灣方面推出嘅客家語書寫推薦用字(第一批撈第二批),臺灣客家語常用詞也做得幫到汝.假使汝發現部分字符無辦法正常顯示,邇位可能會幫到汝.
白話字版條目編輯
客家語維基百科最初係由白話字編寫嘅,毋過,因為其使用面毋廣,影響客家語維基百科嘅進一步發展,故所在原有白話字條目嘅基礎上,建立用正體漢字表達嘅界面撈條目.大家愛知得嘅係,原有嘅白話字條目毋會分去除,假使汝有興趣繼續完善白話字條目,可以繼續參詳邇肚,建立或完善汝想編寫嘅條目.白話字版幫手主頁係Pông-chhu,所有撈白話字有關嘅問題將會在其肚展示.
漢字版條目編輯
漢字版客家語百科正在起步階段,還有好多規則吂建立,條目也相當少,每隻條目內容過少,愛大家共下出力正做得.有關編寫方面嘅幫手內容,等更多朋友加入後會逐步去完善.
漢字版嘅幫手信息在邇頁展示,有問題做得去邇頁嘅討論頁進行交流.
特別提醒編輯
汝做得從其他語言嘅維基百科翻譯條目到客家語維基百科來,並且𠊎兜也鼓勵汝恁樣做.同時,𠊎兜更加歡迎善始善終嘅翻譯態度:一隻優秀嘅翻譯人,毋應將佢進行嘅翻譯管都毋管,更毋應把非客家語嘅內容留下來!長時間無翻譯完成嘅條目,會造成閱讀人嘅困擾,也可能會影響到維基百科在讀者眼肚嘅觀感——邇係汝𠊎都毋願意見到嘅.故所,爲到提升客家語維基百科嘅質素,𠊎兜愛呼籲:翻譯愛善始善終.
關於維基百科編輯
讀者手冊編輯
編寫手冊編輯
- 維基百科採用原碼編寫,編寫過程有麽嘅問題?編寫幫手做得幫到汝.
- 有關客家語維基百科肚嘅常見用語,請查看客家語維基百科推薦用語.


text:
(財演算法)VIX可以點炒?(蔡嘉民)
上個禮拜有個訪問問關於VIX可以點炒,VIX絕對唔係一個簡單嘅產品,三言兩語好難可以解釋哂,所以決定用少少文字講下.因為VIX係講緊美國標普500指數嘅期權嘅引伸波幅 (IV) ,去俾人一個概念黎緊個大市會點樣行,會比較波動,定係比較淡靜.初學者要留意VIX並唔係講緊個市最近點行,唔係一定要個市Chok左之後,個波動率指數先郁,絕對可以喺個市唔郁嘅情況之下,波動指數不斷變.所以,其實炒VIX係炒緊啲人點睇個市,所以玩法係去估啲人會點估個市.
炒VIX可以玩事件主導(Event driven),喺大事件公佈之前: 例如Brexit咁,你覺得啲人低估左現時個波動率的話,可以喺Brexit前一星期買VIX.之後如果爆大鑊,啲人對引伸波幅嘅睇法重新調整,就可以獲利.又或者喺事件之後: 例如特朗普當選之後,你發覺VIX升左唔少,覺得啲人過度反應,過份恐慌,咁就可以考慮沽VIX.當市場人士冷靜過後,就可以獲利.
另一種簡單玩法係,因為VIX長期都有一個均值回歸嘅特性,所以唔可能會見倒VIX長期係50之上,或者10之下,因為大市嘅波動性一定會有一個範圍,所以如果見倒VIX係好極端嘅位置,就可以小試牛刀,做一做均值回歸嘅策略,搏佢會回調或者反彈.
咁有咩工具可以玩VIX呢?大分有3種,一係直接玩VIX future,既方便又快捷,唔洗計太多數,不過要留意玩緊邊一個到期月份合約.其次係VIX嘅Options,不過會有啲複雜,因為VIX options嘅定價係取決於VIX嘅IV,俗稱VVIX,所以係要估埋VIX本身嘅IV! 第三個方法,係玩VIX相關嘅ETP,例如VXX,SVXY,UVXY,TVIX等等.下次會講下點樣揀工具去炒!


text:
是咁的,前排,有外地朋友第一次黎港,諗住搵我玩,其實我一開始都係諗住HEA佢地而且第一日只要半日時間玩,所以先選尖沙咀.佢地黎之前,當然要做一點準備工作,由於係
想住好一點,所以選左係交通方便嘅尖沙咀區內酒店,而且部分酒店房間可以睇到維港夜景,
朋友黎到後,已經係下午,即刻搭左個站落尖東,首先去行下手山型購物商場,當然係海港城,旁邊星光行都可以順便睇埋,反正各大品牌的分店都差唔多係度搵度,都係個句,你覺得好正常,佢地覺得好正.
掃完貨緊係好支力但又未夠鐘再食野,就帶左佢地去參觀香港其中一個博物館,就係太空館,入去睇套3D戲就可以解決呢個問題.
在此輸入文字
套戲大約30分鐘,時間岩岩好.
隻腳休息下,其實體力又好番好多,之後當然要出去影下有殖民色彩嘅歷史建築,第一站就係去係碼頭旁邊座鐘樓,唔知而家後生仔知唔知鐘樓係以前火車站黎呢?
(我影過好多次,好似呢張係車度影出黎仲好D)
行前少少就可以望到維港夜景.
其實碼頭旁邊D鋪頭都可以行下,有間賣巴士模型80M,因為好少國家會通街都係雙層巴士.而且像真度都幾高.
旁邊就係地標-尖沙咀五支旗,想同五支旗合照其實都有難度.
再行過少少,就係1881法定古蹟.
可能你成日去影相,但1881前身係咩東東又知唔知呢?其實佢以前係香港水警總部,而家就保留左部分古蹟變另類商場.
呢部電梯究竟個制係邊?我都諗左5秒先搵到.
前香港水警總部時間球塔.
旁邊半島酒店,其實搵到錢都應該去住一晚體驗下咩叫享受人生.可惜我未有.
行多陣就肚餓,就帶左佢地去食澳門概念茶餐廳,(即係澳門茶餐廳),因為香港其中一個特別之處就係可以食盡各國美食.
食完就返酒店,希望可以比到讀者有少少IDEAS如果有人黎香港應該點帶佢玩.
如有任何疑問可電郵:[email protected]或PM我


text:
講到Kevinboy李健宏,年輕朋友可能會因為《玩爆你個腎》而認識佢;成熟啲嘅就知佢係樂隊LMF和好多演唱會嘅御用鼓手.佢幾乎可以同「玩」呢個字劃上等號,而最令人讚歎嘅係每次你以為唔知仲有咩玩嘅時候,佢又會俾到新嘅驚喜觀眾,例如玩探靈,喺北海道開酒吧等等,仲要搞得有聲有色,正如佢堅持「有得玩,梗係要玩到盡!」今次邀請到呢位紋身滿滿,自稱「中年鼓佬」嘅KB,除咗將不一樣嘅娛樂帶俾大家之餘,原來佢都有蝦碌同心驚膽跳嘅一面.如果小編用四個字形容嘅話,應該就係「估你唔到」!
‧ 演唱會鼓手要帶起全場節奏,由玩得嘅KB擔任絕對係完美配搭.
「細細個睇KB打鼓大」呢句可能有啲誇張,但事實係各大演唱會好易見到佢嘅蹤影,例如許志安,鄭中基等等,當然仲有LMF,真係帶咗歡樂俾唔少香港人.問到鼓手喺演唱會嘅崗位,佢就以身體嚟比喻.「鼓手就係脊骨,結他,Bass等等就係眼耳口鼻,手手腳腳,鼓係用嚟帶起全場節奏.」他笑說因為要服侍歌手,所以標榜自己是服務業,要提供最舒適的節奏和音質外,歌手有時可能因為握手,緊張而唱慢咗甚至唱錯咗,鼓手就要配合佢地或者用鼓聲提點表演者,真係少啲經驗同反應都唔掂.「有時想觀眾聽到CD冇嘅質感,打鼓嘅時候可以加啲新嘢入去,令到入場同表演嘅人都有唔一樣嘅體驗,我地就會覺得係一場成功嘅表演.」
‧ 多得《玩爆你個腎》,令KB同好多歌手更易溝通,工作起嚟更方便,大家不妨參考下!
做演唱會唔可以出錯,但KB試過記錯時間幾乎失場,嚇死製作人員.「有時做紅館除夕,新年場,可能9:30先開Show,有一次做四個男人嘅演唱會,綵排完無聽清楚集合時間,諗住都會遲開Show.點知嘆嘆下奶茶有人打嚟︰開Show啦!然後三分鐘由尖東跑返紅館,著件衫就直接上台,諗起都真係抹一額汗.」多得真係「Frd過夾Band」嘅樂手們,先可以齊齊整整表演,不過呢種關係要時間建立,而職場世界未必咁多時間時間由零開始認識,KB勝在幕前幕後都會見到佢,例如有啲新合作嘅歌手一嚟就會話︰喂我睇過你《玩爆你個腎》!大家有咗共同話題,工作時就更加順利.「多啲發掘下新嘢,未必會發達,但至少有得玩又俾大家識到你,幾好啊!」
‧ 本來走Tour嘅Schedule排到年尾,但一場疫症無哂,反而令佢多咗時間搵下自己興趣,都未嘗唔係好事.
一講玩新嘢,KB計仔多多,由幕後鼓佬跳上幕前唱歌,節目主持,甚至遠赴北海道開酒吧都難佢唔到.不過一場疫情就無得出埠,令好多本地或巡迴演唱會都停哂,但亦係好時機尋找自己的根.「我覺得要諗方法抵抗艱難,做啲以前未做完嘅嘢,例如近排拍返靈探節目,兩年前因為太恐怖停咗,但其實冇嘢恐怖得過人同疫情,哈哈.」拍返《又要睇又要驚》令佢覺得好High,仲會花心機研究每個細節.唔單止咁,仲特登整咗首主題曲同七分鐘嘅MV,完全係電視節目水準,亦令唔少觀眾High埋一份,正正就係佢所講「帶到娛樂俾香港人」,唔係下爬輕輕㗎.
KB認為呢個年代做藝人最緊要嘅係夠真,若果鏡頭前後兩個人,咁辛苦拍條片都無意思.除此之外,只要抱住做每一件事都應該要全程Enjoy,觀眾係會睇得出,感染到大家嘅話,機會就會搵你.「一係唔玩,一玩就玩到盡!」
‧KB為咗提升靈探節目質素,不惜拍咗個七分鐘嘅主題曲MV,淨係睇佢嘅反應都值回票價.
‧ 拍嘢,做Show都好,只有享受過程先可以感染觀眾,機會自然好易會搵上門.
希望以一個全新同貼地既角度為大家探討現今成功人物,故事同事件,更為大家提供最新嘅相關資訊.
係呢度,你更會搵到可能你一直缺乏同渴求既動力同知識.


text:
撰文:Wantedly編集部
相信大家好認識雲鋒萬通呢個名,但其實自從2018年,美國萬通(Mass Mutual)畀雲鋒金融收購咗之後,佢哋已經轉型成為一間全方位科技FinTech公司,亦因為咁,佢哋嘅主要業務喺嚟自投資產品同財富管理金融產品,例如基金等等嘅投資.所以筆者今次就搵咗雲鋒萬通嘅區域總監Wilson,講多啲呢間公司嘅發展畀大家知!
▲ 同大家介紹返:Wilson~
「做幾多就會拎得返幾多」
明明喺Toronto讀書做嘢,筆者就好奇Wilson當初點解會返香港:「我06年喺Toronto返嚟香港嘅,原本喺嗰邊都做咗銀行幾年,但發展空間同升職機會有限,就算上面有位都唔會升你,純粹因為你係華人,所以就返返嚟香港發展.」
初初返嚟香港嗰陣,有好幾間銀行都有畀offer Wilson,話哂都係外國回流,但Wilson就偏偏選擇入呢行,因為佢鍾意呢行夠「均真」:
「大部份工都係人工佔好少,間公司就賺好多,但喺呢度起碼多勞多得,跑到條數份bonus又大,你sell嘅product又真係幫到人,就真係純粹睇你有幾畀心機落去做.」Wilson唔係吹水㗎,佢嗰陣時做咗2年已經上咗MDRT,6年升6級,成為當年萬通最後生嘅區域總監.
▲ 筆者親身目擊training workshop現場!
「最緊要大家做得開心」
咁後生就做咗區域總監,Wilson對於管理自己嘅團隊當然有一套學問啦:
「工作上我哋會畀好多support一班同事,無論係training,resources,彈性返工時間等等,我都會盡量滿足一班同事.」
除此之外,公司因為轉型之後,當然都有好多support畀佢哋啦,除咗唔同嘅mobile app同iPad畀clients同埋佢哋自己人用之外,亦都develop咗好多金融產品畀佢哋去sell,由基金去到證券,融資,債券都有,所以佢哋公司嘅主要收入來源早就已經係嚟自金融產品.
但講到flexibility,Wilson就話:「我哋條team有好多MDRT,其中大部分都係在職媽媽,因為佢哋想搵份full-time嘅收入之餘,但又想照顧到小朋友,而呢度就正正滿足咗呢個條件,事關佢哋可以自己安排時間,令佢哋可以work-life balance .」
另外,佢哋條team有好多人都係銀行轉型過嚟,因為佢地本身已經有相關嘅經驗同專業知識,加上雲鋒萬通又有全面嘅金融產品,可以令佢哋得心應手做得更好,發展空間較大.
▲ Training workshop「主腦」:理財教練 Alvin Lam(唔知大家有冇睇開佢啲財經專欄呢?)
悉逢筆者訪問當日,好出名嘅理財教練 Alvin Lam就上咗嚟幫一班同事上堂,但原來除咗佢係常客之外,Wilson仲請咗好多人上嚟coach班同事㗎:
「每個星期除咗Alvin之外我哋仲有請過林以諾牧師啦,唔同嘅專科醫生,品酒師甚至MBTI trainer都會上嚟做workshop,而呢班trainer都會教大家唔同嘅專業知識,令到佢哋建立多啲唔同話題,主要都係想班同事學多啲唔同嘅專業知識,等佢哋見客都順利啲先.」
亦因為成班同事每個禮拜都會一齊上training,所以一班同事早就變成咗好朋友,Wilson補充:「我哋平時搞好多親子活動,等同事同客人可以一齊參加,享受天倫之樂.」
▲ 睇吓佢哋上workshop幾專心~
「最想grow大啲條team」
Wilson咁講並唔係純粹想請人咁簡單,因為佢只係將個事實講咗出嚟:「因為雲鋒萬通喺香港唔大,又唔係太多人識,所以我哋好想搵多啲人才加入我哋,咁間公司先會多啲人認識.」
除咗職場媽媽之外,雲鋒萬通有啲咩吸引啲其他人join佢哋呢?Wilson就咁講:
「其中一group我哋最想要嘅專業人才,就係做開銀行出身嘅人,我當係RM(Relationships Manager)先算啦,你要跑嘅數係少10倍,但底薪我哋可以畀多3倍你,如果你keep住hit到target嘅,除咗每個月會有bonus同commission呢啲基本嘢之外,我哋仲會出足18個月糧畀你.」開得出咁優厚嘅條件,你就知Wilson幾想做大條team啦.
做開銀行就話啫,咁冇做開銀行又入唔入得嚟做先?Wilson就話歡迎都嚟唔切:
「其實我哋都有唔少中小企嘅老闆加入我哋,可能佢哋本身生意唔係太好,但又唔想出返去打工,所以就會帶埋成間公司as a team咁加入我哋,咁佢就可以繼續同本身條team一齊努力.」
如果大家有心睇到呢度,就證明你都有興趣想入去做啦,既然係咁,就快啲click入去佢哋個job post睇吓啱唔啱自己啦!
Ultra超世代 Region's job postings


text:
「廢青宿舍」應由懲教署經營
am730 (大明燈 M34, 2011.10.24)
孫柏文最近識咗個八十後W,讀緊大學,又係典型牛市先開始炒股,一開波買乜贏乜,覺得巴菲特都冇自己咁勁.
好啦,今年個市咁差,W輸到趴喺度,見呢排多咗人玩牛熊證,想跟著炒,W學咗少少,知道牛熊證等於買大細,就索性瞇埋眼收市買一邊,博第二日裂口高開或低開就走人,點知就輸埋大學畢業後諗住搬出來住嘅租金,基本上之前贏嘅已經嘔突,W問孫柏文點算好.「你炒咗咁耐先輸,都學到唔少嘢,咪當交學費囉!好過你拎啲錢去讀埋啲量化寬鬆咗嘅金融碩士課程吖.」我安慰佢.「我想要私人空間,好需要錢搬出來住.再炒牛熊證得唔得呢?」W問我.
「你已經輸成咁,再炒咪連本都冇埋!對上嘅金融海嘯前後,又係好似依家咁,牛熊證佔成交額超過一成,最近仲誇張,有幾日佔約兩成,又係另一個大跌市訊號!不如儲啲錢遲啲執平貨,俾少少耐性啦!」我答W.
W都仲係覺得等唔切,臨走話:「好彩施政報告有話起青年宿舍,申請唔切公屋都叫有個水泡,有多啲私人空間,第日如果有女朋友,仲可以去宿舍一聚,同大學住宿舍冇分別.」
孫柏文聽到「廢青宿舍」呢個idea嘅時候,已經覺得呢個係全份報告入面最睇唔起後生仔嘅政策.
表面上就話因為年輕人要有私人空間,所以政府就要起啲床位俾佢哋,潛台詞就係批死依家啲後生仔太廢,根本冇可能用自己能力爭取想要嘅嘢,不如政府用納稅人嘅錢施捨俾佢哋.唔知當日特首曾蔭權加呢一項上去施政報告嘅時候,心入面有冇睇唔起呢班廢青呢?
呢項政策最差嘅地方就係判俾非政府組織做,因為交俾呢班貪得無厭嘅社運演員經營,佢嘅只會向入住青年灌輸「新廢青主義」,有乜都攤大手板向社會拎,總之千錯萬錯都係社會嘅錯,自己就啱哂,成為特區成立以來最大嘅廢青基地,咁班社運演員就唔止可以收?,仲可以增加「受助人」數目,瘋狂向政府要更多資源.
既然錢點都係立亂使,孫柏文覺得呢項政策應該修改,應該將宿舍判俾懲教署,選址沙頭角,或東平洲等不食人間煙火地區,同時亦都有好嚴舍規,例如晚上9點落閘放狗,10點熄燈,每朝6點就要起身,一間房至少有10張碌架床,唔俾帶異性入宿舍等,等啲為咗要「平價私人空間」嘅廢青明白到,要求政府用低價,甚至免費提供服務俾你哋時,代價就係你身為成人嘅尊嚴!


text:
估唔到選一個可樂暉做足球先生有咁大風波,真係唔知係可樂暉名氣累事定點,睇到富足主上期為可樂暉當選呢件事大做文章炒蝦拆蟹,小弟真係覺得好悲哀.
小弟同好多波友一樣,都有踢開坊間o既業餘七人比賽,大大話話都踢左接近十年,石地王凱揚七人王EZ皇者甚至再遠d既冰冰樂同Hero7全部都踼過,耳聽目聞幾多球隊響朵之後突然間成績滑落甚草草收皮,幾多球隊一有名氣就比人採礦咁挖角挖到唔夠人開波,歸根究底,都係一個問題,就係凝聚唔到一班人.
點解呢?人紅自然就事非多,好波自然多波友,靚女都多人溝啦係咪?通常好波既都唔止踼一隊波咁少,而好多球隊為左留住呢類星級馬,好自然就會厚此薄彼,遺忘一班一直不離不棄打江山o既功臣,呢班功臣好多都係對隊波有深刻感情,有時有d重要比賽甚至take個AL去踢都有,你對佢地唔好,又點會留得住呢班人呢?到你有重要比賽唔夠人開波,最熱心過o黎幫拖o既會係邊個?心照啦各位領隊.
所以,即使可樂暉表現海鮮價,即使佢明知出迎會甩手都照嗌keeper然後真係甩左手再用責怪眼神望住你,即使佢可能真係好似傳聞一樣…係弱智o既,但佢為球隊立o既汗馬功勞,幾年前點樣技驚四座撲出十二碼,即使今年上陣少左又肥左,但佢都甘願做一個球場出氣袋比大家發洩出氣,淨係呢份忠直,都應該比番個肯定佢啦係咪?
至於富足主用呢件事引伸到我「棄明保暉」,離間我同小明之間o既感情,我只能夠講,我對呢種非黑即白o既思維實在不敢恭唯,而家香港社會實在太多呢種諗法存在,愛港力就是一例.


text:
九龍灣
九龍灣(粵拼:gau2 lung4 waan1;英文:Kowloon Bay)係一個喺香港九龍半島以東,香港島以北嘅海灣,係維多利亞港嘅東面部分,喺紅磡同埋鯉魚門之間.呢個灣喺起緊啟德機場新跑道嘅時候俾人分開做兩半.
喺牛頭角附近,九龍灣東北角嘅填海區亦都係叫做九龍灣,以前叫做牛頭角工業區.喺九龍灣地鐵站起咗之後,呢一區就俾人叫做九龍灣嘞.近地鐵站嗰一邊係住宅區,而近海嗰一邊就係工業區.呢一區基本上係牛頭角嘅延伸,所以有啲設施,好似牛頭角警署咁,係喺九龍灣嘅.
行政[編輯]
喺行政上,九龍灣填海區(除咗啟德機場範圍之外)同埋跑道以東嘅水體係屬於觀塘區嘅.機場嘅範圍同埋跑道以西嘅九龍灣係屬於九龍城區嘅.
地理[編輯]
喺20世紀,九龍灣曾經進行過幾次大型嘅填海,就係連而家遠離海邊嘅新蒲崗都係填海填返嚟嘅.
而家九龍灣嘅東面有一條防波堤保護住,形成咗一個避風塘.避風塘裏面有一舊礁石.其他有啲好似海心島咁嘅礁石,喺歴代填海工程嗰陣已經填咗入去內陸地帶嘞.
特徵[編輯]
舊啟德機場係喺個灣嗰度填出嚟嘅,佢嘅跑道三面俾水包圍住.
將來[編輯]
政府曾經計劃將個灣嘅一部分,甚至成個灣,填咗嚟同啟德機場一齊供應土地嚟起住宅,運動場同埋一個郵輪碼頭.土地需求嘅淢少,同埋環保問題,使到計劃要重新檢討.
交通[編輯]
九龍灣填海區有港鐵觀塘綫嘅九龍灣站服務,亦有好多巴士線.五號幹線同七號幹線喺九龍灣交匯.啟德隧道嘅東面出口都係喺九龍灣.
教育[編輯]
九龍灣出名嘅學校有港大進修學院,公開大學市區中心,仁濟醫院羅楚思書院同埋天主教柏德學校等等.


text:
講到「捲線器」,大家係咪都覺得功能就只有收耳機線咋?甚至因為個人習慣嘅頻率高低,有啲人可能覺得一啲都唔實用.
但其實捲線器仲有更多你未發現嘅新用法哦!
今日嚟分享再度捲起旋風嘅幾個動物款多功能捲線器,超得意嘅造型加上各種便利貼心又療癒嘅用法,絕對令你對捲線器大改觀,一齊加入「捲線器生物」嘅大家族啦!
- 矽膠貓臉收線繩
無論體積定重量都最輕巧嘅一款收線器,用矽膠嘅特性,又有彈性又襟用,只要繞上兩圈就可以緊緊收住耳機線.
除咗用嚟綁耳機線之外,其實仲可以作為橡筋用.
好似係遇到唔方便將筆袋成個帶出去,但又要帶筆嘅場合,就可以用嚟捆筆,又整齊又得意,筆都唔會散喺袋入面.
係適合用喺出國旅遊或者係國內旅行,想慳空間嘅必備收納物品之一!
- 磁吸黑柴收線器
鍾意柴犬嘅人絕對會鍾意嘅黑柴收線器!
由於入面包住磁鐵,除咗加強收線力度之外,仲增加唔同新用途.
黑柴收線器適合用嚟整理比較粗,比較闊嘅扁線線材之外,亦可以當作memo夾,留言夾等等,甚至可以當係書籤用都得,翻開書就可以一眼見到可愛嘅黑柴犬,療癒指數百分之百!
- 烏龜仔吸盤多功能收線器
介紹完貓仔狗仔,下一個捲線器生物就係烏龜仔啦!
除咗本身嘅耳機線收納功能之外,烏龜仔吸盤收線器最特別嘅地方在於多咗手機支架嘅功能.
耳機線可以好好收起嘅烏龜仔收線器.
當係手機支架都好好用嘅烏龜仔收線器,因為係吸盤式設計,冇咁易甩之外觸感仲好好,拎係手玩成個超抒壓!
如果覺得掗位或者係唔需要時,只要輕輕拆低就OK,完全唔會整到心愛嘅手機殼.
吸喺手機上面,當係支架都超級得意嘅吸盤多功能收線器.
捲線器睇落普通,但仲有好多功能,尤其而家融合其他特色物品嘅多功能捲線器種類越嚟越豐富,外型得意又療癒,非常適合作為紀念禮品.
對捲線器係咪改觀呢?
鍾意嘅動物冇出現都冇關係,唔理係馬來貘定係羊駝,只要係你想做嘅,集比都可以幫你,而家就一齊擴大捲線器生物嘅領土啦!


text:
去旅行買手信是常識吧!一係你就唔好post相,如果唔係你試下唔帶啲手信返公司,同事實俾說話你聽(頭盔mode:我啲同事好好㗎,唔會問到你尷尬)!那怕你只係過個大海,點都要買啲手信嘅!嗱!我一直覺得,用身份證過咗關就當旅行㗎喇!
澳門手信嚟講,每次都會幫襯晃記,鹹香厚實嘅肉切酥,每日下晝就賣晒,想話瞓晏少少都買唔到.就算有貨,都打晒蛇餅,要排足15分鐘先買到.雖然咁多人幫襯,做到冇停手,但店員依舊笑面迎人,問乜答乜.即使後面排幾長龍都好,都會落力介紹產品,唔會擺出一副「咪阻住做生意啦」嘅口吻.開業多年,堅持以人手製作餅食,只此一家,keep住個質素.
另一間冇乜人提起嘅楚留香餅家,店舖位置遠離一般旅客區,由一對老夫婦經營,同樣以全人手製作.薄脆且充滿蛋香嘅蛋卷,全出自老伯伯一對巧手.驟眼睇伯伯已經年屆90左右,一直默默低頭工作;sell嗰部分交由太太負責,抵讚位係一啲都唔hard sell,唔會好似連鎖手信店啲大媽咁夾硬塞啲手信落個籃侷你買咁討厭!抱住「至緊要買得開心」嘅心態,老太太臨走仲半逼半推咁請你食由伯伯新鮮捲起嘅蛋卷,噓寒問暖,窩心到不得了!不過要留意,佢哋唔想成為景點,如果只係為打卡影相又唔係真心幫襯嘅話,唔該自律!唔好影響佢哋嘅生活,亦唔好影衰香港人.


text:
葡萄牙文
葡萄牙文(粵拼:pou4 tou4 ngaa4 man4*2;葡萄牙文:português),縮寫叫葡文.屬於印歐語系羅曼語族,發源自歐洲伊比利亞半島.喺全世界大概有2億7千萬使用者.除咗葡萄牙之外,重係巴西,安哥拉同莫桑比克等國家嘅官方語言.佢喺南美洲,南半球都係最普及嘅語言之一.佢係歐盟以及多個美洲同非洲國際組織嘅官方語言.
遍佈四個大洲嘅九個葡文國家組成咗葡萄牙語國家共同體,佢哋有共同嘅文化同歷史.共同體推廣葡文文化,政治外交上甚至教育,科技,健康等等領域都有合作.喺2005年嘅一次會議中,佢哋宣佈以5月5號為葡萄牙語文化日(葡文:Dia da Cultura Lusófona).
西班牙加利西亞嘅官方語言加利西亞文同葡萄牙文非常相似,基本上可以互相理解,有人認為係同一隻語言,都有人認為係兩隻好接近嘅語言.而葡文同西班牙文就冇辦法完全互相理解.
響澳門特別行政區,有大概2%人口識講葡萄牙話,同時佢亦係澳門嘅官方語言之一.
土生葡文係一隻澳門嘅混合語,主要以葡文為基礎,有大量嘅馬拉話,粵語,英文等語言嘅借詞.喺澳門嘅歷史超過300年.由於澳門教育教授標準葡文,粵語同英文,忽視土生葡文,而家使用者已經剩返唔夠100人.佢同標準葡文有一定差異,比較難互相理解.
由於使用範圍遍佈全世界,所以都有好多本身唔係講葡文嘅國家都喺國內提供葡文教育,畀國民可以更容易接觸世界,尤其係喺南美巴西附近同一啲非洲國家.


text:
阿里士多德
阿里士多德(希臘文:Ἀpισtotέλnς,前384年—前322年)係古希臘哲學家,柏拉圖嘅學生,亞歷山大大帝嘅先生,理則學,形上學嘅開創人,研究包括物理,政治,倫理,生物,佢嘅學派同著作集當時知識嘅大成.
而家對佢嘅生活只係知得好少.阿里士多德生於希臘北部嘅斯塔基拉市.佢阿爸尼科馬修斯響阿里士多德好細個嘅時候就死咗.佢十七歲或十八歲時加入咗雅典嘅柏拉圖學院,響嗰度留到三十七歲[1].柏拉圖死咗無耐,佢就離開雅典,應馬其頓腓力二世嘅要求,喺亞歷山大大帝度開始教書[2].佢建立咗個圖書館,令佢可以用紙捲做咗幾百本書.雖然阿里士多德為出版發表咗好多優雅嘅論文同對話,但佢嘅原始作品中只有大約三分之一幸存,冇一個打算出版[3].
阿里士多德對物理學嘅睇法極度影響中世紀嘅學術研究.佢嘅影響力由上古晚期同中世紀早期一直延伸去到文藝復興時期,直到啟蒙運動同其他嘅理論(例如經典力學等)發展之後先被系統性噉取代.直到19世紀,大部人都唔相信阿里士多德響生物學中發現嘅一啲動物學發現,例如章魚嘅生殖器係響條鬚度咁.佢嘅作品包含咗最早已知形式嘅邏輯研究.阿里士多德對邏輯學嘅影響亦一直持續到19世紀.
佢響中世紀影響咗猶太-伊斯蘭哲學(800-1400),同埋基督教神學,特別係早期教會嘅新柏拉圖主義同天主教嘅學術傳統.阿里士多德響中世紀嘅穆斯林學者中被尊稱為「第一個先生」,而響中世紀嘅基督徒裏面,例如托馬斯阿奎那斯,就被尊稱為「哲學家」.佢嘅倫理學亦好有影響力.


text:
{{ childProduct.title_translations | translateModel }}
{{ getChildVariationShorthand(childProduct.child_variation) }}
2018年除左有橋本有菜的倒模名器出現之外,另一重磅炸彈"名器の証明ファイル No.011 高橋しょう子"亦都正式面世,高橋聖子原本係一個寫真偶像,不過自從爆出左有援交呢個消息後,就停工左一段時間,再出現番時候就正式宣佈進入AV界,高橋聖子進入AV界後簡直係即刻就俘虜左一眾宅男既心,令佢成為當今AV界既當紅炸子雞.
N.P.G每年都會出一件名器證明,而佢地公司挑選既AV女優都係當今AV界比較紅既女優,以往你會見到有沖田杏莉呀AIKA等等,但係之不過係好難請到最TOP果幾個黎做,點解?原因最主要係AV女優本身,以高橋聖子為例,以佢既身價,根本就以拍AV同出席活動黎講就己經忙到分身唔到,同埋以自身黎出飛機杯都係為左錢,但係以高橋既身份黎講,佢唔需要去到倒模名器黎賺錢,所以呢個名器係非常有價值.好啦廢話唔講啦即刻就睇下呢件野有幾巴閉.
咁呀入面首先唔洗講啦,高橋個合成鮑魚啦一張海報(不過質地就唔似有防水啦),另外有一支油(80ML)+高橋既親筆感謝卡(內容都係果味野,呢個係我個鮑魚呀多謝你購買我既鮑魚黎屌我呀中出我呀之類啦)
好啦呢件膠本體係有800G重量,比以往N.P.G既名器系列都係重嫁,可見N.P.G係幾咁著重高橋呢一件名器,渣上手非常舒服,膠既質料唔錯,肉紋方面見到啦係非常複雜,雖然入口睇落好似好闊身,但係佢咁樣整係非常聰明,如果一開波就咁剌激,後段就無左新鮮感.
以本人黎講呢,我就好麻麻地高橋聖子既,因為唔係我鍾意果TYPE既女優,但係以飛機杯論飛機杯呢,呢個杯我一用果陣係非常之正,一黎肉厚感非常足夠,頂部非常厚無論你點頂都唔會頂穿(除非你條巨龍係尖頭起角)
進入之後內裡係非常柔軟,但係佢肉紋設計又好剌激唔會得個CHOK字,感覺就又似用好軟身好軟身既肉粒牙刷係度掃你條巨龍咁.
而最後佢聲稱既子宮口,其實都唔算係子宮口嫁啦因為無乜突入感覺,但係因為佢既橫紋設計得非常舒服,當你一野大大力頂到最入噴精既時候,要慢慢磨一磨,最尾後段既橫紋係刮得好舒服.
整體評價★★★★☆(4/5) 其實我係想被5星星滿分,不過始終女優杯係有情意結,你唔鍾意果個女優的話,係被唔到最滿足既感覺被自己,但係呢個杯頂盡可以去到4星半,果半粒星係我覺得佢頂部唔需要做到太厚,如果將後面既膠被少少去兩邊,肉厚再加重的話,根本就5星滿分無得挑剔.


text:
又一個WEEK喇!我呢一生人既最後孕又小一個WEEK喇!而家係蜜月期,真係有D唔想咁快完呀!雖然今次無上次咁多優惠(因為都要照顧Mancent同做小小家務),因為多左Mancent,永勝都無咁緊張咁優惠,但起碼我呢幾個月可以重拾返我以前未有Mancent既電視休閒時間,我可以好似以前咁係房到睇一個鐘頭電視,对我黎講已經好好架喇!
今個星期細B对我都好好,但係唔知係未第2個既關係,胎動都好似早左咁,因為我已經FEEL到細B有時踢我喇!仲要係大大力個種,真係突然其來咁俾佢踢一踢都未話唔痛.
可能係第2胎既關係,今次無咁心急去買BB野,仲記得上次有左Mancent一得閒就去買野,咩BB野都買,買到好似唔使錢咁,買既衫仲夠膽買到幾歲先啱著既,今次我唔會咁喇!因為有d衫買左都唔記得,到記得拎返出黎先發覺已經唔啱著喇!
仲有就係我發覺Mancent都未係好知道同接受細B,但係呢凡排我久唔久就買件CAKE俾Mancent食,食錫唔錫細B佢就話唔要同唔錫喇!真係激死呀!可能Mancent仲細個仔啦!希望過多幾個月佢會識同接受啦!之前我就話俾佢知係細B買俾佢食,佢都會識多謝細B,錫錫細B,但係一食完我問佢要唔要細B同
仲有,由於龍年既床位好緊張....我地已經係3月2日去左法國醫院交左留位費 $6000 啦


text:
「選舉」
相信大家仲記得去年美國總統選舉嘅時候,好多唔同嘅媒體都會用唔同嘅數據嚟做分析.點知全部都錯晒!而最近亦見到有本地公司話用「大數據」去分析特首參選人相關嘅帖文及留言,睇下究竟啲網民支持邊個同講啲乜嘢比較多.雖然見到有人嘗試利用數據去做選舉嘅分析,但係睇完佢哋所採用嘅數據之後,發現佢哋有同一個問題就係數據來自社交媒體,同時所涵蓋嘅範圍亦都比較窄!
「數據」
用數據分析選舉嘅形勢其實唔係一啲乜嘢嘅新事物,只不過好多人都只係睇嗰啲已經處理咗嘅數據,而忽略咗數據嘅來源同完整性.今時今日好多公司都會打正旗號話自己用「大數據」去做唔同嘅分析同研究.只不過往往就係因為咁而令到好多人產生錯覺.利用數據做分析係好事,但係唔好亂咁嚟!單憑社交媒體嘅數據係唔可以稱得上有代表性,最多只可以作為參考.有幾準確?自己睇完再講.
「心理」
之前都同好多人分享過點解之前英國脫歐同美國大選嘅數據會錯得咁離譜.最主要嘅原因唔係出自數據而係產生數據嘅人,則係普羅大眾嘅市民!嚟個同人類嘅心理學有關,因為好多人都唔會係網絡上面討論自己對某啲事嘅取態.與此同時即使佢哋發表嘅言論亦都未必係佢哋實質嘅諗法.所以如果只係單單分析針對各個參選人表達支持與不支持嘅內容,感未必太過兒戲.不過不得不承認嘅係廣東話博大精深,要分析香港人嘅言論真係好考功夫!
Also published on Medium.


text:
第一城站
第一城站(粵拼:dai6 jat1 sing4 zaam6;英文:City One Station)係港鐵屯馬綫一個架空車站,喺沙田圓洲角一帶.個站原本建議叫圓洲角站,但因為喺沙田第一城側邊,所以叫第一城站.
車站結構改
第一城站共分2層.車站大堂響地面,月台設喺大堂上面.車站設有2個月台,採用島式月台方式排列.大堂同月台層之間設有升降機同埋扶手電梯,方便乘客使用.而本站北面設有側線,方便列車調動或者信號故障嗰陣用.
車站樓層改
車站出口改
第一城站喺愉田苑同插桅桿街之間,東華三院邱金元中學隔籬,車站對面就係愉翠苑同埋欣廷軒.愉田苑,威爾斯親王醫院同埋聖羅撒學校嘅新校址都喺站附近.另外,車站南便有條行人天橋過插桅桿街.
- A - 愉田苑
- 尤德夫人學童牙科診所,五旬節林漢光中學,愉田苑,圓洲角診所
- B - 威爾斯親王醫院
- C - 沙田第一城
- D - 愉翠苑
鄰接車站改
車站周邊改
主要大廈及購物中心改
- 沙田第一城
- 第一城中心
- 銀城商場
- 愉田苑
- 欣廷軒
- 愉翠苑
- 睛碧花園
- 富豪花園
- 翠麗花園
- 春輝花園
- 冠華鏡廠集團大廈
- 都會廣場
- 嘉柏大廈
- 資信工業中心
- 永得利大廈
- 沙田工業中心
- 捷和中心
- 捷和實業大廈
- 金利來中心
- 九龍巴士沙田車廠
- 太古汽水廠
公共服務及設施改
- 威爾斯親王醫院
- 圓洲角診所
- 尢德夫人學童牙科診所
- 耆康會群芳念慈護理安老院
- 小瀝源路遊樂場
- 小瀝源警署
- 小瀝源消防局
學校改
交通改
- 插桅桿街
- 牛皮沙街
- 銀城街
車站圖片改
鄰接車站改
接駁交通改
利用狀況改
由於本站週邊地區多數係住宅區同學校區,同埋本站係最近威爾斯親王醫院同小瀝源工業區嘅港鐵站,所以用本站嘅乘客多數係沙田第一城,愉田苑,欣廷軒同愉翠苑嘅居民,同埋喺附近學校返學嘅學生同去醫院探病或返工嘅市民,亦有唔少喺工業區返工放工嘅市民,因此本站人流唔少.


text:
24 DECEMBER 2014(SAT)
今個平安夜小小豬變身成為一個小天使,同一班小朋友一齊去報佳音!
一見到小小豬依個可愛天使LOOK,真係忍唔住要同佢影番張相呀~
小小豬一換左件小天使衫之後,真係可愛左好多(又嚟唔知醜媽媽係度讚個仔啦),扮埋個小樂器上手,邊唱邊搖,真係冧C我呀啦~
綵排左一陣,有一個神秘嘉賓嚟同班小朋友玩,就係由其中一位神父扮聖誕老人呀~
小小豬嘅神奇事就由見到聖誕老人開始,因為導師問小朋友有冇問題問聖誕老人.平日小小豬都係比較怕羞,但估唔到佢依一刻識得咁主動地舉行,仲問左個好攪笑問題~
小小豬問嗰個問題就係:我呢....我呢...我其實係好鐘意食飯,咁聖誕老人鐘唔鐘意食飯呀~
同聖誕老人玩左一陣,之後就開始出去聖堂門口報佳音啦~
坦白講,今次小小豬嘅表現真係好...唔乖,頭嗰幾首歌都唔肯企定定嚟歌,到左最後嗰幾首歌先肯乖乖一齊唱.睇見佢周身郁嗰一刻我啲火都真係不停上升,嬲C我呀!
但當我返到屋企回心再想,一向小小豬嘅社交都係比其他小朋友弱,可能開頭嘅周身郁係表示佢嘅不安.不過,到最後幾首歌都可以一齊唱,咁都應該俾返少少鼓勵佢啦!
聖堂每年都有報佳音活動,雖然今年小小豬表現都係幾差,不過出年我都會再為佢報名,同時間依一年我地都會集中訓練一下小小豬,希望明年可以有好嘅表現.
係由邊度跌倒,就要係嗰度起返身,我要對小小豬有信心,我知佢一定係可以做到呀!


text:
Dolce Gusto Mini Me 咖啡機
每逢聖誕,不同公司都會推出很多優惠.而今次,我就不小心中了雀巢公司這部 Dolce Gusto Mini Me 咖啡機計,皆因今次個優惠,只要買12盒 capsule,部咖啡機就唔使錢送畀你,真係幾吸引既~
其實,本身我屋企已經有一部 espresso 半自動咖啡機,要自己磨豆,壓粉,打奶泡,同埋拉花.其實已經好夠玩,沖出嚟的咖啡都好好飲,咁點解要買咁點解要買多部 capsule 機呢? 主要都係因為貪方便.想放公司沖,容易整,容易清潔,又唔需要諗啲奶點樣搞,呢部嘢嘅 capsule 有埋奶,絕對易過買鮮奶來打泡.另外,又唔想成日俾錢連鎖咖啡店每次都要比最少二三十蚊買咖啡,所以,最後決定買咗呢部機.
本身,我對咖啡都有少少要求,至少,我平時沖嘅咖啡豆,都係啲即炒嘅豆,好少會去超級市場買一包包嗰啲豆嚟沖.所以,對於呢部咖啡機沖出嚟嘅咖啡,只可以話係普普通通,唔可以用個好字來形容.啲咖啡唔算好香,沖出嚟嘅 creama 亦都唔係好厚,比起自己磨豆嗰啲真係差好遠,對比連鎖咖啡店嗰啲都冇得比.啲奶嘅 capsule 我更加覺得有啲難頂,嗰陣奶味真係好人工,同鮮奶 相比,真係差好遠.對我嚟講,只可以用頂下癮來形容呢部咖啡機.
但係,如果係放響公司,用半自動咖啡機嚟整,同埋仲要打奶泡,根本上是沒有可能. 相反,這部咖啡機真是非常方便,沖一杯 cappuccino 都唔駛半分鐘.而且它的 capsule 選擇多,除了咖啡之外,還可以沖朱古力,tea latte ,聽講仲可以沖雀檸同美祿.因此,這部咖啡機總算有它存在的價值的.
其實,好多人都會問,包括我在內,佢同雀巢另外一部 nespresso 嘅 capsule 機係咪 兼容,如果唔係,係咪真係好大分別呢?首先,兩部機既 capsule 係唔兼容的,姐係你唔可以互相買大家既 capsule 插來插去的.而我個人認為,沖出黎既咖啡都真係都幾大分別. nespresso 嗰部沖出嚟啲咖啡真係好香, 而且個 creama 亦都好厚.如果平時飲開 espresso 嘅話,我覺得用後者會比較好啲. 但是,對於我嚟講,飲咖啡係需要加奶 的話,nespresso 便要另外自己買鮮奶來整奶泡了.正如之前所講,響公司沖咖啡,最緊要夠方便.所以 nespresso 就唔係我的考慮了.
另外,關於 capsule 的回收問題,我嘗試過將個 capsule 打開,發覺呢部機嘅 capsule 結構都幾複雜.如果就咁攞去回收,真係有啲難度.劏開咗上面嗰層,中間會有層透明薄膜隔住咖啡粉.之後,就有啲錫紙同埋一件塑膠組件.相對嚟講, nespresso 部機嘅capsule 只有一個鋁製的組件.感覺上容易回收啲.
總括嚟講,如果你對咖啡好有要求,每一杯飲落肚嘅咖啡都一定要好好嘅話,呢部機一定唔係你嘅選擇.但係,如果你想方便嘅話, 又唔介意飲啲差少少嘅咖啡(講真又唔係太差嘅) 大家不妨諗下呢部啦,價錢唔貴,capsule 嘅選擇亦都很多.個人認為放公司真係好好用.


text:
因應愈來愈多港女愛上洋腸,但初出茅廬唔識得點handle巨J嘅關係,今次教大家4招保住妹妹不破嘅體位!(想知搞得多係咪真係會鬆,可以參考 陰道謎思!搞得愈多妹妹愈鬆?)
講招式之前,額外畀多少少貼士先.面對巨J,一定要用lubricant,而女仔更加要做足foreplay,不妨要求另一半提供口福,熱好身,等妹妹get wet咗,之後嘅戲肉都會順暢得多.最好就係喺foreplay時加入BJ環節,減少戲肉嘅部分.由於粗壯J一定長過你口腔,一定含唔晒,你可以利用口水做潤滑劑,再用雙手愛撫住JJ嘅根部同埋波波,一來控制到深度唔會不斷被扣喉,二來用家分享感覺是爽的.
若然你做足熱身又用埋lube都仲係覺得妹妹無法容納巨J嘅攻勢,記得一定要出聲哦.無論係喺床事嘅開始,半路中途定係進入直路階段都一定要出聲.如果佢係愛你嘅話,係唔會忍心將自己嘅高潮建立喺你同你妹妹嘅痛苦之上架.
第一招:後排進攻
後排進擊嘅好處,係你可以用pat pat控制佢嘅進入深度(如果你接受到嘅,仲可以嘗試吓另一個洞洞tim架).呢個pose堅簡單,女仔基本上就係面向下瞓低,用手踭支撐自己抬起上身少少,同時盡量壓低pat pat,唯一要做嘅就係夾實pat pat令佢入得淺啲,放鬆pat pat畀佢啪得再入啲.第二招:用手指築起小圍牆
女仔坐喺床邊,或者搵一個好啲嘅地方坐低(建議地方又係喺廚房呀,或者飯枱都得)男仔企起身面對面啪啪啪.重點係女仔用食指同中指好似V字手勢咁護住妹妹,一來可以畀粗壯J喺兩隻手指中間進入,你亦可以自製C點快感.因為男仔企喺度嘅關係,力度比起男上女下大減,而且呢種兩個人面對面嘅體位,會令兩個人身體保持少少距離,進一步減弱巨J衝擊力.第三招:立食之樂
只要有一幅牆就可以做到嘅pose,男仔wall sit响牆,女仔單腳掛住佢其中一隻大髀上面,另一隻腳做支撐.呢個體位係男女雙方都可以主導,不過男仔要維持自己同埋你嘅平衡,所以啪啪嘅力度亦會減弱.最正嘅係你又可以磨髀搵C點,又可以畀佢投入你壯闊嘅胸膛,而且仲有少少野戰feel,最啱鍾意刺激嘅couple.第四招:Reverse Cowgirl
雖然你事先講咗要細力啲同埋唔好咁入,但男仔就咁,到高潮好容忘形,所以最穩陣都係自己做主.有個粗壯J男友嘅好處係,使用Reverse cowgirl時,就算你瞓到佢心口都唔會彈J.而Reverse cowgirl比cowgirl更好,因為你可以控制速度啦,向後瞓低仲可以控制深度,而且你一雙無嘢做嘅手,仲可以喺啪啪嘅同時,按摩一下佢嘅波波或者自己嘅妹妹.爽丫丫呀~~~
image source: good to know


text:
呢排「TVB花旦」黃智雯嘅作品接連不斷,先係喺《十八年後的終極告白》中飾演最慘Madam阿瑾,不論係心理戲定動作戲黃智雯都表現得淋漓盡致.
呢排,黃智雯正在忙住拍攝《刑偵日記》,都係難得抽出時間陪男友Anthony一齊去拍拖,呢日下午黃智雯就畀影到同男友一齊相約好姊妹胡蓓蔚夫婦飲下午茶.
四個人喺咖啡廳門口分開之後,黃智雯同男友Anthony一直保持住適當嘅距離,好似好驚畀媒體影到,然而喺呢個過程中,只見黃智雯緊鎖眉頭,突然當街向男友開火.
而一邊嘅男友顯得好無奈,仲不時用對手比劃住乜,但無奈黃智雯似乎冇因此而消氣.
最后只見到雙方各行各路,黃智雯嬲爆爆咁行向紅色愛車揚長而去,而男友Anthony就顯得好無奈,走向一旁嘅白色小車,跟住都消失喺人海當中.
據悉黃智雯男友Anthony係做珠寶生意嘅高層,而且佢哋已經低調拍拖8年嘅時間,感情都算係好穩定,喺舊年佢哋更加係開始同居,呢排更一度傳出好事近嘅好消息.
較早前黃智雯接受傳媒采訪時,佢都終于松口表示:佢已經視男友Anthony為終身伴侶,佢都做好準備隨時嫁人.
講到黃智雯,其實佢曾經參選2007年度香港小姐競選,當年佢係三甲嘅大熱門,不過最終都止步五強,由樣貌平庸嘅張嘉兒爆冷攞落冠軍.
喺比賽之後,黃智雯就獲TVB嘅安排,入讀第22期TVB藝員訓練班,畢業之後就同TVB簽約,正式做「TVB親生女」.
從一開始嘅茄喱啡到做到宜家成為TVB花旦,黃智雯比其他演員已經算運氣好,咁耐嘅磨練,艱辛唔係一朝一夕的,希望黃智雯喺之後嘅事業上可以有所成就,期待佢嘅表演!
希望黃智雯喺之後嘅事業上可以有所成就,祝福佢同男友早日拉埋天窗,都祝佢可以早日獲得視后.
Like MisshkNews Facebook!不出门也能知天下事~


text:
好多同學讀System of Linear Equations呢課,都會好似之前啲topic咁當係一課全新嘅嘢咁學,忽略咗呢課嘅真身,其實只係中二嘅解聯立方程進化版!變相浪費極多時間死記做法,兼且唔明背後原理,只要狡猾嘅考評局轉少少問法,就足以令你只能夠坐左喺度對住條題目發呆,痛失~10%分數!
咁樣會非常大鑊,因為System of Linear Equations係兵家必爭之地!對aim任何分數嘅考生嚟講,其他題目失左嘅分,都係靠呢度收復失地,因此,點樣令Careless Mistakes減至最少,亦係你必須要正視嘅內容!
喺呢一期課堂,我會用淺白易明嘅講解,令你徹頭徹尾明白曬System of Linear Equations嘅原理,仲會教埋你用Program預先答案,令你攞齊分不特止,仲要做到就算以後唔再溫書,都依然記得點做!只要你照跟,就題題都做到!甚至乎連(b)/(c) part嘅追加題,都逐步教曬你點拆,同埋有咩常見伏位!
無論係 M1 定 M2,呢套課程會由你已有嘅知識開始,用 DSE 實戰角度幫你 K.O. 所有你搞唔掂嘅 Concepts,Skills,題目,一站式解決晒你嘅煩惱. 掌握我嘅「Cal 機搶分技能」,「常用考試外掛」,你就可以喺考試達致「零失手」,穩 4 望 Lv 5+ !


text:
2013年10月31日星期四
2013年10月27日星期日
無花果合桃鄉村包
上次接 order 整 pound cake 用剩咗啲無花果乾,加埋合桃一齊整麵包,我非常鍾意,因為食包時可以同時嚐到合桃嘅香脆同無花果嘅香甜.
今次用咗法國藍帶廚藝學院本《法國麵包基礎篇》裡面個鄉村麵包麵糰做包底,配搭效果超好.
2013年10月24日星期四
老表德國手信
2013年10月23日星期三
橘香紅莓英式烤餅
用埋之前整橘子醋嘅剩餘物資,整咗呢個充滿清新橘香味嘅全麥 scone.
和風橘子醋
我一向都有買日式柚子醋,特別鍾意佢嗰種清新嘅橘香味及淡淡酸味,夏天用嚟整沙律,配冷麵都好正,用嚟醃肉都唔錯,平衡一下肉類嘅油膩感覺.
最近發現,我一直買開「AEON」自家品牌「Topvalu」嗰隻原來唔係柚子醋,係橘類水果醋!因為唔識日文嘛,咪信哂貨架上個產品名稱囉,可能係連職員都唔識日文,哈哈哈哈!!!睇番樽身個英文成份表,原來係用檸檬汁,橙汁同柑汁加日本醬油調製而成,成份咁簡單,自己整都得啦!上網參考過其他網友做法,自己又玩吓先!
參巴煎魚餅
2013年10月22日星期二
繼續秋風起……
再見吧!
成日都話,人生無常,人大咗,真係去白事場合多過去紅事,更何況呢次連去都去唔到,真有點可惜!
年初時,雖然已經知道你患病,而且情況都頗嚴重,但見到你非常精神,同一般人無乜分別,唔講都真係唔知有病,仲記得去你屋企拜年時,你仲好好精神,講說話中氣十足,仲拎住部平板電腦好專心咁打機,投入到連我跟你講嘢都唔知.
估唔到事隔只係半年多啲嘅今日,你已經離開咗大家,喺 Facebook 度見到你早幾日跟屋企人大合照全家福,只係覺得你比之前瘦咗,但雙眼都仲係好有神,真係無諗到幾日之後就走了!以後都唔可以等你回港時見面喇,唯有等有機會我過去加拿大時再去探你吧!
葉生,安息吧!希望你能夠去到你想去
嘅地方,過著寧靜嘅生活!
2013年10月17日星期四
兩款磅蛋糕
2013年10月14日星期一
成功將舊 blog 匯入喇!
卒之都成功將舊 blog 匯入到呢度,不過學 blog 友 A moon 話齋,真係仲有好多甩甩漏漏,之後再慢慢執喇!
正式重新開始,整過個全新嘅 banner,係咪另有一番新景象呢!
2013年10月11日星期五
蠔豉黃耳燜蘿蔔
2013年10月9日星期三
柚子抹茶鬆餅 Pomelo Maccha Muffin
冷宮內嘅 muffin 都已經清哂好耐,係時候又要招過一批新嘅佳麗!
自從用過乳酪整 muffin,發覺個 texture 特別鬆軟之後,次次整嚫都係用佢,幾乎已經唔記得咗唔用乳酪嚟整時嘅感覺係點.趁仲有少少豆漿剩喺度,就用埋佢嚟整啦!
2013年10月7日星期一
秋風起 ……
秋風起做乜好?食蛇羹?好多年無食過喇;食臘味糯米飯?又好似早咗啲喎,依家都仲算係熱喎!
從中醫學角度去睇,秋天應該開始調理好身體,裝備好自己,準備入冬.夏天嘅時候真係好少煲藥材湯飲,多數都係煲瓜果湯,袪濕湯之類,依家天氣涼咗好多,喺時候 “進補” 一下喇!
2013年10月2日星期三
Yahoo Blog 搬家又多一個選擇呀!
雖然已經有好多 blog 友成功搬家,仲有同大家分享搬 blog 步驟,但係對於我呢個唔太熟悉網頁運作嘅白癡,睇完都唔知做乜,連備份好哂個 folder 都唔知應該點樣 copy 過去 Google 度!
Yahoo Blog 依家有多一個搬家合作平台可供選擇,叫做 WeShare,話只需按下一個按扭就可以完完整整咁搬過去,連相片及 blog 友回應 (包括私人留言) 都可以一次過搬哂過去,聽落又好似好啱我呢個白癡喎!不過始終都係新嘢,自己對寫網頁又一竅不通,都係睇定少少好啲!
Yahoo Blog 依家有多一個搬家合作平台可供選擇,叫做 WeShare,話只需按下一個按扭就可以完完整整咁搬過去,連相片及 blog 友回應 (包括私人留言) 都可以一次過搬哂過去,聽落又好似好啱我呢個白癡喎!不過始終都係新嘢,自己對寫網頁又一竅不通,都係睇定少少好啲!
2013年10月1日星期二
香煎黃豆餅配參巴辣椒醬
訂閱: 文章 (Atom)


text:
洗髮皂 5 大好處
無論追求簡單定係想提高環保意識,當講到洗頭髮時,我哋似乎又再次將焦點放喺香梘上. Kantar 英國消費者研究顯示,2019 年固體肥皂銷售額增長咗 4%,英國人喺香皂上嘅支出接近 7000 萬英鎊.減少塑料垃圾嘅意識提高 – 並認為係消費者減少購買樽裝產品嘅原因.70% 嘅受訪者表示,"sustainability 可持續性"係一個主要嘅考慮因素. 越來越多人 — 包括各種頭髮類型 — 都支持洗髮皂,因為佢哋有益於頭髮,又有益於環境.以下係使用佢哋嘅5大好處: 無塑料包裝 一個可怕嘅事實:人類每年製造 2.6 億噸塑料.由於大部分塑料無法被回收循環再造,因此塑料污染已經成為 21 世紀最大嘅環境挑戰之一.隨住消費者越來越意識到購買行為對地球嘅影響,改用洗髮皂係減少垃圾嘅一個簡單改變. 成分溫和 優質洗髮皂實際上唔包含肥皂成分,具有平衡嘅 pH 值,亦唔包含主流液體洗髮水中使用嘅一啲對頭髮冇益嘅洗滌劑,例如十二烷基硫酸鈉.呢啲成分的確係可以清潔,但同時亦都會去除頭皮嘅天然油脂,令頭皮同頭髮乾燥捲曲.溫和嘅固體洗髮皂不單止可以清潔頭髮,感覺柔軟.一旦頭髮適應咗呢款產品,好多人發現使用洗髮皂後佢哋亦減少咗護髮素嘅使用量. 使用方便 雖然使用起上嚟同液體洗頭水唔同,但一旦你習慣咗用洗髮皂,佢哋就好似一塊肥皂一樣咁易使用.淋浴時唔需要將一樽二樽左擺右擺. 旅行易於攜帶 仲記得我哋曾經可以去旅行嘛?我哋好快嘅將來亦都會再次可以四出旅遊.並且做更好嘅準備 — 輕身,易攜帶而且唔易碎嘅固體洗髮產品.由其係乘坐飛機,固體洗髮皂比樽裝嘅方便得多. 用完再用 洗髮皂嘅使用時間往往比樽裝嘅長,因此你可以唔駛補貨補得咁頻密.由於 ecostore洗髮皂入面嘅清潔同滋養成分係超濃縮,一個洗髮皂大約可以用 60 次.你可能會發現,因為佢哋唔會去除頭髮嘅天然油脂,因此佢哋唔會產生更多油脂而導致頭皮反應過度,換言之,你並唔需要經常洗頭. 你準備好同樽裝洗頭水分手,而比洗髮皂一個機會嘛?有啲人始終係鍾意用液體產品,但係如果你對洗髮皂好好奇,而家似乎係嘗試嘅好機會.因為,就像生活中嘅大多數事情一樣,「固態」似乎都係比較可靠!😉


text:
中學有個女同學,由中2就開始鍾意佢
去到中4,因為有一次分位坐得好近佢,而熟絡左
個陣,佢同緊另一個女同學拍拖,但佢2個好似成日因感情問題嘈
記得有一年冬天,佢為左tum另一半開心,去織頸巾俾佢,但果陣佢地都嘈得好勁
最有印象有一次開解佢,2個坐係後樓梯,佢一路都我呻,一路喊,話:我為左佢咁有心機織野俾佢 佢仲成日駡我...真係唔知佢想點...,唔織野俾佢喇
我果陣心諗:如果你織俾我,我一定好開心,同會成個冬天都帶住
果陣諗返其實我都好賤,成日想佢分手
同埋去到後尾我都係自己買頸巾帶
待續
繼續
但我當時都係無同佢(後稱C)講到,因為我想講個陣,咁岩有其他fd叫我
咁好喇,之後同有一路同佢同另一班朋友一齊玩,食飯,慶祝生日呀咁
其實佢係入面真係擔擋好重要嘅角色,負責整生日卡,整野食呀咁
雖然個陣仲細個,但已經覺得如果將來另一半識煮野真係加好多分
另外識耐左佢,知道佢家庭其實有d問題所以父母分開左,可能因為咁,佢都好成熟,好想快d出黎搵錢獨立
最好笑有一次同佢去圖書館自修,溫數學,佢一野問我,咁你知喇佢有玻璃隔住 ,咁我果陣唔知咩事扮唔理佢定唔知點,佢就伸個頭埋離,差唔多一半個身貼埋離,咁岩佢老豆上離搵佢,佢即刻:
>
>
,成塊面紅哂.
後尾已知佢同佢老豆講係邊度邊度溫書,咁岩佢老豆又係附近做野上黎睇佢
之後考完公開試,佢暑假去左做pt ,去補習社果度做,果陣佢做得好唔開心,試過打電話同我呻過幾次,一講就講成個幾鍾
但當陣我仲Seven下Seven下咁,野都未出黎做,鬼識咁多野,都係叫佢咁辛苦唔好做喇不如,另一方面真係好佩服佢咁堅強
去到放榜,佢選擇左繼續讀書,而我選擇左出黎做野
去到最後一次見佢就係果年嘅12月31號,果次係我最後一次見佢
最記得玩完果一晚,佢叫我陪佢返屋企 但我無選擇咁做
因為我知同行另一個男仔同我一樣鍾意佢,加上佢地拖過幾個月拖,而個男仔有係我好朋友....雖然佢地已經散左,但為左唔傷害佢,我咁樣選擇左,估唔到果次就係我同C最後一次見面
上面講到雖然,其實我一直鍾意佢,但其實我從來無同佢表白過,我覺得係佢心目中亦應該只係當我一個呀哥...


text:
主持:
上一節Irene同Steve分享左一啲提升員工敬業度嘅管理,頭先我記得你哋有講到話我哋有X世代,Y世代,Z世代或者千禧年代嘅員工,咁千禧年代真係一班比較上後生嘅朋友就加入左工作嘅團隊入面.我咁嘅思維係唔同嘅報章都睇到話諗野可能好唔同,喺上一節都講到話佢哋可能會投入多啲嘅時間同心機,總之公司比機會,我就會拼搏,會去衝,咁呢個都可以話係員工對公司嘅投入.咁但係對於你地來講,以而家嘅老闆們,佢哋要去面對新嘅Workforce,咁佢哋思維係咪都要用管理新思維呢?思維上都要啲改變呢?
Steve:
其實如果對於Gen Y同Millennial,依家坊間係比較會多一種「僕人式領導」,咁咩叫「僕人式領導」?
呢個領導嘅哲學其實係講緊領導者(Leader)以身作則將個權力同資源去下放,通常以往嘅管理模式都係集中喺越高層,專注集中喺一小部份人上面,跟住下面就跟Order做野,然後上面就派指令.但好多時候下面嘅人,佢哋想發揮,但係都唔知道點樣可以發揮.
咁呢個「僕人式領導」啟發咗,變相由上面下放返個權力同資源,變相就係同埋大家好似一隊運動團隊,一齊出去打拼咁樣.
主持:
頭先聽到Steve咁講「僕人式領導」,一聽就已經好Get到啦!就係話「我係老闆,Jerry你照做啦!」.
但而家係後生嘅唔受果套,定係社會大環境,其實即係話應該係要一齊共同進退,人類社會嘅習性唔同咗?
Steve:
我諗後生嘅比較著重情感上嘅連繫,因為一間公司嘅企業文化想健康,又同時間有歸屬感,好多時候都有情感上嘅連繫喺度,真係好珍惜呢個機會,好珍惜呢個地方.即係咁樣講,以前嘅世代,因為以前香港嘅機會係你要去爭取,當有機會,你會好珍惜嘅.但而家嘅機會比較多,因為資訊有好多啦,好多唔同嘅渠道,而且行業的競爭,有啲好老牌嘅公司,有啲Start-up,有啲獨角獸,一出嚟就已經好大有好多自由度,好多吸引,好多競爭嘅情況下,一個求職者佢就會有好多選擇,相對上就無咁珍惜架喇.咁點樣令到佢會珍惜呢?通常有多啲情感上嘅連繫,就會比較珍惜嘅.


text:
(體路專欄)近年網上資訊發達,大家都好容易喺一啲網站度搵到一關於健身,運動嘅資訊.
相信大家都成日聽到「核心肌群」呢個字眼,究竟「核心肌群」係咩?有咩用呢?
「核心肌群」由好多大大小小前前後後嘅肌肉所組成,有啲你都可能唔係咁認識,不過簡單啲嚟講係腹,背,臀嘅肌群,「核心肌群」係我地「個人穩定性」呢個department度做嘢.
舉個例子:「個人穩定性弱」嘅人,企係巴士度,當巴士煞車嘅時候佢係較易比「個人穩定性強」嘅人pk嘅.
跟住你就會話:「車~~練返啲平衡力咪得囉!!」
你估健身店咩,比個Bosu你企上去就話訓練平衡力你,你有無諗過你真係平衡唔到?平衡唔到即係企企吓都pk喎,你會?長者因為肌力衰退成日企唔穩先要練平衡力嘅呢~~
後生細仔無端端做咩平衡力唔好會企唔穩呀?
係咪因為有其他外來嘅衝力呢??
係嘅話即係你唔係平衡力唔好,而係「個人穩定性」唔好啦,「個人穩定性」唔好即係要練核心肌群啦!
訓練「核心肌群」除咗可以增加個人穩定性外仲可以增加膝關節嘅穩定度同下半身力量等 ,以前我有個post講過腹部係我地人體嘅engine,識得控制的話可以令力量發揮得更大,上過我泰拳堂嘅朋友就知道,我係訓練中我不停要求同學們轉腰,轉腳同做一啲集中係腹背嘅exercises,只要多加訓練,懂得控制的話,踢腳時會比用死力更輕鬆容易發出更大嘅力量.
要訓練「個人穩定性」唔係一件好難嘅事,除咗上圖嘅exercises之外仲有crunch,reverse crunch,plank,side plank….要再難啲嘅咪用fitball或TRX嚟做囉.
「核心肌群」越強嘅人,無咁易有腰背痛,另外活動能力係轉身,軀幹屈伸,彈跳同個人穩定性方面都會較強,較快,較大力等.
核心肌肉重要性之泰拳15 腳示範
以上面嘅video為例,留意吓個學員雖然係女仔,但係佢踢出嚟嘅腳係放鬆用腰力踢出嚟而唔係用死力踢出嚟嘅,打過泰拳嘅朋友應該知道如果吓吓用死力打/踢的話,個沙包係唔會咁響嘅,同埋如果你用死力嘅話你嘅耐力當然無咁好啦,所以你話核心肌肉鍛煉係咪好重要呢!
**想知更多體適能資訊可到我的Facebook Page “高級私人教練 Jerry Liu” ,多謝支持!!


text:
大家見倒我有咁多ACNES不要被我嚇傻了^^因為我家人同的都一直有用開ACNES既PRODUCT的
佢好係邊?
其實本身係因為佢平而買黎試用的!!
後黎愈買愈多^^多到一見佢有特價就買呢^^HEHE
特別係佢既POWDER LOTION真係好正呢^^好用到不行
油油皮膚/混合性皮膚既SIS都可以用佢去"吸油"
包你100%滿意....
不過如果乾性皮膚既SIS就唔好用佢了^^因為真係好控油的呀^^
呢支係我之前未用過架^^不過真係好有驚喜呀^^佢擦左上面之後已經好冰涼
好FIT SUMMER用呀^^
而且唔會好似一般磨沙咁傷皮膚
用左真係去左D角質同死皮^^
藍色粒子可以去除老化角質,綠色粒子就會放冰涼薄荷
真係好得意呢^^而且價格真係好抵!^^
我對呢支有雙效因子既潔面膏真係好滿意^^男仔同女仔都可以用佢^^
令成個夏天都可以冰冰涼涼呢!!!
仲有因為佢加左蘆薈成份^^有修復皮膚既作用架^^
加入既維他命C同E,可以令皮膚用左之後唔會繃緊同埋有彈性架!!!
一D刺激都冇呢^^
唔係暗瘡皮膚都可以用佢的^^
泡泡呢支已經用過2次了^^
佢既泡泡好綿密同豐盈
真係拍得上D成百元的洗面泡泡的!!!
如果喜歡用泡泡洗面的,一定要買一支試下^^
因為佢既清潔度又係好高
敏感同有傷口既皮膚用佢一流呀!!
呢支FOR平日洗面做CLEANSING真係好足夠^^
不過就冇冰涼既感覺呢^^
但佢清潔度真係幾不錯^^
同雙效磨沙間住咁用真係絕配呢!!!
呢支見我手上有咁多就知道好用啦^^
用之前要先搖一搖,因為佢既吸油粉末係同D TONER分開的
佢真係好WORK^^夏天我一洗完面就會用佢,出油既機會少左好多^^
而且上妝都唔會咁笠同貼D架^^
而且又係好冰冰涼涼呢!!!
用左佢仲會收細左毛孔,皮膚都好D呢
最近一支係暗瘡護理液,我仲送左支俾我BF既細佬
其實佢係好水狀的一支POINT CLAER
用左之後唔會笠笠的^^
冇暗瘡用左佢仲可以美白TIM呀^^
因為佢有金縷梅既成份,用左佢出油少左^^皮膚更加水潤仲補濕的呀^^


text:
有時,試新餐廳絕對係一個冒險.
你以為睇相或者睇文或者睇IG介紹後,就一定好食,少年,你太年輕了.
當你認識得好多foodies嘅時候,你會知道有些人有免費餐食就好好好,然後自己去試食就要去酒店出入,自己俾錢就一定唔會食多過一舊水一餐.
呢樣先係最諷刺,因此,有時你睇文睇post都要好小心.
看過一些post後,朋友話有間旺角嘅西餐好得,講開旺角西餐,我諗起朗豪坊入邊個堆餐廳,又諗起以前嘅霸主天機棧,仲有冇開,我都唔知了.
朋友話想試呢間Gogorock,然後佢話有班幾朝嘅IG blogger都介紹,唔會有錯,食餐生日飯,地點又好,價錢又唔貴,既然朋友有選擇,我就當然話好,恭敬不如從命,我最怕選擇餐廳.
晚上來到這裡,餐廳氣氛都係一些較local的西式餐廳,唔知點解真心令我想到天機棧.
餐廳都幾有誠意,有好多款唔同嘅酒,而且有好多比較走高檔路線嘅食物,價錢又唔算太貴.
焗蒜蓉包非常大件,每件再塗上牛油,香夾濃,絕對不是亂咁俾你的貨色.
係求其定係驚喜?牛油果螺肉沙律,老實講,兩樣大纜都扯唔埋嘅食物加起來然之後俾個沙律你,出奇地個味道有幾夾幾清新幾好食,一隻翡翠螺又要剪又要切牛油果,都幾有心機.
香煎蟹肉餅,呢個真心普通,冇乜嘢好講,而我不覺得佢似蟹餅.
以西餐廳來講,菜式嘅調配上的確有少少奇妙之處,野菌磨菇湯姍姍來遲,奇怪,點解唔係配麵包一起來?我朋友仲話幾好飲.
本身看到香煎銀鱈魚,以為會是很大碟,點知原來只係一件細細嘅魚,銀鱈魚好香,油份強.
燒美國豬鞍拼M5和牛,兩款名貴嘅肉走埋一齊,你以為和牛一定出色過豬?非也,豬鞍煎得非常香脆,肉味勁濃,和牛不算過油過膩,但總算比和牛出色.
主角係紅蝦汁海膽天使麵,呢個係我成晚最期待嘅食品,海膽加上底層有好多紅蝦,天使麵雖然煮得唔係太好食,但還是很為人可以接受的一道菜.
心太軟拼特色甜品,我真係無食過,但見身邊兩位女性朋友都說幾好食,我估且相信吧.
個餐仲可以每人點一杯特色雞尾酒,加上咁多野食都係一個相宜的價錢,老實說,冒險精神試下,未嘗不可,但如果你抱有已一個平價錢可以fine dining,大約是一個錯的concept .


text:
7 DECEMBER 2013(SAT)
自從大肥豬第一次帶我地去佐敦谷公園玩嘅時候,我都已經好鐘意依個地方,因為有一片好大嘅草地可以等小小豬跑跑走走.自從上年秋天之後,我地都冇再嚟玩過.
不過,趁今日天氣好好,所以又再重臨,等小小豬又可以大放電啦~
雖然我地今日中午時刻嚟到,不過一啲都唔覺得曬,仲有少少風添,所以真係好啱玩呀!
嚟到第一樣玩嘅當然係我同小小豬都好鐘意嘅泡泡啦~
同我玩左一陣,就要拎支泡泡槍自己玩啦~
玩完泡泡就玩氣球,拎住個氣球同圍走~
玩都攰就就做隻嗲嗲豬,坐係大肥豬大腿上要聽故事,好溫馨呀~
小小豬又嚟表演佢嘅唱功啦!當然係好聽之所以表情搭夠啦~
唱都攰飲啖水先,洗唔洗飲得咁肉緊~
最後係我書包搵到幾包紙巾加一個羽毛球,俾個傻仔諗到好似玩拋豆袋咁玩添.之前都冇引導過佢,估唔到小小豬又幾好想像力哦~
玩完草地就去另一個地方玩啦~
再去玩之前先補充體力先~
去嗰度知唔係就係小小豬最鐘意嘅遊樂設施啦~
其實前幾次嚟依度玩,小小豬都只係玩滑梯,估唔到佢今次咁大膽,玩左啲比較難度高嘅設施,仲唔洗我地扶佢,真係佢唔驚攪到我地驚呀!不過咁都好,佢肯玩肯唔識驚,對佢學習都有一定幫助嘛!
其實佐敦谷公園仲有一個搖控車場,因為今日大肥豬冇帶佢啲戰車出嚟,所以冇行埋嗰邊.不過大肥豬已經PLAN好左下次帶邊部車嚟,相信好玩我地又會再嚟玩啦!


text: 不如講下我心水既豎琴,呢款Salvi Rainbow 係一部電加原聲Electroacoustic Harp, Electronic + Acoustic. 即係話插電又得,就咁彈又得,佢有三個Size, 40/47SG/47SG. 如果有人送一部比我既話,40弦就夠.Miss Tang唔係咁鍾意47弦既豎琴,如果你成日搬部琴出去表演,自己一個女仔搬,真係愈輕就愈好.再加上低音既音域真係冇乜幾可會彈,每次練琴又要Tune埋佢地,Wire 線又容易生銹,咁不如買少幾條弦,方便好多,又唔使斷一條幾百蚊,所以40弦既Pedal Harp 對我來講就夠. 講返電琴,Miss Tang 學Pedal Harp嗰間琴行,有部Salvi 電琴,手感其實真係唔係咁好,線太硬,手指痛,聲又唔好.所以如果㨂Salvi 電琴,你諗下係咪會出Show,同人夾Band, 要好大聲喺戶外彈比人聽. Genre方面,你彈既曲種係咪只係普通流行曲Broken Chord I, IV, V, vi Chord, 或者你只係用來彈Classical,因為電琴既好處,係可以有好多創意同Effect加落去,就好似電結他咁.2019 年Miss Tang 有幸去美國聽Remy Van Kesteren用Salvi Rainbow CG 彈左個原創Concert,佢係7年前美國豎琴大賽既冠軍,即係于丹老師2001 拎冠軍嗰個比賽.喺Remy 嗰個音樂會上,佢有部份用Minimalism Compositional


text:
姨甥女因為同男朋友分手而走去𠝹手傷害自己,佢阿媽好擔心,叫我幫忙留意同埋開解,其實好驚介入別人嘅感情問題,不過呢個係我姨甥女,所以幾唔想都要盡力.
唔鍾意傾人哋嘅感情事,除咗局外人好難畀意見之外,亦因為好多年前嘅一段經歷,我決定直接同姨甥女講.
「呢個係我舊同事個女呀,得唔得意呀?兩歲喇!我舊同事以前都好靚女㗎,畀你睇下佢後生啲相吖,幾年前佢結婚都有請我去飲.」
心情低落嘅姨甥女顯然冇興趣聽,所以我決定講重點.
「佢以前個男朋友都係我舊同事,當年佢哋分手,個男仔喺個女仔面前跳樓死咗.」
姨甥女終於正面望過嚟,聽我繼續講埋落去.
我冇作故仔呃佢,呢件係真人真事,照片中嘅女仔叫Cindy,跳樓輕生嘅男仔叫阿豪,佢兩個都係我N年前一份工嘅舊同事,Cindy同阿豪亦因為工作而認識,繼而發展成情侶關係.
嗰陣時大家都好後生,年輕情侶今日甜甜蜜蜜,過一排又情海翻波,本身就係好平常嘅事,只係當局者迷,置身其中就會無限放大,將對方嘅離開睇到好似天崩地陷咁嚴重,有人可以一笑而過,有人需要時間復原,亦有人走唔返出嚟,呢樣嘢或多或少同自身性格有關.
Cindy同阿豪當年因咩事而搞到分手,老實講我並唔知詳細,只肯定唔涉及金錢,至於係咪第三者,我哋幾個同事都唔知,即使係,亦覺得阿豪唔需要咁衝動,喺感情世界當中,我哋每一個都曾經係別人嘅過客,莫講話情侶,就算係親人同朋友,離離合合亦只係生命中嘅一小部分.
阿豪本身性格係衝動派,當年佢走去Cindy屋企要求復合,聽講又踢門又踢閘,Cindy唔肯畀佢入屋,亦堅拒再喺埋一齊,阿豪揚言會跳樓死畀Cindy睇.
Cindy當時同屋企人一齊住公屋,如果你有睇電影《幻愛》的話,應該會知道係邊種,Cindy見到阿豪咁樣都好驚,加上屋企裡面有個細佬同埋爺爺,所以佢只敢打開度木門,唔敢開鐵閘,阿豪大吵大鬧一輪之後,突然跳出欄杆,縱身一躍由十幾樓跳咗落去……
由於阿豪吵鬧期間已經引嚟好多街坊行出走廊圍觀,加上跳樓傳嚟巨響,當時好多人都喺度大叫,Cindy直情嚇到癲咗咁滯,以上都係我哋一班同事之後聽返佢細佬描述.
但更難捱嘅係,當時Cindy喺醫院,自然會同趕到嚟嘅阿豪屋企人相遇,聽Cindy細佬講,對方父母激動地指住Cindy嚟鬧,話佢係殺人兇手害死個仔,Cindy又驚又傷心,一直喺度狂喊.
呢件事之後,Cindy情緒好唔穩定,當時個老細甚至畀佢停薪留職,不過Cindy唔想留喺認識阿豪嘅傷心地,所以冇幾耐亦自動辭職,公司一次過失去Cindy同阿豪兩位員工.
我哋幾個舊同事之後耐唔耐都會結伴探Cindy,每次望到佢門口嘅欄杆都會心寒,難為Cindy每日都要喺呢個環境居住,每次打開門都要諗起前男友喺佢面前跳樓嘅畫面,究竟佢係點捱過呢段日子?我哋一個月去探佢一次都覺得好大壓迫感.
喺呢度特別要讚下Cindy細佬,佢嗰陣只係F.4,年紀輕輕已經幫手照顧家姐,係一個好懂事嘅男仔.
嗰陣時個老細好好,特別拎咗筆錢出嚟畀阿豪家人做恩恤金,我哋幾個同事亦都有夾錢,仲特登拎去畀阿豪媽咪,邊個啱邊個錯都好,只見到阿豪媽咪成個人好憔悴,佢哋得一粒仔,之後嘅日子又點樣捱過呢?一念天堂一念地獄,最痛苦其實唔係離去嘅人,而係留下來的人.
再幾年之後,唔止Cindy,我哋幾個同事亦先後離開呢間公司,尋求更好嘅發展,不過同事間感情唔錯,同舊老細都係,彼此keep住contact,每年都會出嚟食一至兩次飯.包括我在內,當年嘅同事而家已經結晒婚,Cindy亦唔例外,我唔知阿豪走咗之後嗰幾年佢係點樣撐住,我哋之間亦冇人再提起,但我有份出席Cindy嘅婚禮,見到佢走出陰霾,搵到一個愛佢嘅人,心裏面都戥佢開心.
Cindy嘅小朋友已經兩歲,早排見佢喺fb貼咗一張切蛋糕嘅相,由衷覺得佢而家生活美滿,但係你問我心入面有冇閃過阿豪呢個人……其實係有.
唔知阿豪喺天上會唔會祝福Cindy,亦唔知阿豪如果睇到而家嘅一切,會唔會覺得自己當時好傻好衝動.
我希望姨甥女明白,世界真係好大,感情,工作,友情,仲有好多好多嘅關係裡面,其實我哋每一個人都只係過客,有時塞翁失馬焉知非福,失去一樣嘢,意味你會得到另一樣嘢,每一個經歷無論係好與壞,都會教識你新事物,所以唔好將一時嘅唔開心無限放大,因為將來望返轉頭,你一定會覺得自己好傻.
投稿讀者:唔好意思,要匿名


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年9月1日 星期五
聽花CD #4:Escharotic《Escharotic》Digi EP
「聽花CD」第一篇,反而唔係想寫CD.香港女聲metal fest The Voice of Sirens II比I成功,除咗樂隊夠多元化加隊隊都玩得好好(如果我話我鍾意二人組合嘅The Pafala多過三人組,會唔會俾人打),Escharotic隻digi EP亦係一大焦點.
用USB drive出single甚至專輯,無論主流還是獨立都賣咗好多年(場show早少少時間有個韓星出USB single,講到前無古人後無來者,見到笑而不語),不過作為一個音樂媒介優勢唔大,除咗一定要插電腦先有得聽(以前問題冇咁大,但而家有啲人真係屋企唔開電腦甚至冇電腦),仲似買精品多過買音樂.以前買過兩隻,陳奕迅隻手指整到成餅錄音帶噉樣,開嚟睇MV之後就收返埋冇掂過,USB本身就係賣細隻,你唔係叫我拎住咁大餅周圍去吖嘛?另一隻直到飛咗去屋企唔知邊度都未聽過,甚至連嗰隻USB係邊個出都冇晒記憶.
Escharotic醒在唔只得一隻USB手指,而係賣成部MP3機俾你,睇完show一出門口插隻耳筒已經立即有得聽,當隻EP五首歌四個字長,由HA返到屋企已經夠聽兩次,而當好多時買碟只為支持同收藏,十隻碟八隻拎到返屋企都唔會聽甚至唔會開,呢隻digi EP已經贏在令我最少聽過兩次,跟住仲可以入其他歌出街聽.當普通USB手指用除咗好大隻亦冇乜問題,好多artist賣USB隻手指整到鬼咁多花款真係唔多想用,就算唔怕整花整爛捨得用,有啲一插就autoplay成堆歌同片,點拎返公司用呀?
不過最正其實係個袋,估唔到買細細部MP3機有得送大大個環保袋,size剛剛好放到我部電腦,唯一煩惱係每次出去開會都要解釋俾班客聽點解我個電腦袋咁brutal.與其送一大堆拎到返屋企得個擺字用唔著唔要又唔係嘅雞肋,真係寧願你送個環保袋俾我仲實際.
至於音樂唔使講太多,香港最似Arch Enemy嘅band一定係Escharotic,但成也AE敗也AE,音樂非常似後期Arch Enemy唔算新穎,不過當你路線係純melodic death時規限自然大,就唔會求有大突破只求質素,呢方面就絕對交足貨,錄音反而值得講講.而家獨立製作要做到接近專業級質素唔難,但metal一向唔係靚聲就好,每種metal都有屬於自己嘅年代感同錄音製作方法,選擇配合自己音樂嘅聲音更加重要,可以想像一下用djent聲玩black metal會有幾柒(你話你玩post-black就另計啦).
隻EP以而家indie band錄音水平計可能只夠當demo,但音質同層次感已經唔會輸俾好多人,最重要捕捉得到需要同配合自己嘅感覺,單單入耳已經舒服過印象正面過好多碟,因為說服到我「係嗰樣嘢」.錄音質素可以更高當然更好,但除咗有時太靚反而失去應有感覺,仲有一個現實問題:你想追求某隊band或者某個外國級數嘅錄音,必須要有一定器材同技術,而且無可避免會被拎嚟同外國比較,唔夠資本同信心做到時就好易兩頭唔到岸.與其俾人話似某隊外國band但下一句就係唔夠人靚聲,我寧願製作質素唔係頂級,但聽嘅人會感受到你同你所代表種音樂份真實.
digi EP呢招精彩,不過我份人比較老土,有得揀都係鍾意買CD,所以正式出碟時,都係正正經經出返CD啦唔該. (同出普通膠盒版得架喇,最鬼驚digipak同禮盒裝,唔知點放好爛咗又冇得救,就好似下一次我寫嗰隻)
Escharotic@facebook
http://www.facebook.com/EscharoticHK
Escharotic@Bandcamp
http://escharotic.bandcamp.com
訂閱: 張貼留言 (Atom)


text:
有冇人特別鍾意成陣雞味嘅角色
例如呢種
夠13歲未
到底係你鍾意嗰個角色有雞味
定你鍾意嗰個角色本身就係雞.
到底係你鍾意嗰個角色有雞味
定你鍾意嗰個角色本身就係雞.
應該本身係有雞味嘅雞,因為呢個世上係有啲雞係無雞味
到底係你鍾意嗰個角色有雞味
定你鍾意嗰個角色本身就係雞.
雞你老母
到底係你鍾意嗰個角色有雞味
定你鍾意嗰個角色本身就係雞.
雞你老母
咁㗎
我只係問個問題啫
隻公雞畫得幾型
呢套唔記得左
但睇過佢用雞啼震爆左隻怪嗰集
好痴線
你貼嗰條女唔只有雞味
直頭係雞
"正式宣布....."
"正式宣布....."
俾你講到我趣味咁
你貼嗰條女唔只有雞味
直頭係雞
邊忽雞
不如唔好討論張相條囡先
講下有冇人都對呢方面嘅囡有性趣
臭雞
不如唔好討論張相條囡先
講下有冇人都對呢方面嘅囡有性趣
鍾意細個俾奧之生侵過依啲設定多啲
不如唔好討論張相條囡先
講下有冇人都對呢方面嘅囡有性趣
鍾意細個俾奧之生侵過依啲設定多啲
鍾意啲俾人老強過有啲變態
缺乏同理心
但又好似對呢啲女特別有保護欲
有馬味既女人你要唔要
有馬味既女人你要唔要
馬尾幾好
cfu成日幻想自己叫雞一定係膠凳首席品雞師
不如唔好討論張相條囡先
講下有冇人都對呢方面嘅囡有性趣
想多啲人討論
不如唔好討論張相條囡先
講下有冇人都對呢方面嘅囡有性趣
想多啲人討論
不如唔好討論張相條囡先
講下有冇人都對呢方面嘅囡有性趣
想多啲人討論
貼公廁娜雷姆嗰啲又有人唔妥
貼正路啲冇人識又俾人話佢根本係雞
不如唔好討論張相條囡先
講下有冇人都對呢方面嘅囡有性趣
想多啲人討論
有新圖
你老母成陣雞味


text:
每逢佳節,要比個驚喜另一半又要一個人煙罕見既海邊真係唔易嫁! 今次分享既青龍花園位於屯門青山公路掃管笏段, 龍珠島附近; 因為附近係小型的私人住宅關係, 公園只有少數人黎到.公園對開就係非康文署管理既小沙灘, 前向屯門港, 對面就係大嶼山及赤鱲角機場, 想同另一半/ 三五知己搵一個寧靜既海旁傾計就可以揸車黎呢度啦!
遊車河路線
今次我地沿住青山公路入屯門, 沿途參考景點如下:
荃灣出發 → 汀九橋下 (汀九灣/ 麗都灣) → 深井深慈街 → 龍珠島 (青龍花園) → 黃金海岸 → 青山灣海鮮/ 返回
小欖燒烤樂園晚餐(已結業)
寧靜公園, 小朋友玩樂好去處
青龍公園位於無乜車到既豪宅區, 人流緊係唔夠屯門公園咁旺啦, 但係呢度比到你既係出面公園比唔到你既寧靜同優閒既時光, 係一個值得推介比各位車友既地方黎嫁!
係正公園門口有5-8 個泊車位, 隔離就係公廁, 爸爸們得閒既話可以洗埋車
公園面積甚廣, 加上無乜人黎, 家長們就唔怕搵唔到個仔啦!
遊樂場同健身設施都可以係呢個公園搵到
公園內設有多個涼亭比大眾乘涼
公園內綠草處處, 入到黎已經覺得好舒服好放鬆啦~
無人海灘, 享受美麗風景
公園入口已經望到海灘; 由公園左面爬過圍欄即可到達
係欄邊有政府請勿跨過圍欄既提示
海灘既沙幾幼, 當日去到水質都唔錯, 不過都係唔好係無救生員既海灘到游水啦
面向海灘既右邊係屯門黃金海岸方向
向海灘既左方走去, 發覺有一個好似小小既連島沙洲, 不過當日小編唔係著落水既裝束, 無再向前探過究竟
係呢度影相都唔錯嫁! 影相當日重見到有人係海灘到蹓狗, 亦都有一家大小黎到呢度玩沙
小編試過係中秋正日夜晚係度玩蠟燭, 當晚呢度都係無乜人, 相比逼到爆既黃金泳灘, 前來呢個公園就唔洗怕無位啦!
如何前住
駕車前往青龍公園


text:
❗Precio HK 香港 格 價 網 商戶 注意 ❗
依 家 只 係 要 幾個 haga clic en , 就 可以 即刻 將 您 放 喺 Precio HK 香港 格 價 網上 面 嘅 產品 , 自動 Cargar 上去 全球 嘅 Amazon 上面 賣 啦.
HK 哋 係 數碼 港 嘅 培訓 企業 之一. 用 我 哋 自家 研發 嘅 人工智能 系統 , 連結 Precio HK 香港 格 價 網 同 Amazon 嘅 系統 , 跟住 您 要 幾多 Margen 去 自動 幫 您 計 下 應該 喺 Amazon 賣 幾多錢 同埋 Cargar 上去 全球 Amazon 系統 賣.
我 哋 唔 收 任何 費用 直至 您 有 orden , 全程 您 只 係 坐 喺 度 收 ORDEN 就 OK👌🏻!
想 了解 我 哋 啲 客戶?
按此了解 佢 哋 喺 用 咗 DataSunday 嘅 人工智能 自動化 系統 之後 嘅 Amazon 網店 同 銷售量!
想 了解 更多 我們 嘅 服務?
按 左面 藍色 嘅 「即時 客服 通訊」 制 , 或者 電郵 去hello@datasunday.com, 我 哋 好 樂意 幫 您!


text:
文:張飛人
我叫Alan,今年28歲,女朋友25歲,我同佢拍咗兩年幾拖,佢畢業後出黎做咗兩年嘢.
女朋友自從兩年前同幾個同學去完歐洲畢業旅行之後,就愛上咗去旅行. 但佢只鍾意窮遊,佢話去旅行一定要窮遊先可以體驗到當地嘅文化喎…
「拿,你跟團去旅行根本就只能夠走馬看花,一個景點接一個景點,影完相打完卡就走人,成個過程路又唔駛搵,又唔駛點去同當地人接觸,飯來張口,咁樣根本上就失咗去旅行嘅意義. 況且跟團好貴,又要被人規限住行程,呢餐食乜,果餐食物,咁樣同被人監管有咩分別?」
女朋友係咁樣睇跟團去旅行,所以我從來都無打算同佢跟團,但我發覺有陣時佢都比較過份. 例如上年佢同屋企人去台灣,當時佢個七十幾歲嘅阿爺都有去,佢阿爺最想去日月潭,需知道佢阿爺行動都唔算得上太方便嘅人,行一陣就會攰,但佢都要緊持成家人自遊行去,結果搞到佢阿爺去完返黎話去旅行好辛苦,日日行去趕車等車搞到隻腳晚晚都痛到訓唔到. 為咗趕車又搞到食飯唔準時而令到自己胃痛發作, 但女朋友就反駁話如果跟團嘅話,咪又係一個景點趕另一個景點,到時咪一樣攰一樣食飯唔準時……其實我覺得為老人家安排一個飯來張口嘅行程,又有何不妥呢?
記得第一次同佢去旅行,當時我話所有費用我俾晒,佢就話唔想我用太多錢,所以旅行嘅行程就由佢決定,我問佢即係點?佢話由佢去安排機票酒店,保證超值.搞掂機票酒店後先大家一齊研究行程. 聽到佢咁講,我心中暗地欣起自己可以搵到個知慳識儉嘅好女朋友.
話去旅行係兩年前嘅事,女朋友話等佢訂到機票酒店嘅時候就通知我請假,我問佢即係幾時,佢答我話未知,要等Airline做優惠先得,原來佢係想捕廉航嘅機票. 本身我哋想去台灣,當時如果買Package, 每人2500蚊已經包晒早去晚返嘅機票,再加上三晚四星級酒店連早餐. 但女朋友話如果坐廉航再加上住民宿就會平好多,所以我就聽佢意見,俾佢話事.
決定咗地點,女朋友就鎖定某啲廉航分司,每當知道會做優惠嘅時候,我哋就會準時夜晚12點去捕超值機票,但我發覺我地想去嘅台北,呢間廉航根本就無得飛. 女朋友話飛台北就算做優惠,連稅都要過千蚊一張機票,不如改吓去台中啦,果邊唔似得台北咁樣咁繁忙,我哋可以兩個人安安靜靜咁樣過二人世界嘛…
兩個人過安安靜靜咁樣過二人世界咁浪漫? 女朋友呢個諗法真係Perfect池,所以呢個旅行,一切我都聽晒佢意見. 最後我哋好輕易地捕到去台中來回都係$88蚊嘅機票,加埋稅都唔駛$500蚊,真係超值!!!!
咦!!等等,原本機票係唔包行李費,我同女朋友又唔係住埋一齊,每人都要帶一個篋,所以焗住每人都要買行李費. 最後加埋行李費,每人張機票大約一千蚊港幣……
咁樣嘅價錢咪即係同其他傳統航空公司減價優惠一樣? 咁樣我哋有無慳到呢?最後我都無理,只想著開開心心同女朋友去旅行就算.
正如女朋友所講,一兩個鐘頭機,啲乜野飛機餐,機上電影根本唔重要,座位窄少少又有乜所謂,上機訓到落機咪仲舒服,所以我一啲都唔介意坐廉航. 但現實總係比想像中殘酷,當飛機起飛無耐,坐我前面果位乘客就將個椅背調教到最斜嘅位置,根本就差唔多頂到去我心口前面. 雖然無實質掂到我,但坐過飛機嘅大家,都知道果種感覺係幾咁唔舒服. 我曾經嘗試過叫前面果位乘客可唔可以將個椅背教返上啲,但佢回答我嘅係:
「先生,你睇吓周圍嘅人,十個著咗幾個人都係咁架啦, 怕迫嘅話就唔好坐呢班機啦」我環望四周,無錯,好多人都係學似呢位乘客咁樣,將個椅背有咁斜教到咁斜黎訓. 原來呢個已經係廉航嘅潛規則嚟……
好不容易捱過呢程機,同女朋友去到目的地,發覺我哋根本就唔係住酒店,而係住hostel…… 說好的二人世界呢?好彩女朋友喺呢間hostel訂嘅係兩人獨立房,但係房裡面係無廁所,要上廁所或者沖涼嘅話,就要去出面嘅浴室同其他住客一齊共用……
我問女朋友呢間房幾錢一晚? 佢話500蚊, 我心諗,三晚1500蚊,加場機票嘅話,即係除黎,機票連酒店每人要$1750, 比起我去台北慳咗$750蚊,但我就要坐俾人頂位嘅機,又要住間無廁所嘅房. 如果俾我揀,我情願俾多750蚊算喇.
而家先黎後悔無用,需知道女朋友慳儉成性,我而家能夠做嘅野,就係唔好抱怨,好好哋同女朋友去享受呢個旅程. 最後呢個旅程機票酒店係慳咗,但日常洗費洗多咗,女朋友話慳埋啲機票酒店錢可以食多兩餐好嘅,但如果比我揀,我情願住得好少少……
台灣之旅去完,女朋友就話想去日本.
「岩岩先去完台灣, 又去日本, 日本洗費好貴喎……」
「唔怕啦,坐廉航,住民宿窮遊咪得囉,最多我應承你,超過一百蚊嘅機票我唔會訂,咁得未?」
我當時心諗: 咩話? 一百蚊嘅票?你訂得到嘅話我就真係唔怕同你去呀.
就係咁,我就陪女朋友一齊去搶機票. 每當間廉航一話有特價嘅時候,我哋都會準時12點前開定電腦,手機同ipad去搶平價機票. 可惜嘅係,無論我哋每次幾準時去捕機票都好,個網站總係會大塞車而load唔到平價機票,就算俾我哋好彩Load到,填晒所有資料後,個價又會升返,就算再退一步貴咗都照買嘅話,又經常到最後俾唔到錢…… 一次,二次,三次, 每一次去搶特價機票,都好似去打仗咁樣,而每一次都好大機會會輸,但又每一次輸完都唔忿氣咁,點都要買到一次先心足.
我曾經問過自己,其實我只係想買兩張機票0者,點解要做到好係求緊航空公司賞賜一粒還魂仙丹俾我咁嘅?整個過程好辛苦,好屈辱…
終於有一次俾我買到來回去東京嘅機票,不過係由百幾蚊追到上去每程488蚊,當我興高彩烈咁樣去到最後俾錢嘅步驟果時,我細心睇一睇, 機場稅加埋行李要$2000蚊一張飛,但去程夜晚六點幾機,回程係早上六點幾機,咁即係頭尾兩晚酒店全浪費,但如果換啲靚少少時間嘅航班,個價錢就要三千蚊……如果你話來回一千蚊我真係無藉口唔去,但而家只不過係慳得果少少錢,但機上幾個鐘頭連水都無啖飲,又好大機會俾人頂住個心口訓, 值得咩?
突然嘅靈機一觸,我發覺之前自己根本就中咗啲廉航嘅銷售手法嘅伏,先俾個超低價錢你,但機票數量極少,等你哋一班人以為好著數早早就捕住電腦前面等開賣,但到最後你買唔到最平,就會退而求次去買啲無咁平嘅飛,到最後失去理智地去買啲根本著數唔多嘅機票,但自己心中就覺得已經平咗.
一下子諗通咗, 我無去訂呢程機票,我同自己講,以呢間廉航嘅質素同服務黎比較,我只會買連稅連行李費少於$1500蚊嘅機票.超過呢個數我唔會考慮. 之後我將呢個諗法去同女朋友講,佢話我傻,廉航點都會比傳統航空公司平,我話價錢係平咗,但計返服務同質素,其實有時我哋真係無乜著數可言, 我建議話不如睇下啲傳統航空公司有無優恵機票仲好啦,起碼人哋做優恵嘅時候,你都最少有一兩日時間慢慢去揀機票酒店後先訂,而唔洗爭取時間買完機票之後先諗住咩酒店.有陣時撞岩啲日子,人地國家唔知搞緊咩活動而迫爆人,到時真係一晚住宿費都貴過你機票所慳到嘅錢…
女朋友無理會我,佢繼續每次航空公司做優惠嘅時候去捕機票,終於有次俾佢捕到$1600連稅連行李嘅東京機票,但我見個時間又係晚上六點幾飛,早上六點幾回程,我同佢講咁樣好浪費酒店錢,但佢話可以頭尾兩晚訓機場…最後我並唔同意頭尾兩晚都訓機場,但同意最尾果晚訓機場.
還記得當時又係ANA做緊優恵,二千幾蚊就可以有靚時間飛羽田嘅機票,但女朋友話貴咗成千蚊,唔考慮. 其實慳慳埋埋嘅錢,都浪費咗唔少係第一晚嘅酒店啦.
去東京幾日,我地加埋洗咗兩萬幾蚊飲飲食食同買嘢,過程大家都好開心.但回程時,訓咗幾個鐘頭機場,我有啲唔係咁開心, 大家喺香港做得咁辛苦,點解去旅行要就住呢一千幾百蚊黎要自己受苦呢?洗費兩萬幾,兩個人食一餐和牛都成千蚊,點解我要為慳果幾百蚊而要訓機場膠櫈黎受苦呢?
坐埋呢次廉航,我發覺到有啲嘢係我未知嘅,就係登機閘口前,根本都未到上機時間,啲人已經不正常哋排起一條長長嘅人龍等上機,我當時不已為然,仲慢條斯理咁等到最後一批人先入閘.其實女朋友都有催過我快啲上機嘅,但我話而家咁多人,我呢幾日行到好攰呀,我唔想企係度排隊上機呀,最後女朋友都無奈哋跟我做最後一批上機嘅乘客,不過女朋友話我而家唔排隊嘅話,等陣一定會後悔.
最後我明白點解會咁樣講,因為到我上機時,我座位上面嘅行李架已經被人佔據晒,根本就無位可以俾我擺,其實我哋只不過係兩個裝滿手信嘅背囊,加一袋機場嘅手信,點估到連一啲位都無得擺??
最後搞咗一輪,空姐幫我哋搵到一個位放一個背囊,但另一個背囊同機場手信膠袋,就只能放係自己腳下……回程又係撞到前面將座椅教到最斜嘅人. 返到香港,我同女朋友傾過如果廉航唔係比傳統Airline平太多嘅話,下次不如俾自己坐得舒服啲好嗎? 女朋友話明白.
之後女朋友都有同自己朋友去旅行,我發覺佢好多時機票都只不過係平三幾佰蚊,但我無出過聲,直到近期,佢又話好想去東京走一轉,叫我陪佢.呢事我醒喇,我話今次由我去包辦機票酒店,佢同意.但佢話買之前要經佢同意先.
今次東京之旅,時間好彈性,所以我有時間去等比較優惠嘅機票,當中女朋友send過一啲又係果間廉航嘅機票我睇,我睇一睇,都要二千頭,唔考慮.
終於喺上星期,我等到ANA做優惠,8月22號凌晨1點機去,27號凌晨一點機回港,可以住四晚酒店,玩足六日,每人有二件23KGS嘅行李,包飛機餐同機上娛樂,票價$2616.
我見到呢個優惠,同女朋友確認咗假期無問題,第二日先輕輕鬆鬆去訂機票,訂完機票後,我再慢慢搵酒店. 終於係琴日,俾我等到五星級嘅希爾頓酒店做優惠. 住四晚台場希爾頓嘅5星級酒店350尺客房,一張超級大嘅King Size嘅大床,仲要有露台,望彩虹橋海景夜景嘅房,連晒所有稅,四晚加埋都三千九百蚊港幣, 我覺得超值,於是就即刻訂咗.
$5200蚊機票, 加$3900酒店,每人$4600蚊就可以坐ANA靚時間飛機,加上四晚5星級嘅希爾頓酒店,我覺得呢個已經係一個無敵價. 於是乎我開開心心咁樣通知女朋友我搞掂晒所有嘢.
本以為佢聽完會好開心,但佢聽完之後第一個反應就係:
「吓,每人$4600? 點解會咁貴架? 」
「哦,一分錢一分貨嘛, Airline好,酒店好,去個旅行都舒服啲啦,而且又唔洗你俾錢嘅,我都係想你玩得開心舒服姐.」
「開心? 我唔覺囉,洗多咁多錢,我點會開心呀? 我之前搵俾你嘅機票, 1800蚊就得,民宿每人三百蚊晚,你話唔想同我以外嘅人同房,OK,我就你幫你搵間Airbnb, 七百蚊晚就搞掂,加埋都只不過係$6400, 即係每人只不過係$3200,足足平咗$1400蚊呀, 係每人平$1400蚊呀!!!!」
「你聽我慢慢解釋好唔好?」
「好,你講」
「無錯每人係多咗千幾蚊,但你知唔知你搵嘅航班同上次一樣,第一日全日浪費晒,又要俾酒店錢,最後果晚又要訓機場,我覺得好辛苦呀!!!」
「咁時間唔岩嘅話,咪改第二班機時間囉」
「改第二班機要加錢架.」
「咁都平過你而家呀.」
「我睇過,要靚時間嘅航班,總數只不過平過ANA一百蚊咁大把,咁點解我仲要坐廉航呀? 一個唔該我行李超重,又要補錢架,你上次都見識過我哋行李過重而要自己拎啲重野落背囊度揹住過關上機啦.」
「你根本上就唔明白我諗咩」
「諗咩? 爭一百蚊,剩係一個飛機餐又或者唔洗坐接駁巴士行樓梯上機嘅服務都值回啦,再唔係嘅,我坐得舒服,唔洗俾人頂住個心口訓,又或者唔洗趕住早上機放行李而企足大半粒鐘都唔止值100蚊啦.」
「算,我唔同你拗,咁Airbnb果度啦,4晚加埋足足慳$1100蚊呀,點解你又唔住?」
「小姐呀,你間Airbnb成間屋好細架,睇相得果二百幾尺,張床只不過係四尺半, 出出入入都要行成十分鐘先去到地鐵站架,你自己諗下啦,由機場坐完JR,要拎住行李去行路再行幾十級樓梯去轉地鐵,然後又拎住個篋搵路搵地鐵站,再行樓梯迫落地鐵度,再行樓梯上返路面然後再拖住個篋行十幾分鐘去搵路搵屋, 你話去果時都無所謂,咁走果時個篋你自己都知道有幾重架啦, 然後隨時仲會有Hand carry拎住,大熱天時好辛苦架,一個唔該落樓梯時仆親就仲麻煩呀. 你airbnb係無服務架,四晚用同一條毛巾,四晚無人執房架,而且第一日嘅房內清潔度又可能未達預期. 而家住希爾頓,有靚房靚床靚景好服務, 車站又近,走果時又可以坐機場巴士直達機場,連行李都唔洗搬, $1100蚊四晚,值架」
「你都唔明,住民宿或者住Airbnb先可以感受到當地嘅文化嘛」
「我就真係唔明喇, 住民宿又或者Airbnb,我哋又點感受到當地文化呀?」
「算,你都係唔明架喇!」
「咁我同你講,我同你都係住公屋架,我嘢一年三百幾日都焗住要幾個人迫係一間三四百尺嘅公屋裡面,訓嘅係只得三尺半嘅上下格碌架床,我去旅行唔係一定要大駛,而係唔想因為慳果一千幾百而受苦呀,我想住得舒服少少呀,我想有張大床俾我哋兩個訓呀,你明唔明?」
「我明,但係真係貴咗嘛」
「好喇好喇,當我唔明啦,咁而家所有嘢都訂咗,因為全部係特價嘢,條款係訂咗之後無得更改,都無辦法架喇,咁照去好無?」
「你都訂晒喇,我仲有得Say no咩? 」
「咁咪得囉,黎啦,開開心心去旅行啦,我保證今次你會飛得舒服,訓得更舒服.」
「嗯,我都知你諗乜,但我有個問題唔知點同朋友交代好.」
「咩問題? 」
「你都知我班frd架啦,如果佢哋知我住什麼希爾頓,就一定會問我做咩唔住hostel或者Airbnb架喇」
「佢哋都黐線架,點解我哋去旅行鍾意坐咩住咩,又會關佢哋事架咩? 」
「唔係呢,你唔明架喇,佢哋總係會覺得我哋好笨,大家去嘅地方,時間都係一樣,而我哋就洗費貴過佢哋.」
「我明喇,我終於明白點解每次去完旅行返黎之後,總會有人問我哋坐邊間Airline,機票幾錢,又會問我哋係咪住民宿或者Hostel喇,如果答佢哋話唔係,佢哋就會笑我哋洗貴咗.」
「咁我可以點應付我班朋友呀?」
「對你班朋友就無謂講得太絕啦,你同佢哋講,佢哋坐開果間廉航係大陸海南航空屬下嘅子公司黎架,即係佢地一直坐緊大陸航空公司呀,你都知架喇,中國的隨時會爆炸架, 我哋近排先知道,所以情願俾貴少少錢黎保障自己條命. 至於酒店房,你唔洗講太多,你剩係話我唔聽你講就訂咗,然後去到之後,影兩張房間嘅相,然後出露台影張彩虹橋嘅夜景相放上FB同IG,就自然無人會話你笨架喇. 」
「點解咁做就會無人敢話我哋?」
「好難解釋,總之照做就得架喇」
最後女朋友帶住一團疑惑而收線. 其實而家真係好多人中咗某廉航公司嘅毒,成日以為自己能夠用超抵價買到超值嘅機位.但其實當中搶機票嘅過程已經將大家迷惑咗. 明明傳統公司一做優惠,個價都只係貴過你一千幾百,但服務同保障都好過你好多,起碼最少都唔會突然間無理地取消你班機而不作任何賠償啦.
以前去旅行,人哋只會問你去邊度,玩過啲咩食過啲咩,又或者問你有咩靚相影到,根本就唔會有人問你坐邊間航空公司或者住咩酒店. 而通常只有極之喜歡show off嘅人先會主動同別人講話自己住邊間五星級靚酒店. 但時而世易, 而家有啲人以為自己能夠買到平機票就代表自己聰明,而別人買唔到,就覺得別人好笨.但其實當中我哋用咗幾多時間同心血去搶機票呢? 你用時間去慳點錢,人哋用一點錢去買服務,大家嘅需求不同,根本就無咩好值得取笑.
以後再有人問我點解咁笨唔買廉航機票嘅話,我只會答佢:
「大家所需不同,我需要的是服務和舒適,你懂嗎?」
本篇圖文獲作者張飛人授權刊登,未經准許,請勿轉載!
張飛人Facebook:https://www.facebook.com/cheungfeiyan/


text:
《單機遊戲》
我覺得最彰顯到電腦遊戲嘅優點始終係傳統嘅Single player game.(利申:而家已經好少打機)
MMORPG又好,雙人或多人競技遊戲都好,佢哋好唔好玩唔單係睇遊戲設計,仲有另一個好大嘅因素﹣就係「有人陪你一齊玩」.有人一齊嘅話,好多平平無奇嘅嘢都可以變得好好玩,因為人係千變萬化,你估佢唔到嘅.同埋同人建立關係本身就係開心嘅事.
但係Single Player就冇呢個優勢,所以佢要靠其他嘢先會令人覺得好玩.Single player嘅遊戲講究嘅係故事,係劇本;係關於點樣解構一個虛幻世界,點樣令到玩家同虛構角色產生情感上嘅連結;點樣畀玩家以另一個人嘅性格,背景去做決定;點樣挑起人嘅喜怒哀樂,點樣引起道德反思;.如果小說係藝術,電影係藝術,咁電腦遊戲更加係一種比人忽視嘅藝術.
電腦遊戲到而家都仍然努力突破界限(視覺,音響,Gameplay上),亦都突破遊戲同玩家嘅關係;好似Stanley Parable會想break the fourth wall;Specs Op: The Line迫你選擇做啲殘暴嘅戰爭罪行,睇你會唔會選擇按住道德責任直情唔玩個遊戲;Portal個"narrator"會呃你;2013嘅小遊戲Depression Quest畀你以抑鬱病人嘅目光睇世界;2015有個叫Among the Sleep遊戲,以BB仔嘅眼光,好奇幻咁睇破碎家庭;最近有隻遊戲叫Cancer that dragon直情係畀你冇選擇,要你面對自己個仔有癌症嘅時候係有幾咁無助.
就算唔講一啲刻意打破玩家既定角色同埋期望嘅遊戲,就咁講返啲傳統嘅遊戲模式;當中嘅故事有唔少都係精彩絕倫,有啲更加係刻骨銘心.Legend of Zelda啊,Final Fantasy啊,Baldur's Gate啊,Dragon Age啊,Metal Gear Solid啊;有啲係好感人,譬如The Last of Us啊,Shadow of the Colossus,Life is Strange啊;仲有譬如Bioshock啊,Undertale啊...etc (其實我數唔晒,漏咗好多經典或者近年嘅好遊戲)就算係恐怖遊戲,好唔少都有好好嘅劇本同故事喺背後,有唔少唔係為嚇而嚇,為驚而驚.
Story-telling,講故事係人類核心技能之一,我覺得比思辨,或者其他「實用技能」更加重要.Story-telling唔單止係指用把口將故事講得好聽,而係你有冇能力接收故事,有冇能力發掘故事嘅意義同有冇能力(係能力.)畀故事感動.
雖然而家基本上係冇時間打機,但係我覺得以前小學中學玩嘅RPG係有好好幫我去欣賞Story-telling呢樣嘢架.(btw,而家流行嘅電話/tablet minigame好似都唔係以Story-telling為重點呢.. sosad)


text:
好開心,今日我同 Winnie "終於" 約到 Miss Cheng 一齊出嚟食 lunch,好耐都無見過 Miss 啦,佢鬼死咁忙,約襯啲時間都唔得,不過都唔可以賴哂佢嘅,咪最衰就係要就 Winnie 囉,佢淨係星期一 day off 先至得閒 (嘻嘻,一於賴落佢度先),我呢啲咁嘅閒人就大把時間都得啦,攪到呢餐飯好似係 "夾硬焗 Miss出嚟食" 咁樣.
Miss 原本話去黃埔食嘅,因為佢 11:00am 係黃埔間柏斯教完,果度又有一間好值得一試嘅西餐廳,不過我話我唔熟果頭,驚住搵得間餐廳嚟已經唔見咗好多時間,你知啦,Miss 個 schedule 咁密,見佢面啲時間好寶貴 o架嗎!於是我就提議不如去尖沙咀,大家都咁就腳,Miss 話咁就約喺海港城間 Double Star Cafe度食啦,先到先等.
Winnie 早到咗,佢話佢大約 11:30am 到,見間 cafe 先啱啱開門,所以成間舖都係得我哋 3個,不過好彩早到咋,一到 12 點零 1點放食 lunch 時,即刻坐滿哂人啦!所以 Miss 同我哋可以周圍坐,周圍影相,好似間舖係我哋開咁,隨便做乜都得,哈哈.
我哋叫咗 3個 set lunch,分別係泰式紅咖哩豬扒配白飯,鮮日本冬菇意大利軟芝士燴芥子雲吞,同埋西班牙腸菠菜燴意粉.個 waiter 問我哋要咩餐湯,我哋問佢有咩選擇,佢話有XX雜菜湯同XX忌廉湯 (唔好意思,老人癡呆又發作,完全無印象啲湯叫咩名),Miss 好似唔係聽得咁清楚,我跟住就話俾佢聽即係平時嘅紅湯同白湯,於是佢就話要紅湯,跟住又唔記得係我定係 Winnie 話俾個 waiter 聽要 3個紅湯,個 waiter好似唔識聽咁,又再重覆問多我哋一次:「咁係咪即係要 3個XX雜菜湯呀?」心諗,梗係啦,唔同XX忌廉湯係紅色嘅咩!唉!!…… 哎喲, Sorry,唔怪得佢嘅,係我哋唔講清楚個全名,誤導咗佢啫,唔好意思呀 waiter 哥哥!
首先上嘅就梗係餐湯同麵包啦.
飲完湯,主菜嚟啦,呢個就係 Miss 嘅意大利雲吞.嘩,好 "精緻" 呀!
再跟住上嘅呢就係 Winnie 個燴意粉.依,隻碟 "好大" 喎!
呢個就係我 order 嘅泰式紅咖哩豬扒配白飯啦 (做乜 Winnie集手都上埋鏡 o架),豬扒腍就夠腍,不過無乜味,啲咖哩就唔係好辣,我嫌佢唔夠香濃,整體無乜特別.
睇完哂我哋 3個嘅選擇,係咪都覺得我揀果個係最 "豐富" 呢,其實平時晏晝果餐我係唔鍾意食飯嘅,不過好多時出街食我都會揀飯,點解?因為實穩陣囉!份量一定唔會小得去邊,你諗吓,連 Winnie 都話啲嘢食太細碟,我都好少聽到女仔會咁講,尤其 Winnie 係食嘢都唔係多嘅人,都會咁形容,咁你話係咪真係 "好大……碟" 啦!
當我想用刀切開舊豬扒時,先至發覺個 waiter 收咗把刀,唔通佢想我好似喺茶餐廳咁用隻叉拮住塊豬扒嚟食?正當我同佢哋講想叫個 waiter俾把刀我時,Miss 先至話俾我聽原來個 waiter又收起咗佢隻匙羹,攪到佢要用叉食,"拔" 唔到啲醬汁.乜呢間 cafe 啲安排咁得意嘅!?
食完 main course,啲 waiter 同 waitress 就埋嚟收走啲餐具,跟住我哋發現枱面上多咗幾隻細叉,於是我哋就問吓個 waitress 我哋個 set係咪包埋 dessert,點知佢話無包 o架.吓,唔包甜品?咁俾三隻叉我哋做乜!!??要嚟撩牙??………… 咁唔緊要啦,可能到咗 lunch time真係好忙,忙中有錯啫,我哋繼續坐喺度傾多一陣先走啦.傾傾吓,waiter哥哥走埋嚟問我哋可以上埋啲甜品未,我哋即刻好顎然,又話唔包甜品嘅!?個 waiter哥哥 clarify 話係包埋o架,點解呢度啲人咁無共識嘅.依,咁喺枱面上果 3隻叉終於都有佢嘅 "生存價值啦 ".
呢個就係飯後甜品 tiramisu 啦!對於我嚟講都有少少奶羶味,不過我都可以接受到.
最後 waiter哥哥問我哋要咩餐茶,我同 Winnie都要咖啡,Miss就要奶茶,waiter哥哥就問佢要中茶定西茶,我同 Miss就立即做出同一個反應:乜 cafe有中茶嘅?於是 Miss 就問佢有咩茶可以揀,waiter哥哥就話有 Breakfast Tea 同 Earl Grey,咁邊隻算係中茶呢?恕我學識淺薄,我真係唔知邊隻係中茶囉!咁我就建議 Miss要Earl Grey,因為 Earl Grey有加佛手柑香料,香氣撲鼻,點知拎到埋嚟一啲香味都無,我屋企買果啲 Twinings Earl Grey 茶包都唔知香過佢幾多倍,香到連 Lily 都頂佢唔順,反哂胃,要同我交換哂啲 Breakfast Tea.至於我同 Winnie 杯咖啡就好濃,Winnie 都叫我落多少少奶先好飲,因為佢知我個胃不嬲都唔係咁好,之但係濃度同味道就唔成正比,either smell ( 聞味 ) or taste( 口味 )都一樣.
臨走前,我同 Miss講呢間嘢咁怪嘅,點知 Miss仲話呢間已經唔算怪,佢有次去過果間 "麻 X 茶 X" 仲怪 (今次唔係老人癡呆發作,係唔想指名道姓啫) ,當佢去到坐低,個侍應就埋嚟幫佢斟水,Miss 就叫佢拎小小嘢俾佢 (呢次又真係發作啦,唔記得係乜,但係就係一樣好濕碎嘅嘢),點知佢就話等佢斟完 Miss 杯水先啦,到見佢斟完水啦,再叫多佢一次拎嘢,佢都話要掛住斟水,如是者叫咗幾次佢都係話要斟水,我同 Winnie 聽完都笑都 "扒" 咗喺度,Miss 心諗:「咁小事咪順手 fullfill 咗個客嘅要求先囉,洗唔洗咁專,淨刻做斟水一樣呀!咁唔醒目,講得難聽啲,唔怪得之佢做死一世侍應!」我嘅回應就係:「哦,佢哋分工分得仔細專門啫,話唔定佢個 post就係專請番嚟斟水呢!」
雖然今次呢間無佢上次果間咁 "神奇",不過 Miss都話呢間啲工作人員都好似 "少咗一條 X ",我就話點只 "少咗一條 X,少咗三條 X o添啦!(因為 Miss 原本話叫我唔好將佢講嘅嘢 post 出嚟,但係我覺得佢嘅形容好貼切,好想喺個 blog度寫番出嚟,所以為咗尊師重道,唯有 X 咗佢,請大家意會吧!)
食完呢餐,我就清楚知道點解明仔用 "XX" 嚟形容呢間餐廳 (今次亦都唔係癡呆病發作,只係想同大家做吓填充題:請根據上文下理,係XX位置填上最適合的形容詞 ,答中無獎,答錯就獎你親身去呢間 cafe 感受一吓啲氣氛,然後返嚟再答過,答到啱為止 ).


text:
坦白講,香港我最鍾意嘅藝人,第一個係周星馳,第二個就係黃子華喇.近期都可能加多個王祖藍~
如果有朝一日吳彥祖80歲癲咗追我,正路要諗諗.但如果係佢哋呢,嘩,都唔使諗喇啩,喪笑硬喎,哈哈.史提芬周呢真係講嘢可能冇拍戲咁好笑,但子華喎,我諗一定絶無冷場.
其實我呢啲cheap精只係兩年前先睇返佢所有youtube,又正正因為最低潮期有佢cheer up my life,所以今次無啦啦亞姨撩我,梗係去馬.又因為咁唔覺意坐倒第一行,梗係想握手,子華起初示意陣間先,最後真係有「握」,give me five咁啦,真係有信用.
題外話,澳門啲交通真係好唔掂,可能近排佔中啲人過曬果邊.有人喺sands食好掋食嘅buffet食到7:30仲要去廁所,結果shuttle bus一路塞塞塞差唔多8:30先入倒場.好在,子華好醒目咁播短片等人,唔好在,條藝術短片真係太高層次,我估佢係想表達藝人辛酸一面,笑匠只能笑不能喊,但……你都係對人歡笑把啦,sorry.;p
正題蘋果都講曬,cut咗佔中講返環保同打工,內容都ok嘅,幾好笑同有啲意義,不過就可能冇講政治咁有切膚之痛.造型就無敵地型囉,雖然朋友話都係同香港睇同一套衫,但我覺得好得喎,日日著都冇問題啦.
係呀,我通常寫評論都係skin-deep㗎咋,佢只可以棟篤笑同拍劇,戲同唱歌都……
另,informative啲嘅有,澳門買黃牛易好多,8:30倒啲農夫開始掟飛,下次唔想見報可以到時先買飛.威尼斯人入面呢個金光綜藝館可以容納max 13,500人,重多過紅館12,500,但點解我覺得佢好似山頂都冇咁山頂嘅呢~
又又,見倒呢個易手票網,「合法黃牛」?last minute ticket 唔知係咪真係work,唔該試咗話我知.


text:
23 MARCH 2015(MON)哈哈哈...依家啲天氣都仍然係時冷時熱金亦都係因為咁,我又可以借啲藉口去買衫.當然我都係主力買親子裝,短短依兩個星期我都入手左唔少啦~
首先就係今日新鮮熱辣辣入手嘅兩套母子裝,其實係今日約左朋友出銅鑼灣小聚時,行過路邊小攤見到有啲卡通TEE,見到有我愛嘅小金同埋近期好HIT嘅熊本熊,加上又唔算好貴,當然忍唔到手買兩套啦!
真係好少見到有小金嘅衫,仲要係親子裝,即刻唔洗諗啦~
仲有可愛嘅熊本熊~
另外近其入手嘅親子裝仲有LINE系列~
我之前都買過一套LINE嘅母子裝,不過嗰一套就係淘寶買嘅.但原來嗰一套淘寶貨係台灣正貨嚟,因為朋友仔去台灣旅遊時,見到好多LINE衫,所以即時WHATAPP我揀款,就係咁依五件衫仔就搭飛機嚟到我屋企啦(其實最應該係要感謝朋友仔去元都有掛住我呀)~
有我同小小豬嘅母子裝~
最後當然唔少得我地三口子嘅家庭裝啦~
哈哈哈...件件親子裝都好靚,件件都好鐘意呀!點解咁少三口子裝?因為大肥豬話佢都已經好多套親子裝,多到著唔晒咁話,所以叫我買母子裝就夠啦!
計計下我都有成十多套親子裝,依個夏天真係可以日日親子裝去街街!不過趁小小豬依家仲肯同我著就著多啲(係呀...佢知道同我一樣衫佢都會好開心呀),到佢再大過啲嘅時候,想同佢親子裝去街佢都唔肯啦!


text:
IR (Inner Regression)
內在回溯
係電梯最底處,有一度大門
門後面係通去一個安全既地方
一個可以發現你真正自我既地方
係你既心靈深處
係電梯最底處有一個白光球,個白光球會保護你不受任何負面影響,令你好安全,好放心係大門後面有一度大門,門後面係通去一個安全地方,一個可以發現你真正自我既地方,係你既心靈深處,話比我聽度門係點樣既?
度門係乜野顏色架?
度門係用乜野做架?
度門有幾高呀?
我會由1數到3,當我數到3既時候,度門會自動打開
1,2,3,度門自動打開
發現內心孩童
係你身體裡面,有一個年輕D既你,佢有同你而家一樣既XXX感覺,佢無長大,因為當時發生咗一D事,佢無辦法應付到,佢仍然係你內心生存,渴望你接受佢,你能夠想像下佢嗎 – 等回應
佢有乜感覺呢?
你能夠暫時變成佢去表達佢嘅感受嗎 – 等回應
你今年幾多歲 – 等回應
回到過去,逗留空中
你願意返到以前細個嘅你發生事情嘅時間嗎?
而家你輕輕飄起,飄到去細個嘅你發生事情嘅時候,你保持係空中,慢慢睇住事情的經過,請你講出當時的經過 – 等回應
拯救內心孩童
Pingpong 到孩童
而家你可以慢慢降落到當時嘅情景,一陣間我會由1數到3,當我數到3嘅時候, 你會暫時變成細個嘅你,用佢嘅眼來睇,用佢嘅耳來聽,用佢嘅身同心來感受
1,2,3,你已經暫時變成細個嘅你
Review > Release
Pingpong 到成人
Peter,我數3聲你會變返成年人嘅你
作為成年人嘅你,你覺得...
Review > Release
你會接受細個嘅你,係嗎?
你會俾倒佢需要的愛護,係嗎?
你會俾倒佢保護,係嗎?
Peter,你而家變返細個嘅你,你感覺點樣呀?
帶孩童一齊回到現在,問正面訊息
Peter,你而家變返成年人嘅你
請你帶埋細個嘅你回到現在,返噃嚟2008年嘅今日
你同埋細個嘅你都學識左一D正面訊息,
所以你同埋細個嘅你都得到成長同埋改變,
話比我聽,你同細個嘅你學倒D乜 – 等回應
仲有呢...即係...因為...
你同埋細個嘅你 因為學識咗 ZZZZZ
你同埋細個嘅你 都因此得到成長同改變
小朋友嘅你,而家可以返去你應該存在的地方,
繼續得到佢應該得到嘅愛護,關懷同保護,好好咁成長
佢亦會停止影響你嘅生活架啦


text:
某日下晝,集比收到咗一封自稱訂製造型USB手指詢價信.冇錯,尼個中年男子正係狐獴大叔!
名為田中建太,係只狐獴,都係一個大叔,更加係頗具人氣嘅打工仔.平時以職場趣事為題材畫畫漫畫,寫寫書,仲有食記分享.揾埋集比之際,狐獴阿正籌劃自己嘅出道計畫,以台灣第一位虛擬中年動物藝人之姿,實踐遺忘多年嘅初衷.事關所有嘅音樂同MV創作皆為大叔獨立發行,要龐大嘅資金挹注,但係嘖嘖募資平台尋求贊助者.為咗回饋贊助者,大叔集比合作,製作出募資限定版嘅造型USB手指公仔.一共推出三款超人氣造型USB手指公仔:田中健太(狐獴大叔),長谷川有子同枝野幸男,並存入三首喇,全新單曲與動畫MV.
-
打樣,校色製作或者洽談過程有乜印象深刻嘅事嗎?
狐獴大叔嘅背後製作團隊係專業嘅動畫製作公司,係設計圖檔嘅修改,側視圖嘅製作同溝通上都好順暢.最難嘅地方其實係於模具製作同滴色製成.因為角色嘅顏色用色多,加上表情細微,令到製作嘅工序繁複.不過,睇到打樣品出爐,真係好畀人有成就感呢!
-
開模製作過程中嘅困難處?
另外,狐獴大叔團隊為咗秉持狐獴站哨天賦,同集比特別強調話希望USB手指都可以非常穩健地直立.但狐獴大叔嘅身材頭重腳輕,全身嘅重心集中係上半身,腳掌著地面積小,經過集比專業嘅製作建議,將狐獴大叔嘅尾作為對腳之外嘅第三個撐啲,達成淡定站立嘅標的.
集比USB手指製作係業界有名氣,狐獴大叔團隊係實際睇過集比同其他企業客戶製作嘅成品後,對集比嘅技術信賴而進行製作打樣,後續嘅服務與製作建議具體且誠意十足,令人覺得滿意.
可以得到客戶嘅信任同青睞,以製作實服人,係集比對於自己最大嘅驕傲!多謝狐獴大叔同幕後製作團隊給予集比呢個合作嘅機會.


text:
博愛醫院歷屆總理聯誼會鄭任安夫人學校-嘉許函
五邑鄒振猷學校-黃樂禧
僑港伍氏宗親會伍時暢紀念學校_獲獎函-劉亦晨
道教青松小學-盧子樂
博愛醫院歷屆總理聯誼會鄭任安夫人學校_嘉許函
仁德天主教小學
中華基督教會蒙黃花沃紀念小學_獲獎函
僑港伍氏宗親會伍時暢紀念學校_嘉許函(1/3)
僑港伍氏宗親會伍時暢紀念學校_嘉許函(2/3)
僑港伍氏宗親會伍時暢紀念學校_嘉許函(3/3)
博愛醫院歷屆總理聯誼會鄭任安夫人學校_嘉許函
保良局方王錦全小學_嘉許函
僑港伍氏宗親會伍時暢紀念學校_嘉許函(1/2)
僑港伍氏宗親會伍時暢紀念學校_嘉許函(2/2)
聖公會聖紀文小學-吳楚穎
順德聯誼總會何日東小學-畢鈺瓏
2018-2019_中華基督教會蒙黃花沃紀念小學_嘉許函
中華基督教會蒙黃花沃紀念小學_王鈺穎,蘇芊羽,曾熙允
僑港伍氏宗親會伍時暢紀念學校_嘉許函
博愛醫院歷屆總理聯誼會鄭任安夫人學校_譚昊朗,文頌山
仁濟醫院羅陳楚思小學 獲獎函-嚴凱晴
仁德天主教小學-獲獎函
中華基督教會蒙黃花沃紀念小學-周柏喬
僑港伍氏宗親會伍時暢紀念學校-嘉許函
鄭任安夫人學校-鍾蕙喬,文頌山,關睛心
鄭任安夫人學校-謝采茵,文頌山
保良局方王錦全小學-陳進謙


text:
提示:以下名字仅为在你起名时提供参考,请勿在未做分析的前提下直接使用.
孔清骅 孔清桦 孔紫涵 孔令熙 孔世哲 孔子欢 孔芝欢 孔丽杰 孔忆涵 孔九奂 孔九焕 孔颖捷 孔繁深 孔繁健 孔军欢 孔育竹 孔远达 孔垂泽 孔垂贤 孔垂长 孔凡硕 孔凡豪 孔凡辉 孔雪芹 孔沛源 孔浩勃 孔玉涛 孔韬霖 孔阔 孔源露 孔子函 孔铎 孔紫晗 孔姊晗 孔令涛 孔鑫晔 孔宇晗 孔子晗 孔倚未 孔盈铨 孔祥兰 孔艺博 孔建 孔卓捷 孔货 孔淑贞 孔宜昕 孔亦昕 孔姿萱 孔宁萱 孔静萱 孔建华 孔仪萱 孔仪昕 孔子忆 孔智贤 孔虞萱 孔令淳 孔令闻 孔心语 孔梓成 孔雅楠 孔梓丞 孔梓尧 孔梓承 孔梓 孔令岩 孔令水 孔令凡 孔繁卓 孔鑫炎 孔昀昊 孔路莎 孔维浩 孔澜清 孔维涵 孔泓懿 孔池 孔馨 孔德成 孔佑仁 孔茗娴 孔次生 孔君雯 孔嘉雯 孔思远 孔芳野 孔德海 孔皓诗 孔薇平 孔羿佩 孔彦露 孔凡奎 孔华珍 孔蓓 孔丹丹 孔凡凤 孔祥李 孔斌桦 孔飞兵 孔繁星 孔德邻 孔德馨 孔锐琦 孔玺钧 孔言光 孔箫音 孔令俊 孔垂训 孔瀚 孔翰 孔予 孔令舜 孔爱明 孔毓轩 孔雨轩 孔迂捷 孔庆威 孔凡伊 孔繁伊 孔利利 孔耀扬 孔维华 孔乙己 孔苗一 孔繁彬 孔凡智 孔乐 孔春华 孔耀民 孔璎 孔嬴 孔祥云 孔海勇 孔彦雨 孔丽坤 孔祥智 孔元元 孔林鑫 孔梓潼 孔杏桥 孔蓓琦 孔楹 孔兴陶 孔陶 孔维林 孔羽 孔唬臣 孔虎臣 孔丽智 孔薪智 孔俊力 孔际强 孔凡惠 孔繁斌 孔晟宇 孔健宇 孔杨林 孔颖杨 孔文霖 孔静仪 孔文路 孔艾 孔雯华 孔秀哲 孔庆辉 孔孟蓓 孔俊 孔穆穆 孔孟晋 孔宪法 孔繁珏 孔苓 孔泠 孔霖 孔伶 孔浣 孔棱 孔繁恬 孔滇 孔淋 孔清 孔铃 孔澄澜 孔王林 孔秀敏 孔菊 孔凡群 孔小方 孔章喜 孔歆 孔祥庚 孔德平 孔菲扬 孔菲洋 孔德耀 孔雅菲 孔凡喜 孔苗善 孔易恬 孔奕恬 孔于宏 孔英军 孔宏伟 孔英宏 孔英俊 孔俐丹 孔维宇 孔维京 孔俊仙 孔颖雯 孔绮 孔祥惠 孔艺权 孔伟安 孔维安 孔凡星 孔令勋 孔雷 孔士钊 孔德钊 孔永建 孔永健 孔保华 孔宪滢 孔德睿 孔淑平 孔攀豪 孔攀 孔馨艺 孔佳宜 孔真 孔蕾蕾 孔源 孔子瀚 孔容可 孔焰 孔艺全 孔艺凡 孔壑桥 孔德健 孔越桥 孔艺橼 孔艳华 孔梦菡 孔闹村 孔沙滩 孔艺缘 孔子菡 孔德源 孔紫菡 孔奕函 孔鹫 孔奕菡 孔俊博 孔艺桥 孔贻涵 孔藓 孔毅涵 孔艺弘 孔毅函 孔奕晗 孔杖 孔罗锅 孔得俊 孔德俊 孔子桥 孔塑桥 孔艺峰 孔艺淼 孔艺莲 孔艺彤 孔艺荃 孔艺桓 孔艺洹 孔飞朝 孔跃然 孔绘然 孔子墨 孔子承 孔子默 孔文析 孔德正 孔乔桥 孔德瑞 孔建兵 孔志方 孔艺源 孔艺泉 孔佳潞 孔臣佑 孔林锋 孔云裳 孔翊嘉 孔堂熙 孔崇瑞 孔繁达 孔铁锋


text:
默劇
默劇(英文:Mime artist)係一種以身體表演嘅藝術,演出者基本唔用文字同語言,只用自己身體嘅形體動作,表現出唔同嘅情緒,情節同故事. 喺好多現代默劇表演之中,演出者甚至唔用任何道具,只以動作畀觀眾感受幻想中嘅無形道具. 有啲默劇表演者為咗令觀眾注意力集中喺佢嘅身體而唔係面部表情,會戴上素白色嘅面具演出[1].
歷史[編輯]
默劇開始進入劇場演出係喺古希臘時期,當時期嘅默劇演員所演出嘅內容係用複雜嘅動作同手勢來描述每日生活嘅片斷.嗰陣時嘅默劇演出原則係建立喺動物行為學上,以教化人心,端正品格為主. 從希臘羅馬時代發源嘅默劇,其實一直存活喺正式劇場演出嘅邊緣,以諷刺或者滑稽嘅方式呈現喺觀眾眼前.
默劇娛樂大眾嘅最高峰係喺中世紀16世紀嘅意大利,為意大利即興喜劇,喺街市或者市集嘅地方演出.街頭演出者開始帶個誇張古怪嘅面具,以彌補技能不足.劇團會離開家鄉到外地去巡迴,傳播至歐洲各地.默劇藝術喺法國廣為流傳時期,好多傳統默劇手勢同默劇動作變得更加廣為人知.
模仿模式[編輯]
- 狀況中嘅模仿
模仿一件事情發生,呢個係喺默劇中最常見嘅模仿方式,例如:拉繩,摸牆,爬梯等.
- 舞蹈中嘅模仿
喺舞蹈動作之中,模仿事情嘅發生.
- 單純嘅模仿
意思即係同戲劇或者舞蹈冇任何關連,只係單純噉利用身體描述事件本身,唔存在任何固定嘅形體作為模仿嘅對象.


text:
前港姐張寶兒同男友袁偉豪較早前以6500萬買聯名豪宅,更傳出佢哋年尾結婚嘅消息,事後袁偉豪直認有呢個計劃,仲講明非張寶兒不娶!
張寶兒日前就率先著起婚紗預演婚禮,呢套比堅尼款婚紗好有睇頭,唔單止中門大開,薄紗更將美腿下嘅神秘領域若隱若現,認真錫士!
講到張寶兒,其實佢講得上係內外兼備嘅千金小姐,曾經修讀工商管理嘅佢,雖然有個富爸爸張煌煌,但佢大學畢業之後選擇喺盛世廣告數碼做項目經理,同喺李錦記健康產品集團做產品發展經理.
選完港姐之後,張寶兒得閑嗰陣會幫老竇打理生意,身為長女嘅張寶兒或者會係內衣生意繼承人,佢老竇投資有道,除咗喺跑馬地持有三個物業之外,前年更一口氣掃入清水灣傲瀧四個單位,物業市值更超過3億元.
咁優秀嘅張寶兒,竟然睇啱咗比自己大10年,學歷低,出身普通屋邨嘅前香港先生袁偉豪.據悉,佢哋喺三年前非洲拍攝《打工捱世界II》而相識相戀.
據悉,當年袁偉豪同舊愛岑杏賢分手半年,更畀傳媒指出袁偉豪一走紅就拋棄陪佢捱窮捱苦嘅女友,之後更火速搭上張寶兒.
不得不說,袁偉豪眼光真係好好,為咗盡快娶張寶兒過門,佢已經公開表示要喺40歲前結婚,即今年年尾,真係替佢哋開心,恭喜曬.
一齊嚟欣賞張寶兒呢輯寫真.
Like MisshkNews Facebook!不出门也能知天下事~


text:
(星洲網圖片)
有啲人話,香港書展年度作家係Middle,香港係唔係唔需要文學喇?講到香港文學已死咁,我反而覺得要拯救香港文學一定要大大力吹捧Middle. 買多啲佢嘅書,畀佢賺更多嘅錢.
香港文學點解痿縮?因為冇錢賺囉,一個叻人就算講心唔講金,但係揸筆隨時乞食,仲可能成世人事業最好嗰陣都冇六位,撈其他行業隨時搵多個零,咁搵鬼入行咩?要留意嘅係,問題唔在於起步點低,而係終點太低,如果一個行業撈得最掂都係月入四,五萬,啲叻人點會肯做?
咁究竟要點做好?鄧小平早有先見之明——「讓小部分人富起來」,就係將啲新一輩作家,唔理好醜,捧上神檯,令佢哋賺多啲,扭轉大家「揸筆乞食」嘅印象,覺得做作家有前途有錢途.
其實大家一直怨香港文學已死,冇新嘅好作家,呢啲說話其實同一個唔肯畀錢嘅好老細一樣,又要馬兒好又要馬兒不吃草,邊有咁so?
可能有人會話,咁Middle之流真係支持唔落呀嘛,咁垃圾.有冇睇過《戰國策》?知唔知千金買骨嘅道理?如果Middle真係你講到咁差(留意係如果呀),咁佢咁差都搵咁多錢嘅時候,啲叻人又或者啲自認為好過Middle嘅人一定會入行,務求搵得多過Middle囉!
只要有希望成功,哪怕係一百個得一個,啲懷住作家夢嘅人都會好有自信,覺得自己做到嗰一個.多人入行,入面自自然然有叻人.
再者,當啲鍾意文學嘅人都睇唔起依家嘅文學,你點叫啲老細投資香港文學?人哋都只會睇唔起揸筆嘅人,覺得揸筆嘅都係乞兒.想搞起香港文學,最理性嘅方法就係起爐圍爐,正所謂新爐冇人要,圍開有人爭.當一個行業咁細,新人係好難入行,「Middle幫我寫篇文收我四位數,你憑咩都收我四位數?(唔係呢行唔知價)」,冇錯,你嗰行嘅龍頭都咁cheap,唔通你呢啲細嘅會有啖好食?
所以,要多人入行,要有好嘅文學作品就要大大力吹捧啲你哋睇唔起嘅人,瘋狂派高帽,吹到啲外行人都嚇親,覺得要尊敬佢哋(唔單單係尊重),畀個大家價佢哋而唔係乞兒價佢哋.下次稱呼Middle不如叫佢中先生.


text:
春茶產量最多,冬茶產量最少
春天氣候適宜植物生長,所以自然茶葉嘅產量就最多.春茶經常有「嫩採」嘅現象,飲落口嘅滋味會更濃,但又帶有啲未熟成嫩菁嘅苦味.
冬天茶產量最少,一般茶農會等茶菁成熟之後再採收,亦同時係冬茶香氣細膩,苦澀感低嘅原因.冬茶又俗稱「尾水仔」,根據節氣,由小雪(十一月中後)開始屬於產季,一直到第二年大寒(十二月底)結束為止.由於冬季日夜溫差比較大,茶葉生長速度放慢,能夠做到完全熟成,飲起嚟就會少苦味而多甘甜.
茶葉生長環境
春茶:「早春茶」嘅風味其實不如氣溫回暖之後所產出嘅「正春茶」.由於早春茶喺天氣寒冷嘅時候萌芽,所以泥土入面嘅微生物作用低,令佢無辦法完整吸收養分,茶葉只好依賴身體內部儲存嘅養分生長;而春芽春採嘅正春茶就因為氣溫適宜,土壤肥沃而生長旺盛,出產成高品質茶葉嘅機率就較高喇.
冬茶:由於溫度越低,茶葉就生長得越慢,白然熟成嘅結構就越細膩.冬片茶又被稱為「六水」或者「七水仔茶」.指嘅就係每年一月摘嘅冬茶嫩芽,平均每十斤茶菁就可以產出一斤冬片茶,所以係非常珍貴㗎.
冬茶嘅採收期期間日夜溫差大,日照時間比較短,茶葉生長嘅速度會變慢,而且氣候暖化令茶樹提早咗冒出新芽,所以呢嗰時候採收嘅茶就叫做「冬片茶」,佢相比一般嘅冬茶幾乎𥘅苦澀味,茶湯甘甜醇厚,韻味又滑順細膩.就因為咁冬片茶葉食起嚟就有啲似高山茶嘅喉韻,喺行家必飲嘅好茶嚟㗎.
外觀型態
由乾茶葉嚟睇:春茶葉嘅梗部比較粗壯,葉片較曾厚實,色澤翠綠均勻,冬茶嘅色澤比較淡,毛茶黃片會多啲,顏色就冇咁均勻.
沖咗嘅茶葉嚟睇:春茶喺沖泡啊時候茶葉下沉得比較快,香氣馥郁,茶湯嘅色澤清澈明亮,芽葉較為多,葉脈細密;冬茶就香氣淡雅,風味柔順,茶湯色澤雅致,芽葉邊緣較為明顯.
冬茶回沖次數比春茶少
春茶:葉同葉之間嘅空枝較長,含水量較多,自然比較耐泡,每壺茶大概可以沖六至七次仍然好香茶味.
冬茶:葉同葉之間的空枝較短,含水量較少,所以每壺茶只可以沖三至四次,之後就冇乜茶味,得翻餘喉韻.
春茶:入口清香帶甜味,而且沖耐咗仍然飲得出甘甜,所以喺「喝茶湯」.
冬茶:底蘊深厚,喉韻深遠回甘,香氣淡雅,唔似春茶咁芬芳濃郁,以柔順見長,所以「喝冬香」其實指嘅就係飲茶入喉之後嗰韻味揮之不去.


text:
又到排名日~ 蝠真係好鍾意玩排名ww 仲有好多嘢準備要排㗎!等我(咦?w
(唔好問我點解今個月會貼咗圖先XDDDDDDD(決して罪滅ぼしではない(ホント?
.
還記得當初どぅーさん畢業,個排名唔放佢嘅時候,雖然知道係かみこ㗎啦,但係真係唔太想放非MM上榜top.有部份係心理上唔想改咗有啲「傳統」,覺得改咗返唔到轉頭.事隔一年… 唔只top,2,3,4都俾人搶埋,最高嘅MM係no.5,仲要係唔穩… 隨時會….不得了… 其實都幾大件事(?) 時代變了(喂w
こぶし繼續係蝠嘅最愛.雖然呢排成日榨汁,又會睇下新人咁,但係こぶしas a whole喺蝠心目中仍然係最強!
かりん♡ 蝠呢兩個月睇嘅汁汁一定多過之前5年半加埋ww 由只係睇まなかちゃん加入後嘅汁,蔓延到去睇7汁.不過好老實講真係蝠對汁汁嘅切入點係因為まなかちゃん,冇咗佢硬係覺得有啲嘢唔對路.睇得好開心但會覺得唔係我想要嘅嘢… 而且因為まなかん唔係嗰啲只會企喺度唔出聲嘅,睇汁聽唔到佢把聲就覺得少咗啲嘢.哈,相信好多人同我係正相反XDDD 但係因為睇得多見到好多かりん,佢大概都唔會點跌.
被兩個汁汁夾住嘅8,9,10我都唔知講咩好… こぶ係咪真係要郁?呢道唔知點算… 至於DiDi,其實我比各位甚至自己想像中更加留意佢.而且佢成日會喺我睇嘅成員嘅blog出現… 呢個都幾重要.
於是,唔知點解まなかん冇郁… 太不可思議啦呢個狀態….係咪蝠最近個TOP10真係咁札實… 定係其實係假象.各位就當呢個係史上最大嘅騙局咁睇住先啦(- -;;;;(願意接受被擲蛋擲蕃茄擲香蕉擲垃圾orz
まなかちゃん拉我去睇汁汁我最大嘅得著係執到るーちゃん.佢而家喺蝠排名上嘅呢一個block(12,13,14),全部都係靠把聲取得位置.不斷地聽るーちゃん唱歌真係越來越鍾意佢把聲… 蝠聽《シンクロ.》佢嗰兩段次次都會瘋叫ww 仲會升㗎佢!保證!
跳過中間嗰堆純粋係生存確認嘅人同埋嗰兩個唔知喺度做乜嘅人(←本來係三個… 但我真係覺得佢哋喺度實在太無謂… 如果呢個狀態持續,我大概會一個一個咁cut走佢哋),各位望一望no.27我地有りか様♡ 自從喺アタックno.1舞台劇被佢電咗一嘢之後到而家都仲好有feel!佢係真~心~可~愛!!比較唔睇新嘢嘅蝠因為佢而家都會睇下Beyooooods(起碼睇Hello Con唔skip),真心鍾意!愛麗絲造型完全係身中多箭orz
最後嘅highlight係no.35嘅はち同埋no.38嘅れら.呢兩個有機上呀真係!尤其係はーちゃん.最近有舊友話做乜我而家咁快會睇新成員(我哋認識嘅時候係一齊鍾意愛妹嘅時候,佢知我新成員係完全唔睇甚至係會討厭一年半載(in fact, 7期8期係一世都冇鍾意過),所以佢有啲驚訝).我答佢話除咗睇48系喺嗰幾年train咗少少自己嘅接受能力之外,問題真係因為佢哋入嘅係Angerme.
我知我知,13期我都算快,但重點係我晨早就識DiDi… 14期又係ちぃ… 至於最具爭議性(?) 嘅まなか入汁汁事件… 蝠係跟まなか入所以完全係論外,唔係我接唔接受,而係人哋接唔接受佢w 所以total fresh嘅加入Angerme今次呢兩個係最近首次.
所以點解係因為Angerme?睇過佢哋同新成員初對面嘅youtube就會知,成員係零秒就將佢哋當自己人(2017年ふなっき同かわむ入都係).嗱,我係睇かみこ頭嘅,佢咁welcoming,我冇任何理由去reject.其實唔只佢,全隊都係.作為一隊咁嘅team嘅fans,真係除非個新成員係好唔掂,如果唔係都唔會點抗拒.加上… はち係研修生北海道出身… 嗯,知咩事啦!XDDDD
最後尾嗰幾個就… 真係唔洗咁認真嘅,都係啲最近睇Hello Con會望多眼但又唔算太在意嘅人.江口同岡村係睇りかちゃま嘅時候會睇到嘅人咁囉.きしもん就係睇つば會睇到… 其實係咪應該放小野田先啱呢…
以上!


text: (香港馬桶漏水 水箱沒水 防水公司)香港通渠大王公司(馬桶漏水 水箱沒水防水公司Tel:62728207)香港李鄭屋邨防水公司, 防水工程 高雄|東頭邨防水公司, 梨木樹村防水公司, 樂富邨防水公司, 樂湖居防水公司, 樂華邨防水公司,美東邨防水公司, 美樂花園防水公司, 美湖居防水公司, 翠寧花園防水公司, 翠屏邨防水公司, 翠湖居防水公司, 翠瑤苑防水公司, 翠竹花園防水公司, 興田邨防水公司, 良景邨防水公司, 荔景村防水公司, 荔欣苑防水公司, 華荔邨防水公司, 葵俊苑防水公司, 葵康苑防水公司, 葵涌防水公司, 葵涌邨防水公司, 葵盛東邨防水公司, 葵盛西邨防水公司, 葵盛邨防水公司, 葵聯邨防水公司,廣田邨防水公司, 建生邨防水公司, 彩峰苑防水公司, 彩德邨防水公司,青雅苑防水公司, 順利邨防水公司, 順天邨防水公司, 香港通渠大王公司,順安邨防水公司, 順緻苑防水公司, 頌富防水公司, 高俊苑防水公司, 高怡邨防水公司, 高盛臺防水公司, 高翔苑防水公司, 鯉安苑防水公司, 鯉魚門邨防水公司, 鳳庭苑防水公司, 鳳德邨防水公司, 鳳禮苑防水公司, 鳳鑽苑防水公司, 鵬程苑防水公司, 麗安村防水公司,香港通渠大王公司 麗晶花園防水公司, 防水工程 高雄|麗湖居防水公司, 麗瑤邨防水公司, 麗閣邨防水公司,樂雅苑防水公司,防水工程 高雄 橫頭磡邨防水公司,防水工程 高雄 水邊圍邨防水公司, 沙田坳邨防水公司, 油塘中心防水公司, 油塘邨防水公司, 油翠苑防水公司, 景峰花園防水公司, 防水工程 高雄|彩盈邨防水公司, 彩福邨防水公司, 彩虹邨防水公司, 彩輝邨防水公司, 彩雲邨防水公司,彩霞邨防水公司,德強苑防水公司,德田邨防水公司,怡峰苑防水公司,怡閣苑防水公司,怡靖苑防水公司,悅湖山莊防水公司, 悅麗苑防水公司, 慈安苑防水公司, 防水工程 高雄|慈康邨防水公司, 慈愛苑防水公司, 慈樂邨防水公司, 慈正邨防水公司, 慈民邨防水公司, 振華苑防水公司, 新北江防水公司, 新圍苑防水公司, 新麗花園防水公司, 葵興邨防水公司, 葵芳邨防水公司, 葵賢苑防水公司, 藍田邨防水公司, 蘇屋邨防水公司, 蝴蝶邨防水公司, 象山邨防水公司, 賞湖居防水公司, 賢麗苑防水公司,油麗邨防水公司, 海悅花園防水公司, 海麗邨防水公司, 清麗苑防水公司, 湖景邨防水公司, 滿樂高樓防水公司, 澤安邨防水公司, 澤豐花園防水公司, 牛頭角上邨防水公司, 牛頭角下邨防水公司, 玉蓮臺防水公司, 瓊山苑防水公司, 瓊軒苑防水公司, 瓊麗苑防水公司, 田景邨防水公司, 白田邨防水公司, 盈福苑防水公司, 石圍角邨防水公司, 石硤尾邨防水公司, 石籬邨防水公司, 石蔭東邨防水公司, 石蔭邨防水公司, 祈德尊新邨防水公司,防水工程 高雄 祖堯村防水公司, 祥和苑防水公司, 福來村防水公司, 秀茂坪南邨防水公司, 秀茂坪邨防水公司, 竹園北邨防水公司, 竹園南邨防水公司, 竹園邨防水公司, 置樂花園防水公司,防水工程 高雄|黃大仙上邨防水公司, 黃大仙下邨防水公司.馬桶漏水 水箱沒水.Tel:62728207香港通渠大王公司-Email:wypshansu@sina.com防水工程|防水工程 高雄|防水工程神器|防水工程公司|防水工程 高雄|維修水喉|建築物防水|防水工程專家|24小時防水工程|高壓防水工程|恆安邨香港通渠大王公司Email:wypshansu@sina.com一般防水工程方法|維修水喉|防水工程博客|防水工程教學|防水工程服務|防水工程|高壓防水工程. 恆安邨尖沙咀防水工程,佐敦防水工程,油麻地防水工程,旺角防水工程, 黃埔花園防水工程|奧運站防水工程 淘大花園防水工程|沙田第一城防水工程 銀禧花園防水工程|新港城防水工程 大埔中心防水工程|大埔八號花園防水工程 防水工程 高雄|太湖花園防水工程|牽情間防水工程 防水工程 高雄|花都廣場防水工程|維景灣畔防水工程|防水工程 高雄 新都城防水工程|新港城防水工程 防水工程 高雄|東港城防水工程|將軍澳中心防水工程 將軍澳廣場防水工程|天晉防水工程恆安邨日出康城防水工程|蔚藍灣畔防水工程香港通渠大王公司映灣園防水工程匯景花園防水工程 麗港城防水工程|海濱花園防水工程 防水工程 高雄|綠楊新邨防水工程|荃威花園防水工程 荃景花園防水工程|荃灣中心防水工程恆安邨麗城花園防水工程|愉景新城防水工程 |62728207|翠怡花園防水工程|盈翠半島防水工程|62728207|珀麗灣防水工程|防水工程 高雄豪景花園防水工程恆安邨新屯門中心防水工程|防水工程 高雄大興花園防水工程 防水工程 高雄|豫豐花園防水工程|嘉湖山莊防水工程|62728207|防水工程 高雄金獅花園防水工程|藍天海岸防水工程|香港通渠大王公司|紅山半島防水工程|太子防水工程,防水工程 高雄長沙灣防水工程,荔枝角防水工程,美孚防水工程,九龍城防水工程,62728207|九龍塘防水工程,黃大仙防水工程,彩虹防水工程,慈雲山防水工程,秀茂坪防水工程,觀塘防水工程,恆安邨|將軍澳防水工程,香港通渠大王公司|寶琳防水工程紅磡防水工程 九龍防水工程 九龍灣防水工程九龍塘防水工程 九龍城防水工程 美孚防水工程|何文田防水工程 西半山防水工程 炮台山防水工程,筲箕灣防水工程 鑽石山防水工程|彩虹防水工程 大坑防水工程 啟德防水工程|南昌防水工程牛頭角防水工程 東涌防水工程|調景嶺防水工程 赤柱防水工程 南區防水工程|香港防水工程 香港仔中心防水工程|貝沙灣防水工程 海怡半島防水工程|陽明山莊防水工程 城市花園防水工程|南豐新邨防水工程 鯉景灣防水工程|美孚新邨防水工程


text:
前港姐單文柔喺今年4月份嗰陣就宣布誕下「小豬比」Quinta,不過由于BB仲細,單文柔就暫時停工照顧小朋友,但系較早時就獲得老公陳展鵬嘅首肯,更表示力撐其復出做野.
不過冇諗到單文柔咁快就「復出」,日前佢就為兒童節目擔任嘉賓,兼夾都借啲意與主持人之一嘅好友馬俊杰敘舊,而好友都喺社交平台上曬出咗幾張相,見到單文柔升呢為人母之後容光煥發,紅粉緋緋噉樣.
而單文柔似乎都準備好要全面回歸幕前嘅工作,見到佢狀態大勇,而作為好拍乸嘅馬俊杰都大贊話:「今日有個賢良淑德嘅靚媽咪嚟做Big Big Kids嘉賓,又好耐冇見,生完仲系咁Fit咁靚,仲賢淑咗」.
1990年出世嘅單文柔,喺香港專業教育學院葵涌分校就讀設計,後來就去英國升讀倫敦藝術大學倫敦時尚學院,修讀布料設計學士課程,入行前曾經任職布料設計員嘅佢.
喺2016年嘅時候,就參加咗TVB嘅《香港小姐競選》,最後可惜落選.
不過備受賞識嘅佢,喺選美結束之後就進入到TVB,兼夾入讀為期三個月嘅演藝進修班,開始發展其演藝事業,由于其形象單純善良,單文柔多數都系擔任兒童節目嘅主持.
單文柔除咗收獲一眾藝人朋友同演出經驗之外,最大嘅收獲就系識咗老公陳展鵬,仲記記得兩個人喺一開始秘密拍拖之外,到後尾慢慢默認戀情,兼夾兩人感情火速升溫,喺舊年嘅9月份就宣佈婚訊,繼而舉行婚禮兼夾分享成功佗B好消息,真係雙喜臨門.
而喺今年嘅時候,單文柔更加升呢做人母,希望佢可以早日恢復狀態,都期待佢可以繼續畀我哋帶嚟多啲更精彩嘅作品,祝福祝福!
Like MisshkNews Facebook!不出门也能知天下事~


text:
總結
利好:
總結利好因素有八個,次序是:
- 失業率低
- MC門檻高
- 每年五萬人結婚
- 低息環境
- 每日150 人 新移民
- 七成私樓供滿
- 新樓供應少
- 各國印銀紙
利淡:
總結利淡因素有4個,次序是:
- 市民人工無法支持高昂嘅樓價.
- 全球不穩定性包括 突發事件, 例如戰爭,豬瘟 可能會發生.
- 香港 二按數字成迷 容易引發資金鏈斷裂
- 全球GDP增長 放緩 經濟有向行下壓力
補充
有小小想補充 ,頭先講過咁多點 ,每件原因都有唔同嘅影響力, 好多不確定性 .
但我哋應該注意嘅就係 有邊啲 原因係 冇不確定性 ,即係一定會發生嘅事或者好大機會發生嘅事 ,例如每日150人,高結婚人數, MC收得好緊, 七成人供滿樓 ,房屋供應少呢幾點 係好大好大機會(一定)發生嘅時候, 你亦要知道每一個原因都有唔同嘅機會嘅發生機率同埋佢嘅影響力.
我哋分析每件事嘅時候 除咗睇下觀嘅事實數據之外 ,亦都十分之重視 個人 嘅常識推論 ,多代入角色將自己代入業主,又或者將自己代入買家嘅情況, 最後再作出每一個點嘅考量 你就比較容易得出嚟嘅結論.
所以我個人認為樓市最終係偏向升市
以上嘅分析純屬個人嘅分享, 如果有啲咩想留言討論可以喺下面留.


text:
今日美中不足就係唔可以見到揚帆嘅鴨靈號,不過小小豬聽左導遊哥哥話夜晚遊船海都有另一個靚景之後,佢就已經心思思好想再嚟搭多次.哈哈哈...咁如果下年生日仿然有生日優惠,我都好樂意嚟上嚟鴨靈號睇埋個夜景嘅!
2018年8月9日星期四
(期待已久的節目)鴨靈號生日海上遊
9 AUGUST 2018(THU)
經船長叔叔提意,我地揀左船尾甲板上嘅靚位,因為依個位係可以睇晒成隻船同埋會睇到海上嘅靚風景呀~
鴨靈號係香港依家唯一仍在行駛嘅古董中式帆船,當然我地都好期待可以見到佢拉帆嘅樣.不過只怪今日海面太大風,為左安全所以冇打開帆,見唔到揚帆都有少少失望~
每一位乘客都可以有一份飲品提供(選擇酒精類飲品都可以),我地邊飲晒邊睇風景都好寫意呀~
初時行駛都比較大浪,所以船長叔叔都唔建議我地周圍,所以我地都好乖乖咁坐定定係甲板上.當船駛到海中心時,風浪明顯細左多好,我地就當然爭取時間落船下層參觀下啦(當然我地都係慢慢行,亦都唔敢行得太前,始終安全係最重要嘛).
船頭就係拉帆嘅位置~
仲有一系列以前漁民嘅捕魚用具~
由於鴨靈號曾經下沉,經熱心人安排從海底打撈出來,再經過修復先可以保留原貌.為左紀念鴨靈號嘅歷史,所以依家船上亦都保留之前嘅船鐘同埋其中一件木船材料作為留念~
雖然依家都只係用作觀賞之用,但都依然保留一啲傳統習慣,就好似開船同拍岸時都仍然會敲鐘,好等通知附近嘅船有為準備.所以依個鐘係好重要,唔可以亂敲呀~
仲有一套漁民嘅雨衣~
船上仲可以俾小朋友寫願望咭~
寫完再掛上船周圍,等啲風吹吹個願望咭咁就會達成願望啦~
船上都有一名導賞叔叔為大家介紹鴨靈號歷史同埋沿途嘅風景特式,由於船上都係以外藉人仕為主,所以都係會以英語講解~
船長叔叔怕小小豬聽得唔太明白,所以就安排左一位導遊哥哥為小小豬介紹鴨靈號歷史,仲教佢用依啲捕魚用具添~
原來鴨靈號都已經63年歷史,係香港依家唯一仿然運作嘅古董中式三帆木船,經過覆修及改裝加設引擎之後,就成為古董三帆觀光帆船,可以等公眾及遊客登船遊覽維港景色!
小小豬依一身漁夫造型得唔得呢~
原來依一個葫蘆係以前小朋友嘅救生用具嚟呀~
依個竹筒我地研究左好耐,原來就係用嚟捉小魚仔嘅~
小小豬仲跟副船長學編織漁網添~
由於我用生日優惠上船,所以船長叔叔都知道係傻豬仔嘅生日,就為佢準備左一個小驚喜,同佢唱生日歌慶祝又有小心意卡添~
只可以用玩樂不知時日過嚟形容,原來我地經過大約一個鐘左右嘅船程,係海上行左一個轉,話咁快我地就返回尖沙咀碼頭啦~
今日美中不足就係唔可以見到揚帆嘅鴨靈號,不過小小豬聽左導遊哥哥話夜晚遊船海都有另一個靚景之後,佢就已經心思思好想再嚟搭多次.哈哈哈...咁如果下年生日仿然有生日優惠,我都好樂意嚟上嚟鴨靈號睇埋個夜景嘅!
訂閱: 發佈留言 (Atom)


text:
- 阿四:
- 陳總,你噚日去咗天水圍北參觀幾間新開嘅銀行分行喎.點解嘅?
- 陳德霖:
- 我成日講普及金融,其中一樣就係鼓勵銀行改善分行覆蓋,為市民提供基本銀行服務,履行銀行嘅社會責任.經過一段時間嘅協調,今年應該會有大約十間實體分行開張.我噚日去天水圍北參觀嘅三間分行,其中有兩間都係喺暑假剛開張,另一間營業咗差唔多八個月.
- 阿四:
- 三間夠唔夠㗎?
- 陳德霖:
- 其實年幾前,已經有兩間發鈔銀行嘅流動分行先後進駐呢區.而呢三間分行亦進一步可以為附近七個公共屋邨,兩個居屋屋苑嘅居民提供服務.聽返幾間銀行嘅職員講,街坊反應都唔錯.例如開業無耐嘅分行已經開咗唔少新戶口.原來呢幾間銀行職員都住喺附近,返工都好方便.
- 阿四:
- 我知道另外兩間銀行嘅設計都幾特別,其中一間放咗兩部傳統櫃員機再加一部視像櫃員機.只要一拎起視像櫃員機嘅電話,就可以同銀行職員視像對話,解答疑難.就算唔識用呢部機都唔怕,因為現場有銀行職員教路,仲係周一至周六開到夜晚七點,打工仔收工都用到.佢哋嘅櫃員機可以打埋簿㗎,而另一個特色就係就算唔記得提款卡,都可以小額提款!
- 陳德霖:
- 我哋經常鼓勵銀行善用金融科技,呢個正係成功嘅例子.另一間銀行設計落足心思,將其中一個櫃位嘅高度調低,方便返使用輪椅嘅人士.呢啲小小改動,對提升普及金融有大大幫助!
- 阿四:
- 頭先你話今年會有十間實體分行開張,點解得十間咁少?
- 陳德霖:
- 呢十間都係講緊喺一啲比較偏遠地區同公共屋邨開㗎.銀行開實體分行有好多考慮,除咗成本效益之外,你都知香港地搵舖位唔係話咁易.況且大勢所趨,銀行愈來愈數碼化同利用金融科技,透過實體分行使用服務嘅比例可能會愈來愈少.
- 阿四:
- 我知道金管局推動緊唔少普及金融嘅工作,陳總裁記得喺度同大家分享!
金管局總裁陳德霖參觀天水圍北區三間新開嘅銀行,其中一間調低咗櫃位高位,方便輪椅使用者.
想問多啲有關金管局工作,歡迎電郵到小森,阿四專用郵箱:
88hkma@hkma.gov.hk


text:
話咁快就一個學段結束;覺得自己仍然係未適應到「阿囡返左成個學段仲適應緊」既事實.學校咁啱攪左一個家長晚會請左學校社工同埋兩位較資深既家長(即係個仔,囡已經讀緊較高年級)同我地分享下佢地既經驗,於是放工就返左去學校度偷下師.
放工去到學校已經過左7:30,社工黎姑娘已經開始分享緊佢開學以來對一年級同學既觀察:可能因為今年有好多弟弟妹妹入學,大部分小一既同學都適應得好好,好似已經好熟間學校咁樣.不過,黎姑娘仍然勸勉家長們事不宜「早」 – 不宜過早完全放手,小朋友其實仲需要時間適應同埋家長既幫手.聽完有少少覺得正中要害.
之後就輪到兩位資深既家長同大家分享佢地既實戰經驗,內容生動貼地又攪笑(我發覺呢間學校無論校長,教職員以至啲家長都幾有幽默感…唔知各位同學仔家長同意嗎?).其中一位家長既分享更加令我印象深刻.
呢一位分享既家長有一個小朋友,今年已經啱啱上左中學部.佢既分享主要圍繞我地作為家長應該用咩心態面對子女既學習同適應問題 – 簡單啲講,就係「睇開啲」.
佢舉左一系列係小一同學身上會發生既事,大家不妨睇下你既小朋友中左幾多樣:
- 佢係咪個書包亂到七彩,啲工作紙啲角梅晒,書同作業好似垃圾一樣?
- 係咪一到測驗,你就要係WhatsApp度「尋找worksheet的故事」?
- 係咪默書測驗明明讀左,轉頭默完測完返黎又完全唔識?
- 係咪測驗果陣明明有提供答案,但佢照抄都抄錯?
我覺得自己好似去睇相果陣比個算命佬不斷講中我既心事一樣.
呢個時候呢位家長同大家講唔好氣餒同勞氣 – 因為個個小朋友都係咁.千祈唔好以為係因為佢地唔專心,又或者以為你不斷咁蛾佢check多十次佢就會識得做返啱.其實呢個可能同年紀比較有關係,以佢既經驗,小一比careless mistakes扣你10幾20分真係閒閒地,但上到三,四年級你會睇到佢有明顯地改善.
當然,當你發現佢身邊有同學仔做得到或者做得比佢好果時,你未必可以咁從容面對.例如呢位家長話佢有一次係學校lunch做義工果陣見到佢個仔,從佢個仔既嘴角能清楚分辦出佢果日係食茄汁飯 – 果一刻佢心諗:點解佢隔離位個同學咁乾淨又拎晒紙巾抺,但我個仔咁樣架…
只要你一開始比較,你就越睇佢越唔順眼.不過空談「唔好比較」又實在係無用,人之常情嘛.
於是呢位家長就提出一個我稱之為「生果論」既方法比大家平衡返個情緒.
「生果論」就係你要當所有小朋友都係生果.生果係一個種類,但每一種生果都唔一樣;你唔會拎個蘋果同個橙黎比較邊個好啲,所以同樣道理你唔應該拎你個小朋友同人地比較.
每當佢火遮眼睇自己小朋友唔順眼既時候,佢就同自己講:「我個仔係榴連……我個仔係榴連……」.講完諗完,個心多多少少舒服一點.
到底實質去到我火遮眼果陣我仲可唔可以咁冷靜咁將佢有如生果般對待我就不得而知.不過我倒係有認真思考:如果阿囡係一個生果,佢係咩生果呢?
就呢事我決定問返當事人.
我:你覺得自己似邊樣生果?
囡:提子囉.
我:點解呢?
囡:因為我好甜囉.
雖然自己做爸爸既心入面十二萬分支持呢個答案,不過把口都係講左句:女仔黎架矜持少少唔好咁講嘛……
photo credit: Kevin Lau @ Flickr


text:
九月一日開學,九月四日打風,九月五日依然係適應日媽媽陪返學一個鐘(請參閱:5-9-2017:半熟手媽媽28m.30年後返幼稚園讀書),由九月六日開始,就要自己返三個鐘啦,到咗今日九月十三日,自己返學足足夠一個星期了,可以回顧一下~
星期一,三都係著運動衫~我覺得運動衫舒服啲,活動自然啲輕鬆啲~
屯門半晝N班唔多,報學校時都冇報好多間,其實基本上交通都唔太方便,而家學校返咗一個幾星期印象都唔錯,但究竟K1要唔要繼續係度讀,最重要都係返學放學方唔方便嘅問題~返學路線方面,我諗而家都開始掌握得比較好,開學前本身打算搭小巴出市中心再轉去學校屋苑嘅小巴,咁樣可以行路行得相對少啲,不過要等兩次車太多變數,我呢啲好怕返學遲到嘅人太大壓力,如果曉曉唔係太攰都唔好採取呢條路線~上唔到小巴要唔要搭巴士去市中心?原來係nonono,因為巴士停站太多,又太多人上落,車程耐好多,落車位又唔太好要行遠好多,下次唔好諗了~今日嘅路線都唔錯,屋企搭小巴去到屯門診所再行過去,google話650m行12分鐘,之前試過一次行一半買包包坐低食完再繼續行,平路都ok,到上斜,而且都幾斜嗰段曉就唔太願意行,要氹下又行下又搵嘢玩下咁同佢行上去,鬥志鬥力,今日係屋企食完早餐先出去,好叻喎,落車全程自己行冇抱過,又冇拖拖拉拉,行得好合作,最後花咗17分鐘就到學校了,都唔錯~如果天氣唔太差似乎呢條路線都係最好,最怕就係屋企樓下上唔到小巴就麻煩啲~
say goodbye方面,上星期可以陪到入課室,爸媽陪到9:00先出嚟,第一日就犀利咯,老師拍響搖鼓嗰下,幾秒之內課室迅間變成煉獄,或者修羅場,牽衣頓足攔道哭,哭聲直上竿雲霄,實在太誇張了,有啲小朋友邊大喊邊扯住爸媽嘅衫唔俾佢哋走,有啲要老師捉住~曉?我一同佢講我要走就扁嘴,幾秒後就大喊,不過佢就冇追出嚟,坐係自己個位嚎哭~其實當時我覺得有少少好笑多過心痛,因為果然如大家預期嘅一樣,咁呢個係過程嚟嘅,無論係N班定係K1都要經歷~睇啲文章教,家長要溫柔而堅定咁樣道別,唔好顯得太唔捨得,情緒唔好影響小朋友,要盡量自然,我都希望曉盡快適應啦~
至於我自由嘅三個鐘之中,我發覺最好都係唔好走咁遠,自從陀住曉之後,我個Physical會籍已經荒廢,而家終於又入下場用下啦~大住個肚其實我都唔想做gym,我都怕俾職員趕落嚟,所以淨係有踩過單車,其他機都唔敢玩,不過Physical有個好大嘅休息區,有free wifi可以輕鬆上網,打blog,煲劇,睇書,既然呢度有locker,有廁所,有水飲,有冷氣,有wifi,有舒服嘅位坐,點解要專登行咁遠去圖書館?我而家就坐係Physical度打緊blog﹗yeah~啱啱星期一嗰日有啲後悔,我去嘆咗個大早餐,食得太飽滯滯地不特止(其實2nd trimester嘅我好大食,極少會食滯,嗰個早餐真係太大份),仲食晒啲時間去,之後九點幾十點去街市買餸原來超級多人,我從來未試過咁早去買餸,以前同曉去早極都十點幾,近期多數係十一點幾先去,買相同嘅餸,點解要花咁多時間同人去逼?我又冇乜眼光揀到啲靚嘢,早買遲買其實分別不太~結果買完餸返到屋企放低啲嘢入雪櫃,坐得冇耐又要出門口去接曉~實在太太太唔值得了﹗第時都係星期日買定晒餸,星期一享受下自由活動時間就好~
接放學方面,睇過啲文章講過,課室入面早啲被家長接走嘅小朋友會更有自信,心理健康更好,所以上個星期三第一次接放學時我早啲去到學校門口排隊,哇,我十一點半去到,前面已經有五六個家屋排緊﹗原來到十二點時,先會有校車隊伍出嚟,之後先輪到我哋入去課室接小朋友~第一日時係玻璃窗望入課室見到曉呆呆地,好似好攰咁,前面嘅小朋友開始放學佢就周圍望,表情有啲凝重,到我接佢時佢扁嘴,忍住忍住忍住,最終都冇喊到~上星期三嗰見佢咁攰,我哋搭的士時佢就瞓著咗,返到屋企醒咗之後唔肯再瞓﹗搞一大餐我起身去煮午飯,食完又搞一大輪先再瞓過,又唔敢俾佢瞓咁耐怕夜晚又唔駛瞓,佢瞓時又一直要黏住我走都走唔開~啱啱嘅星期一佢終於跟我嘅劇本演出,我哋搭小巴返屋企時先瞓著,抱到佢返屋企繼續瞓,瞓左足足三個鐘先醒,咁先似樣嘛,返學咁攰,唔瞓多啲邊度似樣?之前返一個鐘都瞓三個鐘,有乜理由返三個鐘會唔瞓?尋日去葉太姨姨度時就出事,放學回程去姨姨度時瞓咗,到屋企時醒咗,咁就急叉咗電,玩玩玩成個下晝,我六點左右一接佢就倒下,返到屋企繼續瞓,七點幾叫都唔係好叫得醒,超級黏住我唔俾我去煮飯(飯就煮好,餸都洗切好,但佢唔放我去炒菜煎魚),捉咗佢去沖個涼睇下會唔會醒下,但沖完涼都寧願繼續瞓,結果晚飯都冇食,瞓到今朝七點鐘﹗﹗我就要等爸爸放工返到嚟炒菜煎魚,我偷偷摸摸離開到睡房先有得食飯呀陰公~曉,放咗學乖乖地瞓覺咪好囉,搞到飯又食唔到,又冇得同爸媽玩同傾計~
每一日我都會問下曉係學校做咗啲咩,雖然冇辦法確認真偽,我啲closed end嘅yes/no question有機會套錯料,但佢自己爆出嚟嘅肯定唔可以無中生有吧﹗佢話有做手工,老師教我點點點,有紅色同綠色,要著肩肩,點完要抹手,大家覺得佢哋做乜?應該係手指畫吧﹗後來係學校影嘅照片度確認咗係﹗另外著咗運動衫嗰日想知佢做咗咩運動,我哋不停問有冇sir滑梯,有冇捐窿窿,有冇跳,有冇跑,問極都冇乜收獲,佢自己爆出嚟話騎咗馬馬,粉紅色,呢個應該係事實吧?問佢有冇睇書,老師有冇講故事,有一日佢話老師講咗兔兔,另一日佢話講咗老鼠同貓貓,我從來未同佢講過老鼠同貓貓嘅故事,呢個應該係真吧?至於茶點食咗咩,佢有一日答到係蘋果,呢個係其他家長口中確認咗,但佢話有餅餅,呢個又好似冇喎?又有另一日話食麵包,有啲豆係入面,係咪紅豆包?後來從其他家長度得知有食過紅豆包,不過日期好似唔吻口,係咪mix up咗時序?尋日食粥呢個都係事實,佢話佢冇食到,真係冇食?點解呀?曉咁鍾意食嘢?你唔係冇乜機度食唔到嘢啩?佢就話好似唔好食咁~不過放學時老師話佢有喊一陣陣,有得食同有得玩就冇事咁,咁究竟你有冇食茶點呀?
其實都好想知多啲佢返學嘅情況,學校會係課室門口貼咗啲相出嚟,不過只有排隊接放學時可以睇一陣,我都未有機會仔細睇,接放學時個個都心急,老師同每個家長只可以講到一兩句~不過,成班有成28個小朋友,班主任老師係咪真係留意到每一個㗎?我估曉係班入面應該唔係特別突出,佢恐怕會好冷靜,好合作地進行每一項活動,唔會出聲答問題,又唔會搞事,但又唔會開懷笑,老師有留意到佢嗎?期待星期五收到嘅手冊~
家長group入面,有啲家長講小朋友日日都唔肯返學,有啲唔肯換校服又唔肯出門口,so far曉都ok合作,佢係逆來順受嗰type?﹗定係佢都好接受自己嘅「命運」?﹗定係佢其實都ok鍾意返學?﹗早上係有少少情緒嘅,放假放完個weekend,星期一早上起身,乜都未開始同佢講佢就喊,不過出門口前就已經冇喊了,今朝就懶洋洋慢吞吞囉,要push佢好多先可以做到出門準備,但都冇講過一句唔想返學或者唔返學囉~之前有問佢返學開唔開心,佢都話開心,問佢鍾唔鍾意返學,佢都話鍾意,問佢再返學好唔好佢會話唔好,因為會掛住我~呢個問題嘅答案會唔會隨住日子改變呢?
我相信慢慢曉會喊得越來越少嘅,個心越來越放開嘅時候,佢嘅吱喳本性同埋愛熱鬧本性應該會慢慢出來吧?要好好享受學校生活呀﹗


text:
24/09/2021
《MakeMoney》虛擬貨幣點投資?新手懶人包話你知!
唔少人對於虛擬貨幣都趨之若鶩,不過技術門檻又好似好高,一時又挖礦,一時又電子錢包咁,都唔知邊樣打邊樣,唔使怕,呢個專欄就係幫新人們入場,雖然虛擬貨幣投資門檻同需求知識係高小小,但又唔係代表要電腦高手先做到嘅,《MakeMoney》就同大家講下新手想入場虛擬貨幣要做好咩預備啦!
網上平台Trade:要識咩叫C2C!
(Shutterstock圖片)
由於香港未有一個正式平台係面向散戶,所以唔少人都會選擇使用外國平台進行交易,其中幣安(binance)就係一個較為受香港散戶歡迎嘅平台,皆因出金入金快,手續費又唔太貴.
過往香港散戶都習慣用信用卡直接係幣安平台買幣,雖然會有小小溢價,但勝在即買即用,簡單快捷.不過,有唔少投資者發現,近來香港各大銀行所發出嘅信用卡,都無法係幣安平台上過戶,雖然信用卡平台就無明文解釋原因,但估計就同近期內地封殺加密市場有關,估計香港都跟隨動作.
不過,又唔係無辦法係平台交易嘅,其實幣安平台上有有好多「C2C」交易,情況就類似找換店咁,不過就由公司或者個人經營.首先你係C2C平台向一啲商譽較好嘅平台落單,所謂「較好」即交易成功率高嘅店,進行落單後就係銀行過戶金額,完成後就通知找換店,當佢地見到你過數,通常15分鐘內都可以轉帳畀你.
留意返,由於銀行需要遵守有關反洗黑錢嘅法規,所以假如交易過密或者金額過大,銀行就會懷疑你進行洗黑錢.因此儘量就唔好用出糧戶口進行交收啦!建議散戶用虛擬銀行;假如銀行真係要你解釋點解有咁多資金流出入,有投資者表示,其實可以向銀行表示自己係進行緊虛擬貨幣交易,並提供交易證據,只要證明道自己唔係進行洗黑錢活動就得啦!
電子錢包點樣開
(Shutterstock圖片)
有人可能覺得放係交易平台唔安心,因為怕黑客入侵,所以都會想開返個電子錢包旁身.開電子錢包確實唔難,雖然幣安自己本身都有電子錢包服務,不過市面上較多人用就係Coinbase電子錢包同Metamask電子錢包(俗稱狐狸仔錢包),只要跟住佢個開戶指引就可以簡單完成.
不過,電子錢包又唔同過往開戶模式,因為電子錢包係放棄使用「用戶帳戶/輸入密碼」呢種方式,皆因黑客好容易估計到你個帳戶同密碼;所以電子錢包通常都係使用「記生字」嘅方法,即係你開戶之後,電子錢包就會話你知一組12個助記詞(seed phrase) 嘅排序,而呢個12個英文生字就等你嘅帳戶號碼兼密碼,每一次完整登出之後,你都要順次序咁再輸入呢12個英文生字先可以登入.
呢種方式係較難遭到黑客破解,因為12個英文生字排序可以有無數個組合,但用戶就要「用自己嘅方法」去記低呢組英文生字同排序,皆因官方係無辦法幫你搵返呢組數字出嚟,假如你自己無記低,而入面又有資產,咁就等同掉入鹹水海啦!另外,呢組生字其實係屬於「獨立」數字,可以應用到任何一個品牌嘅電子錢包,即你係A品牌開咗個電子錢包,拎左一組12個生字,輸入去B牌子嘅錢包,都可以一樣應用到.
而你個錢包每進行一次交易,資料都會Pack上區塊鏈,畀世界上任何一個人睇到,所以有大戶操作,只要一Click區塊鏈就知道邊個係幾時進行大手買入或者沽出.當然,呢個錢包係人地眼中,都係一串無意義嘅數字同英文組合,無人知道你真正身分,亦都無辦法從你錢包拎走任何錢幣.
交易有分「合約」類型,要了解清楚避免嚇餐死!
(Shutterstock圖片)
由於從錢包轉入轉出,數據係需要Pack上區塊鏈,而Pack上去呢個動作,就係由「礦工」完成,完成後就必須要礦工支付運費,俗稱「燃料費」(Gas Fee).所以大家要清楚兩件事:第一,自己嘅電子錢包係支援邊一款智能合約;第二,錢包要預留燃料費向礦工支付.
市面上常見嘅智能合約包括用幣安技術基礎嘅幣安鏈(BEP2),使用以太坊作為基礎(ERC20),以及使用Tron作為基礎(TRC20).好似近來大熱嘅狗狗幣(Dogecoin)及柴犬幣(Shiba Inu Coin)咁,就係使用ERC20模式嘅合約,從幣安轉到錢包嘅時候,就要選擇返適合你錢包嘅合約(主網類型),否則就會出現無法顯示嘅情況!到時真係嚇餐死!
好似Coinbase錢包本身並不支持(BEP2),假如你將你嘅柴犬幣用(BEP2)模式轉過去的話,Coinbase錢包係無法適認,所以係唔會顯示出任何過戶信息;而Metamask電子錢包就分別接受(BEP2)及(ERC20),所以用狐狸仔錢包就兩者通殺,只要將一組12個助記詞(seed phrase) 輸入返狐狸仔錢包,就可以顯示出來,咁就可以安安全全啦!
撰文:李皆穎
(搶先申請)免費試用etnet強化版MQ手機串流報價服務! ► 立即行動


text:
海岸生態
窺視漣漪下,石縫間的天然圖騰,傳承原始的遺美.
宜家瑞士就未必有機會去到,不如去住香港嘅瑞士先啦!今次小編就帶大家去位於西貢東郊野公園嘅赤徑啦!赤徑屬於西貢北約嘅42條村之一,亦有赤涇之名.以前嘅赤徑都大有唔少人居住,所以都係個幾繁盛嘅地方.由於交通唔算好方便,好多居民都搬咗出市區住,宜家嘅赤徑只係淨低少數居民.不過正正因為赤徑咁遠離繁囂,加上有片好大嘅草地,吸引咗好多人嚟露營㗎!
赤徑
唔知大家對東涌嘅印象係咩?係一個新市鎮?有個好大嘅outlet血拼名牌嘅地方?又抑或會比行李篋轆親嘅地方?定係有好多公共屋邨?相信呢啲都係普遍人對東涌嘅睇法,不過又有幾多人知道,東涌其實都充滿文化特色㗎?唔單止有懷舊漁村,仲有歷史悠久嘅炮台同侯王古廟,係咪估唔到呢?東涌除左有高樓大廈之外,仲有好靚嘅泥灘,孕育住唔少動植物㗎! 東涌位於大嶼山嘅北面,雖然係香港近期發展的新市鎮,不過都有唔少古蹟同遊玩嘅地方,今次就等小編帶大家行下東涌,發掘下鮮為人知嘅一面啦!
東涌
泥涌位於西貢北,但唔好諗到好似好遠咁,其實坐馬鞍山綫喺烏溪沙站落車行15分鐘就到架喇!泥涌係香港少數接近市區又可以進入嘅泥灘之一,鐘意睇下神奇地貌嘅你就唔好錯過啦!
泥涌
想感受澎湃嘅浪聲,欣賞色彩斑斕嘅岩石?位於石澳南端嘅鶴咀絕對適合你去!你哋知唔知,原來鶴咀係香港其中一個海岸保護區,而且港大嘅海洋科學研究所亦都坐立左喺呢度㗎.另外,唔少人都稱鶴咀為上帝之眼,呢度嘅景色更吸引咗唔少攝影師去影相,佢哋仲會係度捕住個星空,想知點解?等筆者慢慢介紹鶴咀畀大家知喇!


text:
為 B 驕傲:ecostore 正式成為 B 型企業
ecostore 唔只係關注財務上嘅業績,品牌嘅核心價值係為咗令世界變得更安全,將大家嘅健康放喺首位,為大家提供不含有害化學物質嘅產品選擇. 當地球嘅未來同人類嘅健康比過往任何時候都更加危險時,我哋意識到品牌需要做更多嘅事情.因此,我哋好高興宣佈,喺 2021 年 8 月,ecostore 已經為我哋喺澳洲嘅業務獲得咗嚴格嘅 B型企業認證. B型企業係一啲致力減少社會不平等,降低貧困水平,打造更健康環境,以及創造更多有意義嘅高質量工作機會嘅企業.我哋嘅總裁Pablo Kraus 分享咗成為 B型企業對品牌嘅意義,同埋呢個認證對顧客嘅重要性. 獲得 B型企業認證點樣同ecostore嘅企業目的保持一致? ecostore 嘅企業目的係令世界變得更安全,由每一個人,每一個家庭做起.呢個同成為 B型企業 係相當一致嘅,因為我哋利用我哋嘅資源令世界變得更美好. 點解要成為 B型企業? B型企業嘅吸引之處,就好似ecostore一樣,佢嘅目的係關愛人類同地球,無論係現在定係未來. B型企業係企業(而唔係個人或者慈善機構),而呢啲企業將業務嘅基礎建立喺關注環境,社區同埋員工嘅文化之上.成為 B型企業就係利用我哋作為企業擁有嘅金錢,人力同埋關係去幫助世界變得更美好,係我哋一直奮鬥緊嘅事. 眾所周知,要拎到B型企業認證係極具有挑戰性.你可唔可以分享一下呢個過程? 呢個係一個好長嘅過程!首先,我哋檢查 B 型企業影響評估 (BIA) 中嘅每個問題,以了解我哋嘅得分方面嘅情況.呢個係一個巨大嘅學習過程,幫助我哋理解乜嘢係 B型企業以及佢嘅框架點樣同ecostore保持一致.其次,我哋必須決定呢個係我哋想要參與嘅事,然後指派一組同事去負責整個過程.佢哋花咗一年幾嘅時間同公司各個方面嘅團隊合作,通過喺所有BIA嘅影響領域中獲得至少 80分去獲得 B型企業認證. B 型企業認證過程有冇揭示咗業務中令你感到驚訝嘅事?ecostore喺邊啲方面做得比你預期嘅好同埋差? 比預期好:我哋實踐具包容性嘅招聘,因為我哋希望ecostore成為大家工作嘅好地方,但對於認證,我哋必須實際衡量呢啲實踐嘅影響.得知我哋喺聘用女性作為管理層(超過一半),年齡多樣性(超過 30% 嘅員工年齡喺 24 歲以下或者超過 50 歲),同埋聘用少數族裔作為管理層(超過 30% ). 比預期差:評估環境部分顯示,雖然我哋嘅水足跡很好,但確實有空間改進.呢個激發咗我哋研究現場再造並利用廢水以進一步減少消耗嘅解決方案. …


text:
今日放工後原本係約咗明仔同佢個 friend 阿月去銅鑼灣間Bakery Shop度睇吓啲整西點嘅材料,但係佢 check 過間嘢 6:00pm 就閂門,見咁鬼早收,我哋會好趕,所以佢就 SMS 我,叫我改去尖沙咀.陪佢哋行咗一陣街,跟住就去咗美麗華商場入面嘅諾士佛階間 Mai Thai Cuisine 度食嘢.
由於我好少出街食,所以我多數都係 "就" 人哋口味同選擇,返正我都係一個唔識食嘅人,幾乎食得落肚嘅就好食 o架啦,所以點菜呢啲咁傷腦筋嘅工作多數都唔駛我做,加上明仔之前已經喺度食過一次,呢個重任就梗係交俾佢嚟負責啦!佢總共點咗四個餸,一個飯,一個包.
碟炒青口香噴噴,好惹味,我好鍾意佢有一種好特別嘅香味,唔知係咪啲新鮮金不換嘅味道呢?明仔就一味話好辣,但係我就唔覺辣,如果再辣啲仲好味呀,可能我比較食得辣啦.
呢碟串燒雞沙爹就無乜特別,而且個醬汁又細碗,我都唔係幾好意思猛咁 "拔",不過阿月個提議都幾好,佢叫我哋不如落啲青口汁仲好啦,果然成條串燒沙爹即刻唔同哂風味.
炸烤雞就更加無乜驚喜,同中菜裡面嘅炸子雞無乜分別,只係無咗南乳味同多咗個甜酸醬,同埋我食果舊疑似雞脾嘅物體就唔係好熟,仲有少少粉紅色,就係因為咁,所以食落口就好滑囉!
至於呢碟蝦膏炒飯就唔係好夠味,學明仔話齋,應該係叫佢上次食嘅香葉肉碎炒飯會好食啲,不過反而呢碟飯俾到我少少驚喜喎.
因為食咗咁多濃味嘅嘢,所以我就夾咗啲青瓜絲嚟食,諗住清一清個口,點知一食落去,覺得非常之好食,酸酸哋,好醒胃,但係就覺得好奇怪,點解一啲青瓜味都無呢,後來發覺應該係泰國青芒果,我同佢哋講咗之後,佢哋就即刻試吓,兩條友仔仲話正 o添,明仔就仲衰,佢話以為只係用嚟伴碟嘅青瓜,所以唔吼佢,早知我就唔出聲,一個人食哂佢啦,哈哈!講笑啫,我都唔係啲獨食嘅人.
碟鐵板黑汁蝦膏炒通菜都幾香,幾惹味,不過就鹹咗啲,但係我哋食完都唔知邊啲係黑汁!?究竟有無落到都唔知道.
呢個蒜茸包係明仔極力推介,佢話啲蒜茸唔係一般嘅蒜茸醬,而係一粒一粒,即係好似避風塘菜式果隻.個法包都焗得幾脆,幾香口,不過我就覺得肥膩咗啲啦.
食到最後,當然係要食番個 dessert 先至叫做完整嘅一餐啦,阿月就叫咗個泰式經典甜品椰汁芒果黑糯米,啲糯米好煙韌,啲椰醬就唔係好夠甜,不過勝在佢係熱食嚟,唔係凍食,所以都加番少少分俾佢!
食完飯,我哋就喺附近行咗一陣,行行吓我就覺得個肚有少少痛痛哋,返到屋企就即刻痾,唔知係咪街外嘢始終較肥膩,加埋飲咗啲凍水攪到肚瀉,定係食咗果舊唔係好熟嘅雞呢?


text:
金手指:新一代月供股王
蘋果日報 (財經要聞B11, 2012.5.03)
早幾日,有幸同前輩曾淵滄博士同左丁山叔叔食飯,聽咗好多故仔同分析,令我獲益良多.聽曾博士話,新加坡其實個個揸車,我聽到第一刻唔係好信,因為佢哋加埋稅時,新車價比香港仲貴.曾博士解釋,原來新加坡好多車位,棟棟大廈都起好多,所以泊車成本平,圍番條數個個養車,仲要去兩個街口都會揸車.最尾呢個我明點解,因為記得新加坡國父李光耀被問乜嘢係人類最偉大發明時,佢老人家話係冷氣,所以相信佢好體恤咁驚你行一個街口都成吉思汗打仔,所以先畀大家好多坐冷氣車嘅機會.我聽完,又諗香港依家興叫梁振英學佢地,我第時泊車會平D.
領匯長升長有似蘋果
不過左丁山叔叔就話呢個好難,因為政府聽D壓力團體話,唔可以發水,搞到啲新盤冇車位,我咁既夢想就幻滅.
不過講到車位供應,就要講吓呢排長升長有嘅領匯(823),升勢有D似花旗國嗰隻蘋果(AAPL).大家如果睇股價走勢圖,就會發覺佢係28元個位徘徊左好耐,之後喺3月29日開始長升長有,大家知唔知個日發生咗乜事?冇錯,就係因為我用隻金手指篤咗呢隻畀大家買,係個篇題為「一注獨贏梁振英連任」既文裏面,唯一一隻我開名話會受惠嘅股票就係佢.
當然,你可能話領匯年結係3月,對上幾年都有炒業績嘅走勢,仲要有如星體運行般有規律咁每年升一次,每次升個幾月,升幅百分之十,就算有D乜乜危機,都係最後一隻跌,第一隻升番.
大家可能會話:「除非有危機,如果唔係一年郁一次,好悶呀!仲有,就算有危機,都係快落快上,佢係市場中最後跌個隻,即係如果買左其他野,變咗做大閘蟹,邊有錢買呀?」問得好.呢隻股份就係因為有以上既特質,所以好啱一類人買,大家會估邊類人?
相信好多人都會估係退休人士.呢個估法唔係錯得晒,不過我覺得更岩買領匯嘅人係個D諗住好乖,月供股票當儲錢嘅朋友.當隻股既波幅細,每月買到幾多股就容易D掌握.因為佢每個租務周期,都不斷令租戶搵多D,所以就可以加租,收入就會上升.佢成為月供股嘅吸引力,我發覺漸漸開始取代月供股王滙控(005)嘅地位.無他嘅,好難想像領匯管理層忽然叫供股,一口氣問你拿番幾年來派過俾你既股息.所以畀我揀,要月供股票就一定供領匯.
買私人商場成新亮點
仲有,佢地開始買私人商場都係個亮點.一,買D近佢地原有嘅商場,就可將D商場定位,無需要千篇一律,可多元化.呢個Point大家都知,更緊要係當領匯係有機會畀「Fing晒先安樂」既候任特首梁振英「國有化」,每件資產買入來,都會有溢價,買得越多就越多屈機機會.
最後,我相信領匯平均租金,仲有D未完全發揮舖位既租戶係度,所以仲有追番合理租金嘅空間.要提一提大家,有個好容易嘅方法就知仲有冇追番合理租金嘅空間,就係個班社運演員同廢青一日仲示威,即等於仲有D未完全發揮舖位既租戶係度,佢地唔再示威,就等於領匯已成功追番晒合理租金既空間.不過,到時先算囉.
孫柏文
作者為獨立股評人
本欄逢周二,四刊出


text:
熱烈祝賀《絮言.狂想》第二十集!
三苗考完試就開始學一隻神祕嘅新語言,到底呢隻語言,點樣可以揭發唔講證據嘅人呢?
「ouoques」又同廣東話有啲咩關係?
香港運動員喺東京奧運報捷連連,自從開幕禮之後,睇比賽期間,又出現過啲乜嘢語言嘅開心大發現?
今集《絮言》一貫狂想嘅風格,帶大家由南歐飛去香港,去轉法國再返返東京!
喺YouTube收聽
成爲 Patreon 會員除咗有足本逐字稿,仲有得投票,參與Discord,同埋以下額外內容添!
Continue reading
– suffix vs clitic
每當聽到人講外語時,有冇諗過,到底佢哋講 咩 話?
今集,我哋就以The Great Language Game嘅模式,一齊嚟玩個估語言嘅遊戲.不如你都嚟一齊估,然後再聽下兩位主持講解下,究竟係點樣從每隻語言嘅聲音,嚟到去估呢?
(呢個節目喺YouTube都有,快啲去訂閱!)
Continue reading
上次講過下變格法(cases)係點樣嘅概念,同埋可以點樣去理解.然之後嘅問題就係:我而家學緊德文嘞,可以點樣記住呢啲嘢??點樣喺
考試對話裡面用得上,用得啱???
阿媽係女人嘅答案,就係練習同複習.噉但係到底有咩方法,令複習更加有效率,而且記得啲規則之餘,仲可以流利噉活用呢?
我從經驗講,有幾點如果長期做到嘅話,係的確可以達到呢啲目的.
1. 形象化,去迫自己將語法變成語感.
要記得,母語使用者唔讀係唔會識我哋學緊嘅嗰啲規則㗎.佢哋有嘅係語感,即係幾時用呢樣係啱,幾時用嗰樣係「怪怪地」.
換言之,一個德國人,理論上係會對die Nacht(主格)同der Nacht(與格),有少少唔同嘅抽象感覺.
呢個,就係我哋嘅最終目標.
Continue reading
話說我最近喺大學上緊拉丁文暑期班喎.我本身已經對唔少歐洲語言都頗爲熟悉,見到啲複雜嘅語法都唔陌生.但係睇住個老師講解,又快又唔清楚,仲成日叫人死記硬背,就覺得,如果第一次接觸哩啲概念,頭都應該大埋.所以就諗,不如我一路學,一路喺哩道寫下我啲心得,俾有興趣嘅人睇下,認識下,都唔錯吖.
一嘗試講文法,啲人多數一係就從語言學角度講,一係就剩係同你講你要點點點用呢個字,無乜時間解釋箇中嘅原理或者因由.爲咗滿足啲好似我噉無乜語言學底,但係有鍾意一路讀規則一路思考下「點解」嘅人,我就決定從學外語嘅角度出發,講下啲文法嘅概念可以點樣去理解.
Continue reading


text:
原文作者:認真小毒毒 | POSTED ON 6 FEBRUARY 2020
各位好,今日要介紹嘅成人用品係呢款動感悠長處女,係RIDE JAPAN喺踏入2020年後嘅首款新製品.
自三年前左右爆發嘅螺旋處女熱潮以來,RIDE JAPAN嘅地位就一直屹立不搖,就算去到今時今日,都仲可以喺日本Amazon嘅銷量排行榜前排搵到螺旋處女嘅蹤影從未被動搖,其影響力甚至可以將螺旋處女系列比喻成RIDE JAPAN嘅「生命線」都唔算過份阿.
喺呢幾年入面,RIDE JAPAN都致力推出更多全新構思嘅膠,無非都係想做到同螺旋處女睇齊嘅銷量,喺18年就出咗都算幾成功下嘅天下一穴啦,不過19年就好似無乜眉目喎…到咗20年終於出第一隻新膠,今次呢隻「動感悠長處女」當然都係全迎構思啦,究竟可唔可以突圍而出,就等小弟一睹為快試個究竟啦.
開箱
先睇睇包裝封面,已經可以見到幾個著眼點,「長時間專用」,「Long Playing」等,唔通今次係想玩舒適慢玩型?如果係嘅話飛機膠嘅材質理應係用返軟版嘅「Softy Touch」喎,但係今次見佢粉紅色嘅外表,好明顯就知係原版材質嘅「Bungee Touch」啦,唔通用原版材質都可以做到慢玩嘅效果?似乎呢個都係其中一個主要賣點呢.
400g嘅重量,全長大概16cm,長形尺寸嚟講有成400g都算幾肉厚下.
照舊嘅高彈少油手感,以小弟手掌大小嚟講呢個大細同手感真係完美至極.
最近小弟開始多咗去健身,諗諗下可能有機會因為操大力咗而令呢個拉膠動作都拉長咗,咁搞法好似唔係幾準,下次都係唔用拉膠做測試啦 (笑)
打開入口位可以見到一大堆粒粒全方位分佈,突然間諗起唔知喺邊度見過嘅罕有品種鰻魚嘅牙…令我莫名冒起一種唔係幾想放自己細佬入去嘅恐懼…
講嘅就係呢條..真係100% MATCH,專登去搵圖先知原來呢條叫七鰓鰻,如果嚇親你嘅話同你講返聲唔好意思(._.)|||
*內反動作只供評測之用,請勿模仿.
*任何使用不當而導致產品損壞,本公司恕不負責.
成個反出嚟之後反而好似雞泡魚咁成身都係刺,今次整體外觀上幾新奇有趣,令我非常期待插入究竟會係咩感覺呢.
順帶一提,佢並唔係成條管道都用晒呢個魚鰭構造,尾部嘅子宮部分係以肉粒係主㗎.
用感
首先講講插入前嘅印象,我係以為啲粒粒會包圍式咁拮住細佬,抽插起嚟就好似比啲清潔刷捽緊嘅感覺咁(因為用手指試插正正係呢種感覺),不過因為細佬無手指咁幼,令內部成個接觸點都變大咗,反而唔係幾覺有粒粒嘅存在,粒粒嘅刺激非常少唔係完全無,少到好似羽毛咁不斷輕撫我嘅細佬,感覺非常特別呢.
的確係可以做到慢玩嘅效果,不過就唔係好似軟版嗰啲好似插麵粉咁嘅軟版,而係專登用返原版材質,再將當中嘅刺激要素減到最低,就好似今次又薄又細粒嘅紋路咁,整體感覺係好似痕痕哋咁嘅刺激感,又唔會做到太刺激好似要chur你出嚟嗰啲感覺,攞嚟練持久用都十分唔錯㗎.
今次呢個「動感悠長處女」嘅內部結構的確係幾特別幾有新鮮感,但呢種構造究竟做唔做到突圍而出上大熱嘅膠呢?我覺得又未必,但係都絕對值得一試嘅.最後提返洗嘅時候真係要小心啲,千祈唔好亂咁大力扯,因為啲紋路真係非常脆弱,一陣無晒啲紋路就真係變無feel慢玩杯啦 (頭先影裏反張相嘅時候都差啲成粒摵咗出嚟…)
相關成人用品連結:動感悠長處女
想睇更多小編嘅分享?即Like 18 Gifts Facebook: www.facebook.com/18gifts
Copyright©2013 – 20 | 18 Gifts – 成人用品 | 版權所有,未經許可,不得轉載.


text:
如果你同我一樣都有參加唔同直私小學既簡介會,我好肯定你一定會聽過d學校話自己係度推STEM(原意解樹幹).究竟STEM係咩意思? 有咩用? 我嘗試綜合左好多唔同既講法同大家一齊參詳下.
STEM即係點解?
其實STEM本身係下面四個理科科目既縮寫:
- S – Science (科學)
- T – Technology (科技)
- E – Engineering (工程)
- M – Mathematics (數學)
每當近代教育界想推動多d科技人才教育既時候就會用呢個term黎慨括上面果4個科目.
數學同科學大家細個應該都有學過,咁科技同工程係乜?
工程科同科技都著重將科學理論實淺,考慮現實條件(錢,物料etc)用黎改善現有既程序或者系統.例如土木工程,你以前起屋自己一磈磈磚頭砌上去,但土木工程係講點樣用唔同工具令起屋呢件事安全又有效率.又例如wifi呢個科技以空氣電波傳送訊號,令你宜家係廁所都可以唔駛搭住條上網線就睇到我呢個post.
邊個發明STEM呢個term?
STEM呢個term最先出現係美國,當時係原於學界討論緊社會對擁有能推動高科技發展畢業生既需求.自從呢個term出現之後,各國都開始去研究點樣推動STEM教育同埋吸引科技人才;有d國家什至會將你有無修STEM科目作為考慮你申請移民既因素.
2016年,前任教育局局長吳克儉係政府教育工作小組提出呢個term,之後我地就開始陸續聽到唔同學校開始推行呢個理念 .
點解要學STEM?
既然我地一直都有得上數學同科學堂,點解攪左呢個STEM出黎? 做乜要學STEM?個問題係在於應用性同埋關連性.
大家會唔會覺得細個學果d數學同科學已經比返晒阿sir? 其中一個問題係我地學過好多科學同數學理論,但我地應用佢地既地方只係係考試,而唔係解決一個問題.你可能知道「冷縮熱脹」呢個原理,但你未必諗過你鋪地板果陣要用呢個原理 – 鋪果陣留返d位,因為鋪得密一熱你個地板就飛起晒.
第二個問題係以前我地學數學同科學都係兩科好唔同既課目.你有你學數學方程,佢有佢背科學理論.自己係大學係讀工程科,就發現其實呢幾科基本上係唇齒相依.
一個好簡單既例子 – 沖水馬桶.想像下宜家未發明沖水馬桶,個個淨係得個啖罐;你要解決既問題係:點樣將我地d 便便有效又乾淨咁處理?你淨係識科學或者淨係識數學,未必解決到呢個問題.但係:
- 你諗到要將啖罐入面既野自動沖走佢,沖走左d野要去到一個地方再處理掉
- 用科學 – 你知道水壓既理論可以應用於沖水呢件事度
- 用數學 – 你可以將水壓呢個科學埋論量化,計下要幾多水量先可以沖走一次d便便
- 用工程 – 你知道點樣建構呢個沖水馬桶,點樣將d用黎沖水既水自動refill,點樣將儲左既水係沖果陣大力放出黎
- 用科技 – 點樣可以整呢件事大規模咁做 – 唔係講起一個沖水馬桶,而係當全個屋苑,什至全香港都要用呢個系統,點樣有效地將你個設計scale up
所以STEM其實係著重我地小朋友學既時候同時運用呢幾科既知識去解難,而唔再係著重分開考4份卷攞滿分,呢4科唔係「攞你命3000」.
學習既過程會係比一個問題你,然後大家著手去搵答案解決呢個問題.唔會有標準答案,只係在意你解唔解到個問題.
STEM係咪等於學寫program / apps?
一講到STEM大家一定會諗起寫program.學校既demo亦都一定會係講小朋友點樣program d機械人去做野.不過其實唔單止係咁,學寫program只係學其中一種科技(programming language)同埋學羅輯思想(logical thinking),但係更重要既係能活用上面幾個科目既思維.
當然寫program或apps個好處係好容易比小朋友可以一次過又簡單咁學點樣用電子科技去解決一個問題.但apps唔會解決晒我地呢個世界上既所有問題ga ma,再者,到佢地長大左果陣仲有無apps呢樣野都好難講,係咪?
仲想知多d?
睇完都唔係好知我講乜?呢度搵到一條我覺得講得好簡單易明既動畫,有興趣想再了解多d不妨參考下:
如果想知間學校攪STEM攪成點大概係要知道佢地點樣將呢4科串通 – 更多於佢地學寫果個program有幾深.當然講係咁講…或者好難靠一個簡介會就了解一間學校攪STEM成唔成功.
所以係度想請有經驗既家長係度留言同大家分享一下!更加歡迎各路STEM專家出黎解解話!


text:
19/02/2019
新同盟男人幫煮「元宵」 食粒湯圓都關單程證事
今日係元宵節,即係轉眼年十五喇!各黨派嘅新春團拜都舉行得七七八八,今日就到新民主同盟趕喺Deadline之前同行家們拜年.適逢元宵,一班大男人一於喺立法會下廚,真係煮幾粒「元宵(湯圓)」畀大家食!
新民主同盟全男班陽氣極盛,Jenny好想知幾時會有「小花」出現中和下呢?
咖哩飯親手煮湯圓 拉埋單程證來講
立法會冇得明火煮食,新同盟范國威(咖哩飯)同埋佢哋黨班區議員及召集人就搵咗個電磁爐,親手煮湯圓招待各位行家.雖然Jenny呢排矢志減肥,湯圓卡路里又高,但有人煮好送到面前,唔食又好似太唔俾面嘅!咖哩飯仲教Jenny點睇湯圓熟咗未,原來滾水落湯圓之後,煮到佢浮起再等兩分鐘就食得喇!Jenny都要記一記低,今晚煮返幾粒孝敬下爸爸媽媽先!
今日除咗係元宵,原來亦都係其中一個新民主同盟召集人周炫瑋嘅生日,佢就即席許下生日願望,話希望新民主同盟喺今年區選可以大獲全勝,香港可以取回單程證審批權同埋減少單程證配額,畀醫護人員喺元宵佳節同埋新一年有得多啲同家人,愛人團圓喎!
咪睇咖哩飯笑騎騎,其實佢好驚滾水彈出嚟.
新同盟唔怕得罪新移民?
講起單程證,大家都知呢個係新民主同盟嘅主打議題,不過區選就到,新移民都係票源嚟㗎噃!另一位召集人兼大埔區區議員任啟邦(阿邦)就話,佢哋反而冇乜收到關於歧視嘅投訴,而且啲街坊都好支持佢哋,因為而家北區,大埔同埋屯門醫院,由於近內地,就要食埋跨區嘅醫療需要,令佢哋苦不堪言.
阿邦仲強調,其實取回單程證審批權同埋減少配額,並唔係等同歧視新移民,佢哋嚟到香港都會視佢哋係香港人,但問題係而家香港嘅承載力不足,就好似排隊排滿咗要截龍咁,係人之常情嚟.不過,佢哋都好頭痛而家啲對手係咁用呢個Point嚟抹黑佢哋喎!梗係啦!一句口號話咁易就入咗腦,但係要解釋返就十句都唔夠講喇!
(搶先申請)免費試用etnet強化版MQ手機串流報價服務! ► 立即行動